Hulhuvithaa6mas, adhives hidhumatheh nulibey!\nކުޅުދުއްފުށީގައި ގާއިމުކޮށްފައިވާ ބޮޓަލިންގ ޕްލާންޓް--ކޭއޯ ފޮޓޯ\nހުޅުވިތާ6މަސް، އަދިވެސް ހިދުމަތެއް ނުލިބޭ!\nކުޅުދުއްފުށީގައި ގާއިމުކުރި ފުޅީގައި ފެން ބަންދުކުރާ ކާރުޙާނާގެ މަސައްކަތް ނިންމާ، އެތަން ރައީސް ޔާމީން ހުޅުވައިދެއްވީ މިދިޔަ އަހަރުގެ ސެޕްޓެމްބަރުމަހުގެ 21 ވަނަ ދުވަހު އެވެ.\nރިޔާސީ އިންތިހާބު ބޯމަތިވެފައިވަނިކޮށް ރައީސް ޔާމީން އެތަން ހުޅުވައިދެއްވީ ކުޅުދުއްފުށީ އެއާޕޯޓް ހުޅުވައިދެއްވުމަށް ވަޑައިގަތް އެތަނުގައި ބޭއްވި ރަސްމިއްޔާތެއްގެ ތެރެއިންނެވެ. އެއިމާރާތް ހުޅުވައިދެއްވިއިރު އެތަން އެމަނިކުފާނަށް ފެނިވަޑައިގަންނަވާފައެއްވެސް ނުވެ އެވެ.\nއެއާޕޯޓްވެސް ހުޅުވައިދެއްވީ ހަމައެކަނި ރަންވޭގެ މަސައްކަތް އެކަނި ނިންމާފަ އެވެ. ހަމަ އެގޮތަށް ފެން ބަންދުކުރާ ކާރުހާނާ ނުވަތަ ބޮޓަލިން ޕްލާންޓަށްވެސް މިއީ އެވަރެވެ. މަސައްކަތް ނިންމާ ނުލައި ހުޅުވުމުގެ ނަތީޖާއަކަށްވީ ގިނަ ބައެއްގެ ފާޑުކިޔުން އަމާޒުވި ކަމަކަށެވެ.\nފުޅީގައި ފެން ބަންދުކުރާ ކާރުޙާނާ ހުޅުވިތާ ފުރިހަމަ6މަސްވެގެން ދިޔައިރުވެސް އެތަނުގެ ހިދުމަތް ރައްޔިތުންނަކަށް ލިބޭވަރެއް ނުވެ އެވެ. މުވައްޒަފުން ނަގައި، ވަޒީފާއަށް ނިކުންނަމުންދާތާ ގިނަ ދުވަސްތަކެއް ވެގެންދާއިރުވެސް މި ކާރުޙާނާގެ ހިދުމަތް ލިބެން ފަށާފައިނުވާތީ ގިނަ ބަޔަކު އަންނަނީ ކަންބޮޑުވުންފާޅުކުރަމުންނެވެ.\nކުޅުދުއްފުށީގެ ވިޔަފާރިވެރިޔަކު ބުނީ ކާރުޙާނާ ހުޅުވިގެން ދިޔުމުން އުންމީދުކޮށްގެން ތިބީ އަވަސް މުސްތަގުބަލެއްގައި ހެޔޮއަގުގައި ފެން ގަންނަށް ލިބޭނެކަމަށެވެ. ނަމަވެސް ގިނަ ދުވަސްތަކެއް ވެގެންދާއިރުވެސް ފެން އުއްފަދާ ވިއްކަން ނުފެށުމަކީ ކަންބޮޑުވުމެއްގެ ގޮތުގައި އޭނާ ސިފަކުރެއްވި އެވެ.\nއައިލެންޑް ބެވަރެޖަސް މޯލްޑިވްސްގެ ބަޖެޓުން 30 މިލިއަން ރުފިޔާ ހަރަދުކޮށްގެން ހެދި މިތަނުގެ ހިދުމަތް ލިބެން ފެށުމުން ފެންފުޅީގެ އަގު ބޮޑުތަނުން ކުޑަވާނެކަމަށް އެމްޑަބުލިއުއެސްސީގެ އޭރުގެ އެމްޑީ އިބުރާހިމް ފަޒުލް ވަނީ ވިދާޅުވެފަ އެވެ.\nމިތަނުގެ ހިދުމަތް ވީހާވެސް އަވަހަކަށް ލިބި ފުޅީގައި ބަންދުކުރާ ފެނުގެ އަގުހެޔޮވެގެންދިޔުމަކީ މިސަރަހައްދުގައި ދިރިއުޅޭ ރައްޔިތުން ކުރާ އުންމީދެކެވެ.\nއައިލެންޑް ބެވަރެޖަސް މޯލްޑިވްސް


July 06, 2019 24\nފުލުހުންގެ ފޮޓޯ އާއްމުކޮށް އިންޒާރު ނުދޭން އެދެފި\nފުލުހުންތަކެއްގެ ފޮޓޯ އާއްމުކޮށް އެކި ގޮތްގޮތުން އިންޒާރުދީ ނުހެދުމަށް ފުލުހުން މިއަދު އެދިއްޖެ އެވެ.\nލިންކް ސާވްގެ އޮފީސް ފަޅާލި ކަމަށް ބުނީ އޮޅުމަކުން\nމާލޭގެ އަބަދަށްފެހިމަގުގައި ހުންނަ ލިންކް ސާވްގެ އޮފީހެއް ފަޅާލައި، އެ ފިހާރައިގެ ދެ ތިޖޫރިއެއް ވަގަށް ނަގާފައިވާ ކަމަށް ބުނެ މައުލޫމާތު ފެތުރުނީ އޮޅުމަކުން ކަމަށް ފުލުހުން ބުނެފި އެވެ.\nވަގަށް ނެގި ވޮލެޓް ފުލުހުންނާ ހަވާލުކޮށްފި\nކުޑަ ކުއްޖަކު ގެއްލިގެން ހޯދަނީ\nއުމުރުން 14 އަހަރުގެ ކުޑަ ކުއްޖަކު ގެއްލިގެން ހޯދަމުން އަންނަ ކަމަށް ފުލުހުން މިރޭ ބުނެފި އެވެ.\nގެސްޓްހައުސްއެއްގައ ޒުވާނަކު މަރުވެފައި އޮއްވާ ފެނިިއްޖެ\nމާލޭގެ ގެސްޓް ހައުސްއެއްގައި ޒުވާނަކު މަރުވެފައި އޮއްވައި މިއަދު ފެނިއްޖެ އެވެ.\nވެމްކޯގެ ވެހިކަލެއްގައި ހުރި ކުނިތަކެއްގައި ރޯވެއްޖެ\nވެމްކޯ އިން ކުނި އުފުލަން ގެންގުޅޭ ވެހިކަލެއްގައި ހުރި ކުނިތަކެއްގައި ރޯވެފައި ވަނިކޮށް ފުލުހުންނަށް ފެނި، އަލިފާން ނިއްވާލައިފި އެވެ.\nގެއެއް ތަޅަނިކޮށް ކޮންކްރީޓްގަނޑެއް ވެއްޓި، އިންވެގެން ހުރި ގެއެއްގެ ފާރަށް މިއަދު ގެއްލުންވެއްޖެ އެވެ.\nJune 06, 2019 31\nJune 04, 2019 52\n3 ކިލޯގެ ޑްރަގާއެކު ހައްޔަރުކުރި ދެމީހުން ދޫކޮށްލައިފި\nJune 04, 2019 15\nއީދު ނަމާދަށް ދިޔަ ވަގުތު މާލޭގެ ގެއެއް ފަޅާލައިފި\nމަގުތައް އަމާން ތަނަކަށް ހަދަން ގޮވާލައްވައިފި\nރާއްޖޭގެ މަގުތަކަކީ ހުރިހާ އުމުރުފުރައެއްގެ މީހުންނަށް ވެސް އަމާން އަދި ރައްކާތެރި ތަނަކަށް ހެދުމަށް މަސައްކަތް ކުރުމަށް ނައިބު ރައީސް ފައިސަލް ނަސީމް މިއަދު ގޮވާލައްވައިފި އެވެ.\nJune 01, 2019 80\nފެން ކޭހެއް ވަގަށް ނެގުމުން މީހަކު ގަން ހިންގުވައިފި\nމާލޭގެ ފިހާރައަކުން ފެން ކޭހެއް ވަގަށް ނެގި މީހަކު މިރޭ ގަން ހިންގުވައިފި އެވެ.\nފިހާރައެެއްގެ ބިއްލޫރިގަނޑު ތަޅާލައި ސައިކަލެއް ވަދެއްޖެ\nމާލޭގައި މިރޭ ހިނގި އެކްސިޑެންޓެއްގައި ފިހާރައެއްގެ ބިއްލޫރިގަނޑު ތަޅާލައި އެ ފިހާރައިގެ ތެރެއަށް ސައިކަލެއް ވަދެއްޖެ އެވެ.\nފުރޮޅުލީ ގޮނޑިއެއްގައި މިއަދު ހަވީރު ދުއްވާފައި ގެންގޮސް އުމަރު ސަލީމް (އޮއްތޮ) 33، ބޭންދީ މާލޭކޮޅުން ސިނަމާލެ ބްރިޖަށް އަރާ ހިސާބު (ޕޮލިސް ޕޯސްޓު ކައިރި) ދުވާރު މަތީގަ އެވެ. އޭނާގެ...\nދެ ތަނަކުން ބިއްލޫރިގަނޑެއް ވެއްޓި ތިން މީހަކު ޒަހަމް\nދެ އިމާރާތަކުން ބިއްލޫރިގަނޑެއް ވެއްޓި ތިން މީހަކަށް މިއަދު އަނިޔާވެއްޖެ އެވެ.\nސެކިއުރިޓީ ވަރުގަދަކޮށްގެން، މަސްތުވާތަކެތީގެ ހުރިހާ ހިދުމަތެއް ލިބޭ ގޮތަށް ފުޅާ ދާއިރާއެއްގައި އެ ވިޔަފާރި ކުރާ ބައެއް ގެތައް މާލޭގައި އެބަހުރި ކަމަށް ފުލުހުން ބުނެފި އެވެ.


UFAA Roadha Quiz" mi aharuvess onnane" | Ungoofaaru\nބަނޑޭރިގަނޑު/ޙަބަރު/“އުފާ ރޯދަ ކުއިޒް” މިއަހަރުވެސް އޮންނާނެ\n“އުފާ ރޯދަ ކުއިޒް” މިއަހަރުވެސް އޮންނާނެ\nއިބްރާހީމް ޒަޔާން9މެއި 2018\n1 266 މިނެޓެއް ނުވަނިސް ކިޔާލެވޭ\nއުފާއިން އިންތިޒާމްކޮށްގެން ކޮންމެ ރޯދަމަހަކު “އުނގޫފާރު ޑޮޓްކޮމް” މެދުވެރިކޮށް ކުރިއަށްގެންދާ އޮންލައިން ދީނީ ސުވާލު މުބާރާތް “އުފާ ރޯދަ ކުއިޒް” މިއަހަރުވެސް އޮންނާނެވެ.\nމި ކުއިޒުގައި ރޯދަމަހުގެ ކޮންމެ ދުވަހަކު އުނގޫފާރު ޑޮޓްކޮމްގައި 1 ސުވާލު ޝާއިރު ކުރެވޭނެއެވެ. އެއީ މުޅި ރޯދަ މަހަށް 30 ސުވާލެވެ. މި ކުއިޒްގައި ބައިވެރިވެވޭނީ “އުނގޫފާރު ޑޮޓްކޮމް” ވެބްސައިޓް މެދުވެރިކޮށް އޮންލައިންކޮށެވެ.\nމި ކުއިޒަކީ އުފާއިން އުނގޫފާރު ރައްޔިތުނާއި އަދި އުނގޫފާރު ޑޮޓްކޮމްގެ ކިއުންތެރިންގެ މެދުގައި ދީނީ ހޭލުންތެރިކަމާއި މައުލޫމާތު އިތުރުކުރުމުގެ މަޤުސަދުގައި ކުރިއަށް ގެންދާ ކުއިޒެކެވެ.\nމިދިޔަ އަހަރުގެ މުބާރާތުގެ ސުވާލުތަކަށް 131 ނަންބަރަކުން ޖަވާބު ފޮނުވާފައިވެއެވެ. އޭގެ ތެރެއިން 12 ބައިވެރިޔަކު ވަނީ 28 ސުވާލުގެ ރަނގަޅު ޖަވާބު ފޮނުވާފައެވެ.7ބައިވެރިން ވަނީ 27 ސުވާލުގެ ރަނގަޅު ޖަވާބު ފޮނުވާފައެވެ.6ބައިވެރިޔަކު 26 ސުވާލުގެ ރަނގަޅު ޖަވާބު ފޮނުވާފައި ވެއެވެ.\nމިކުއިޒް މިދިޔަ އަހަރު ގެނެސްދީފައިވަނީ މެޓްރޯ ހާޑްވެއަރގެ ހެޔޮއެދުންތަކާއެކުގައެވެ.\n"އުފާ ރޯދަ ކުއިޒް 1439" ސްޕޮންސަރ ކުރުމުގެ ފުރުސަތު ހުޅުވާލައިފި


ކޮވިޑް-19: އިޓަލީން އައި ފްލައިޓުތައް ރާއްޖެ އައީ މީހުން ބަލާ! – ދިވެހި ނޫސް\nHome ⁄ ހަބަރު ⁄ ކޮވިޑް-19: އިޓަލީން އައި ފްލައިޓުތައް ރާއްޖެ އައީ މީހުން ބަލާ!\nކޮވިޑް-19: އިޓަލީން އައި ފްލައިޓުތައް ރާއްޖެ އައީ މީހުން ބަލާ!\nކޮވިޑް-19 އެންމެ ގަދައަށް ޔޫރަޕްގައި ފެތުރިފައިވާ އިޓަލީގެ ފްލައިޓުތައް މިއަދު ރާއްޖެ އައިސްފައިވަނީ ރާއްޖޭގައި ތިބި އިޓަލީގެ ރައްޔިތުން ބަލާ ކަމަށް ސަރުކާރުން ބުނެފިއެވެ.\nސަރުކާރުގެ ފަރާތުން ކޮވިޑް-19 އާ ގުޅޭ މައުލޫމާތު ހިއްސާކުރުމަށް ހަމަޖައްސާފައިވާ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ ރާއްޖެއަށް އިޓަލީގެ ދެ ފްލައިޓެއް އަންނާނެ ކަމަށެވެ. އަދި އެ ދެ ފްލައިޓަކީ ހުސްކޮށް ރާއްޖެ އައި ދެ ފްލައިޓު ކަމަށް ވިދާޅުވިއެވެ. ރާއްޖޭގައި ތިބި އިޓަލީ ފަތުރުވެެރިންނާއެކު މިއަދު އެ ދެ ފްލައިޓު ފުރާނެ ކަމަށް މަބްރޫކް ވިދާޅުވިއެވެ.\nއިޓަލީން ރާއްޖެއަށް ދެ ފްލައިޓެއް އައިސްފައިވާއިރު ސަރުކާރުން ވަނީ އިޓަލީގެ ފަތުރުވެރިން ރާއްޖެއައުން ވަގުތީ ގޮތުން މަނާކޮށްފައެވެ. ޓޫރިޒަމް މިނިސްޓަރު އަލީ ވަހީދު ވިދާޅުވީ މި ނިންމުން ރައީސް އިބްރާހިމް މުހައްމަދު ސޯލިހު ކަމަށާއި އެމަނިކުފާނު އެގޮތަށް އެ ނިންމުން ނިންމެވީ، މިވަގުތު ދިވެހިންގެ ސިއްހަތު މުހިންމު ކަމަށް ފެންނާތީ ކަމަށެވެ.\nސަރުކާރުން މީގެކުރިން ވަނީ އިރާނާއި ދެކުނު ކޮރެޔާގެ ދެ ސަރަހައްދަކުން ރާއްޖެ އަށް މީހުން އައުން މަނާކުރުމާއި، ޗައިނާ އިން ފުރައިގެން ސީދާ ރާއްޖެ އަންނަ މީހުންނާއި ޗައިނާގައި މަޑުކުރުމަށް ފަހު ރާއްޖެއަށް މީހުން ނާދެވޭ ގޮތް ހެދުމާއި ޗައިނާ އިން ސީދާ ރާއްޖެ އަށް ފްލައިޓުތައް އައުން ވެސް ވަނީ މަނާކޮށްފައެވެ.\nކޮވިޑް-19 އާ ގުޅިގެން އުތުރު އިޓަލީގައި 16 މިލިއަން މީހުން ވަނީ ކަރަންޓީން ކޮށްފައެވެ. ކޮރޯނާ ވައިރަސް ހަލުވިކަމާއެކު ފެތުރެމުން އަންނަ އެއް ގައުމު ކަމުގައިވާ އިޓަލީއިން މިފިޔަވަޅު ނެގީ ވައިރަސް ކޮންޓްރޯލް ކުރުމަށް، އިތުރު ގޮތެއް ނެތިގެންނެވެ.\nމިހާރު އޮތް ގޮތުން ކުރިއަށް އޮތް މަހުގެ ކުރީކޮޅާ ހަމައަށް އެހިސާބުގަނޑު އޮންނާނީ ކަރަންޓީނު ކޮށްފައެވެ. މިމުއްދަތުގެ ތެރޭގައި ނައިޓުކުލަބާއި، ޖިމް އަދި ޕޫލްތައް އެއްކޮށް ބަންދުކުރާނެއެވެ.\nރެސްޓޯރަންޓުތައް ހުޅުވި ނަމަވެސް ކަސްޓަމަރުންނަށް ތިބެވޭނީ މީޓަރެއް ދުރުގައެވެ. ބެލެވޭ ގޮތުގައި ހުރިހާ ކުޅިވަރުގެ ހަރަކާތެއް ވެސް ހުއްޓުމަކަށް އަންނާނެއެވެ. އިޓަލީ ފުޓުބޯޅަ އިދާރާއިން ވަނީ ހުރިހާ ލީގެއް މިވަގުތަށް ހުއްޓާލުމަށް ފަހު މެޗުތައް ފަސްކުރުމަށް ގޮވާލާފައެވެ.\nކަރަންޓީނުކޮށް ކަނޑައެޅި ގަވާއިދުތަކާ ޚިލާފުވާ މީހަކު ތިން މަސް ދުވަހަށް ޖަލަށްލެވޭނެ ކަމަށް ސަރުކާރުން ބުނެފައިވެއެވެ. ލޮކްޑައުންގައި ތިބި ސިޓީތަކުގެ ތެރޭގައި މިލާން އަދި ވެނީސްގެ އިތުރުން 14 ޕްރޮވިންސެއް ހިމެނެއެވެ. އިޓަލީގައި މިހާރު ކޮވިޑް-19 ޖެހިގެން މަރުވި މީހުންގެ އަދަދު ވަނީ 230 އަށް އަރާފައެވެ. އަދި ޕޮސިޓިވްވި މީހުންގެ އަދަދު ވަނީ 5338 އަށް އަރާފައެވެ.


Cocaine akee Bollywood Party Thakugai Varah Aanmu Ehcheh: Kangana – Iru\nކޮކެއިން އަކީ ބޮލީވުޑް ޕާޓީތަކުގައި ވަރަށް އާންމު އެއްޗެއް: ކަންގަނާ\nކަންގަނާ ރަނާއުތް އަކީ އެކްޓަރު ސުޝާންތް ސިންގް ގެ މަރާއިއެކު ބޮލީވުޑްގައި ހިނގާ ނޭދެވޭ ކަންތައްތަކުގެ ވާހަކަ ފަޅާއަރުވަމުން އެމަރަށް އިންސާފު ހޯދައިދިނުމަށް ގޮވަމުންދާ އެންމެ މަގްބޫލް ތަރިއެވެ.\nމީގެ ކުރިން ކަންގަނާ ވަނީ ބޮލީވުޑުގައި ކުރިއަރަިގެން ދިއުމަށް ކުރަންޖެހޭ އެކި އެކި ނޭދެވޭ ކަންތައްތަކުގެ ވާހަކަ ދައްކާފައެވެ. އަދި ބޮލީވުޑްގެ ތެރޭގައި އޮންނަ ނެޕޮޓިޒަމްގެ ވާހަކަތައް ފެށިފައިމިވަނީ ކަންގަނާގެ ސަބަބުންނޭ ބުނުމަކުން ގޯހެއް ނުވާނެއެވެ.\nސުޝާންތުގެ މަރުގެ ތަހުގީގުގައި އޭނާގެ ލޯބިވެރިޔާ ރިއާ ޗަކްރަބޯޓީގެ ޗެޓްލޮގު ތަކުން ހާމަވެގެންގޮސްފައިވަނީ ރިއާ މަސްތުވާތަކެތި ގަނެވިއްކުމުގައި ޝާމިލްވެފައިވާ ކަމެވެ. އެ ޗެޓުލޮގު ތަކުން އެނގުނު ގޮތުގައި ރިއާ ވަނީ ސުޝާންތުއަށް ނޭނގި އޭނާއަށް ޑްރަގް ދީފައެވެ.\nމިކަމާއި ގުޅިގެން ކަންގަނާ ބުނީ ބޮލީވުޑްގެ ގިނަ އޭ ލިސްޓު ތަރިންނަކީ ޑްރަގަް ބޭނުން ކުރާ މީހުން ކަމަށާއި، ނާކޮޓިކްސް ބިއުރޯއިން އިތުރު މައުލޫމާތު ބޭނުންވާނަމަ އެ މައުލޫމާތުވެސް ދޭން އޭނާ ތައްޔާރަށް ހުރި ކަމަށެވެ.\nނަމަވެސް ކަންގަނާ ބުނީ މިކަމުގައި އޭނާގެ ރައްކާތެރިކަމަށްޓަކައި ސަރުކާރުގެ ރައްކާތެރިކަން ބޭނުންވާ ކަމަށެވެ. ކަންގަނާ ބުނީ މިކަމުގައި ނުރައްކަލަށް ހުށަހެޅެނީ ހަމައެކަނި އޭނާގެ ކެރިއަރު ނޫން ކަމަށާއި އޭނާގެ ފުރާނަ ވެސް ނުރައްކަލަށް ހުށަހެޅޭނެ ކަމަށެވެ.\nކަންގަނާ ބުނީ ފިލްމް އިންޑަސްޓްރީގައި އެންމެ މަޝްހޫރު އެއްޗަކީ ކޮކެއިން ކަމަށާއި ކޮންމެ ހައުސް ޕާޓީއެއްގައި ވެސް އެ ބޭނުން ކުރާ ކަމަށެވެ. އެ ކިތަންމެ އަގު ބޮޑު ވި ނަމަވެސް ބޮޑެތި މީހުންގެ ޕާޓީތަކަށް ފުރަތަމަ ދާއިރު އެ ފްރީކޮށް ދީ އާދަކުރުވާ ކަމަށެވެ. މީގެ އިތުރުން އެމްޑީއެމްއޭ ކްރިސްޓަލްސް ފެނަށް ގިރުވައިގެން ޕާޓީތެރޭގައި މީހުންނަށް ނޭންގި ދޭ ކަމަށްވެސް ކަންގަނާ ބުންޏެވެ.\nކަންގަނާ ބުނާ ގޮތުގައި ސުޝާންތުގެ މަރާލާފައި ވަނީ ސުޝާންތުއަށް ވަރަށް ބޮޑެތި ސިއްރުތަކެއް އެނގޭތީކަމަށް ވަރަށް ސާފުކޮށް އޭނާއަށް ފެންނަ ކަމަށެވެ.


Mayan AFC ge raees aa bahdhalukohffi\nކުޅިވަރު - މަރިޔަމް މުހައްމަދު (މާޔަން)\nމާޔަން އޭއެފްސީގެ ރައީސްއާ ބައްދަލުކޮށްފި\nއޭއެފްސީގެ ރައީސްއާ މާޔަން ބައްދަލުކުރީ ހުކުރު ދުވަހު\nކ. މާލެ5ޖެނުއަރީ 2019 | ހޮނިހިރު 19:44 2,482\nއޭއެފްސީގެ ރައީސްއާ މާޔަން ބައްދަލުކުރުން - ޓްވިޓަރ\nއަންނަ އޭޕްރިލް މަހު އޮންނަ އޭއެފްސީ ކޮންގްރެސް އިންތިހާބުގައި ފީފާ ކައުންސިލް އަދި އޭއެފްސީ އެގްޒެކްޓިވް ކޮމިޓީ އަށް އެފްއޭއެމް އިން ނަން ހުށަހަޅާފައިވާ މަރިޔަމް މުހައްމަދު (މާޔަން) އޭއެފްސީގެ ރައީސް ޝައިހް ސަލްމާން ބިން އިބްރާހިމް ހަލީފާއާ ބައްދަލުކޮށްފިއެވެ.\nފީފާ ކައުންސިލް ގޮނޑިއަށް ކެމްޕޭން ކުރުމުގެ ގޮތުން ބުރާސްފަތި ދުވަހު މާޔަން އަބޫދާބީ އަށް ފުރާފައިވާއިރު، ޝައިހް ސަލްމާންއާ ބައްދަލުކުރީ ހުކުރު ދުވަހުއެވެ.\nރާއްޖެއެމްވީއަށް މައުލޫމާތު ދެމުން މާޔަން ބުނީ، މިއީ ކެމްޕޭން ފެށުމުގެ ގޮތުންކުރާ އެންމެ މުހިންމު އެއް ދަތުރު ކަމަށާއި، މި ދަތުރުގައި ގައުމުތަކުގެ ފެޑެރޭޝަންތަކާ ވެސް ބައްދަލުކުރުމަށް ހަމަޖެހިފައިވާ ކަމަށެވެ.\nއަބޫދާބީއަށް މާޔަން ކުރާ މި ދަތުރު ކުރިޔަށްދާނީ ތިން ދުވަހުގެ މުއްދަތަށެވެ. އެގޮތުން އަބޫދާބީގެ ދަތުރު ނިންމާލުމަށް ފަހު އާދީއްތަ ދުވަހު މާޔަން ދާނީ ލަންކާއަށެވެ.\nލަންކާ އަށް މާޔަން ކުރާ ދަތުރުގައި އެ ގައުމުގެ ފުޓުބޯޅަ ފެޑެރޭޝަނާ ބައްދަލުކުރުމަށް ވަނީ ހަމަޖެހިފައެވެ. މާޔަން އެނބުރި ރާއްޖެ އަންނާނީ އަންނަ ހަފްތާގެ ބުރާސްފަތި ދުވަހުއެވެ.\nމާޔަން ބުނީ ގޮނޑި ކާމިޔާބު ވެއްޖެ ނަމަ، ރާއްޖޭގެ ފުޓުބޯޅަ އަށް ގިނަ ކުރިއެރުންތައް ހޯދައިދެވޭނެ ކަމަށާއި، އެގޮތުން ހުއްޓިފައި ހުރި ފީފާގެ ޕްރޮޖެކްޓްތައް އަލުން ފެށުމަށް ވެސް މަސައްކަތް ކުރާނެ ކަމަށެވެ.\nފީފާ ކައުންސިލް ގޮނޑިއަށް ކުރިމަތިލާފައި ވަނީ ރާއްޖޭގެ އިތުރުން ބަންގްލަދޭޝް އާއި، ނޯތް ކޮރެއާ އާއި، ފަލަސްތީނާއި އަދި ލާއޯސް އިންނެވެ. މި ގޮނޑި މިހާރު ފުރަމުން އަންނަނީ ބަންގްލަދޭޝް އިންނެވެ.\nއޭޕްރީލް މަހުގެ ހަ ވަނަ ދުވަހު އޮންނަ އިންތިހާބުގައި މާޔަން އަށް ފީފާ ކައުންސިލުން ގޮނޑިއެއް ލިބިއްޖެ ނަމަ ހަތަރު އަހަރުގެ މުއްދަތަކަށް ފުޓްބޯޅައިގެ އެންމެ މަތީ ފަންތީގައި މަސައްކަތްކުރުމުގެ ފުރުސަތު އޭނާ އަށް ލިބިގެންދާނެ އެވެ.\nގައުމީ އަންހެން ފުޓުބޯޅަ ޓީމުގެ އެސިސްޓެންޓް ކޯޗެއްގެ ގޮތުގައި މަސައްކަތް ކޮށްފައިވާ މާޔަން އަންނަނީ ރާއްޖޭގެ އަންހެން ފުޓުބޯޅަ ކުރިއެރުވުމަށް ގިނަ މަސައްކަތްތައް ކުރަމުންނެވެ.\nގައުމީ އަންހެން ފުޓުބޯޅަ ޓީމަށް މީގެކުރިން ކުޅުނު މާޔަން ވަނީ އޭއެފްސީ ވިމެންސް ކޮމެޓީގައި މަސައްކަތް ކުރުމުގެ އިތުރުން އެފްއޭއެމްގައި ވިމެންސް ފުޓުބޯޅަ ޑިވެލޮޕްމެންޓް އޮފިސަރެއްގެ ގޮތުގައި ވެސް މަސައްކަތް ކޮށްފައެވެ.\nއެންމެ ފަހުން އަޕްޑޭޓް ކުރީ:7ދުވަަސް ކުރިން | ރިވިއު ކުރީ: އަލީ ޔޫސުފް


The Nautilus ah World Best New Luxury Hotel Award\nދަ ނައުޓިލަސް އަށް ވޯލްޑް ބެސްޓް ނިއު ލަގްޒަރީ ހޮޓެލް އެވޯޑް\nލަގްޒަރީ ޓްރެވެލް އިންޓެލިޖެންސް (އެލްޓީއައި) އިން ހޮވި ދުނިޔޭގައި މިއަހަރު އަލަށް ހުޅުވި އެންމެ ރަނގަޅު ލަގްޒަރީ ރިސޯޓަކަށް ބ. އަތޮޅުގައި ހިންގަމުން އަންނަ ދަ ނައުޓިލަސް މޯލްޑިވްސް ރިސޯޓް ހޮވިއްޖެ އެވެ.\nމަޝްހޫރު ވިޔަފާރިވެރިޔާ ޑރ. އިބްރާހިމް އުމަރު މަނިކު ބ. ތިލަދޫގައި މިއަހަރު ކުރީކޮޅު އަލަށް ތަރައްގީކުރެއްވި ނައުޓިލަސް މޯލްޑިވްސްއަކީ މުޅިން ތަފާތު ކޮންސެޕްޓެއްގެ ރިސޯޓެކެވެ. އެންމެ މަތީ ފެންވަރުގެ 26 ކޮޓަރި ހިމެނޭ ރިސޯޓަށް އަންނަ ކޮންމެ ޓޫރިސްޓަކަށް ވެސް މަރުހަބާ ކިޔަނީ އެއާޕޯޓުގެ ވީއައިޕީންނެވެ. މި ރިސޯޓު ޑިޒައިންކޮށްފައި ވަނީ އާ ޖީލުގެ މަތީ ފެންވަރުގެ ޓޫރިސްޓުންނަށް ބޭނުންވާ ހުރިހާ ހިދުމަތްތަކެއް ލިބޭ ގޮތަށެވެ.\nމި ރިސޯޓުގެ ކޮންމެ ވިލާއެއްގައި ވަކި ލިވިން ރޫމަކާއި ބެޑްރޫމެއް ހުރެ އެވެ. އަދި ކޮންމެ ވިލާއެއްގައި ޕްރައިވެޓް ޕޫލެއް ވެސް އޮވެ އެވެ. އޭގެ އިތުރުން މަތީ ފެންވަރު ކެއުންތައް ލިބޭ ރެސްޓޯރަންޓާއި ސްޕާގެ ހިދުމަތް ވެސް ލިބެންހުރެ އެވެ.\nނައުޓިލަސް ރަސްމީކޮށް ހުޅުވީ މިއަހަރުގެ ޓޫރިޒަމްގެ ސީޒަނާ ދިމާކޮށް ފެބްރުއަރީ5ގަ އެވެ.\nލަގްޒަރީ ޓްރެވެލް އިންޓެލިޖެންސްއިން އާންމުކޮށްފައިވާ “ވޯލްޑްސް ބެސްޓް ނިއު ލަގްޒަރީ ހޮޓެލް”ގައި ދުނިޔޭގެ އެކި ކަންކޮޅުތަކުން 35 ހޮޓެލްއެއް ވަނީ ހިމަނާފައެވެ. ލަގްޒަރީ ޓްރެވެލް އިންޓެލިޖެންސްއިން ބުނީ މި ލިސްޓް އެކުލަވާލާފައިވަނީ ދާއިރާގެ ތަޖުރިބާކާރު މީހުން ހިމެނޭ ޕެނަލަކުންކަމަށެވެ.\nމި ލިސްޓުން ނައުޓިލަސް އަށް އެއްވަނަ ލިބުނުއިރު، މާލެ އަތޮޅު ވޯލްޑޮފް އެސްޓޯރިއާ މޯލްޑިވްސް އިތާފުށި އަދި ރ.އަތޮޅު އިންޓަކޮންޓިނެންޓަލް މޯލްޑިވްސް މާމުނަގައު ރިސޯޓް ވެސް މި ލިސްޓްގައި ހިމެނެ އެވެ.\nލަގްޒަރީ ޓްރެވެލް އިންޓެލިޖެންސްއިން އާންމުކޮށްފައިވާ “ވޯލްޑްސް ބެސްޓް ނިއު ލަގްޒަރީ ހޮޓެލް” ގައި ރާއްޖޭގެ އިތުރުން މޮރޮކޯ، ޖަޕާން، ޔޫކޭ، ފްރާންސް، އިޓަލީ، ހޮންކޮންގެ ބައެއް ހޮޓެލްތައް ހިމެނެއެވެ.


Rasoolaage siyarathu fotheh tharujamaa kuruvanee\nކީރިތި ރަސޫލާގެ ސީރަތު -- ސިޔަރަތު -- ފޮތެއް ދިވެހި ބަހަށް ތަރުޖަމާ ކޮށްދޭނެ ފަރާތެއް އިސްލާމިކް މިނިސްޓްރީން ހޯދަން ފަށައިފި އެވެ.\nއެ މިނިސްޓްރީން ބުނީ، ކީރިތި ރަސޫލާގެ ސިޔަރަތު ފޮތެއް ކަމަށްވާ "އައްރަހީގުލް މަޚްތޫމް" ދިވެހި ބަހަށް ތަރުޖަމާ ކުރަން ބޭނުންވާތީ އެ ފޮތް ތަރުޖަމާ ކޮށްދޭނެ ފަރާތެއް ހޯދާ ކަމަށެވެ.\nމިނިސްޓްރީން ތަރުޖަމާ ކުރަން ބޭނުން ވެގެން އުޅޭ ސިޔަރަތު ފޮތަކީ އިންޑިއާގެ އުއްތަރަޕްރަދޭޝް އަށް ނިސްބަތްވާ ލިޔުންތެރި އަދި އިލްުމުވެރިއެއް ކަމަށްވާ ސާފިއުއް ރަހުމާން މުބާރަކް ޕޫރީ ކީރިތި ރަސޫލާގެ ހަޔާތްޕުޅުގެ މައްޗަށް އެކުލަވައިލައްވާފައިވާ ފޮތެކެވެ. އެ ފޮތް އަރަބި އަދި އުރުދޫ ބަހުން ވެސް އޮވެ އެވެ.\nއައްރަހީގުލް މަޚްތޫމްގެ ފޮތްބައި ތަރުޖަމާ ކޮށްދޭނެ ބަޔަކު ހޯދަން އިއުލާނެއް ކުރީ މި މަހުގެ 17 ވަނަ ދުވަހު އެވެ. އެ ކަމަށް އޮތް މުއްދަތު ހަމަވަނީ މިއަދު އެވެ.\nކީތިރި ރަސޫލާގެ ސިޔަރަތު ފޮތެއް ތަރުަޖަމާ ކުރަން ސަރުކާރުން އިއުލާން ކުރި އިރު ރާއްޖޭގައި ޝައުގުވެރި ކަމާއެކު އެންމެން އަޑު އަހައި ކިޔައި ހަދަނީ ރާއްޖޭގެ ދަންބޭކަލެއް ކަމަށްވާ ހުސައިން ސޮލާހުއް ދީނު ތަރުޖަމާކޮށް އެކުލަވައިލެއްވި ކީތިރި ރަސޫލާގެ ސިޔަތަރު ފޮތެވެ. އެ ސިޔަރަތު ފޮތް ރޯދަ މަހު ދިވެހި ރާއްޖޭގެ އަޑުން ފޮނުވަ އެވެ. އަދި ރޯދަ މަހު ނޫނަސް އަޑުގެ އެފްއެމް ޗެނަލްގަ އާއި މުންނާރު ޗެނަލްގައި ރޭގަނޑު އެއާ ކުރެ އެވެ.\nސޮލާހުއްދީނުގެ މި ސިޔަރަތު ރިކޯޑްކޮށް އަޑުން ފޮނުވާން ފެށީ ރައީސް އިބްރާހިމް ނާސިރުގެ ބޮޑު ވަޒީރު ކަމުގައި 1970 އިގެ ތެރޭގަ އެވެ. ލައިވްކޮށާއި ރިކޯޑްކޮށްގެން އެކި ބޭފުޅުންގެ އަޑުން ގެނެސް ދިނުމަށް ފަހު މިހާރު އޮތް ގޮތަށް ސިޔަރަތު ރިކޯޑްކޮށްފައި ވަނީ ހަޖަރާގޭ މުހައްމަދު ތައުފީގުގެ އަޑުންނެވެ.\nއަލުން ސިޔަރަތު ފޮތެއް ތަރުޖަމާ ކުރާއިރު ރާއްޖޭގެ ބަސްތެރި ކަމާއި ފޮތްތެރިކަން ވަރަށް ބޮޑަށް ވަނީ ބަދަލުވެ ދެރަވެފަ އެވެ.\nއިސްލާމިކް މިނިސްޓަރާ ބައްދަލުކުރަން އެދޭތާ ހަ މަސް


UPDATE: Baeh vehicle thakah ves vanee gellun dheefai | Mihaaru\nބޮޑުފިނޮޅުގައި ބިދޭސީން ހިންގި ހަމަނުޖެހުންތަކުގައި، އެ ރަށުގައި މަސައްކަތަށް ގެންގުޅޭ ވެހިކަލެއްގެ ބިއްލޫރި ތަޅާލާފައި.---ފޮޓޯ: ޕޮލިސް\nބޮޑުފިނޮޅުގައި ރަހީނުކޮށްފައި ތިބި 12 ދިވެހިން ސަލާމަތް ކޮށްފި\n02 ޖުލައި 2020 - 22:51 182 comments\nބ. ތުޅާދުއާ އެއްފަޅެއްގައި އޮންނަ ބޮޑުފިނޮޅުގައި ރިސޯޓެއް ހެދުމުގެ މަސައްކަތުގައި އުޅޭ ބިދޭސީން ކުރަމުންދާ ހަޅުތާލު ހޫނުވެ، އެ ރަށަށް އަރަން ދިޔަ ފުލުހުންނަށް އެ ރަށަށް އެރޭ ގޮތް ނުވި ކަމަށް ތުޅާދޫން ވާހަކަ ދެއްކި ބައެއް މީހުން ބުނެފި އެވެ.\nމިކަމާ ބެހޭ ގޮތުން ފުލުހުން އަދި ވަކި އެއްޗެއް ނުބުނެ އެވެ. އެކަމަކު ފުލުހުން މީގެ ކުޑައިރުކޮޅެއް ކުރިން އާންމު ކުރި މެސެޖެއްގައި ބުނެފައިވާ ގޮތުން ބޮޑުފިނޮޅުގައި 15 ވަރަކަށް ދިވެހިން ތިބި ކަމަށާއި މައްސަލަ ހައްލު ކުރަން ފުލުހުން އަންނަނީ މަސައްކަތް ކުރަމުންނެވެ.\nތުޅާދޫ ބަނދަރުމަތީގައި ހުރި އެ ރަށުގެ މީހަކު ބުނީ ފުލުހުން އެ ރަށަށް އަރަން މިރޭ މަސައްކަތް ކުރި ކަމަށާއި އެކަމަކު ހަޅުތާލު ކުރަމުންދާ ބިދޭސީންތައް ތިބީ ހަދަމުންދާ ރިސޯޓުގެ ބަނދަރުމަތީގައި އޮއްގަލާއި ހޮޅިބުރިތައް ހިފައިގެން ކަމަށެވެ. އަދި ފުލުހުން މިރޭ އެ ރަށަށް އަރަން ދިއުމުން އޮއްގާ އުކި ކަމަށް ވެސް އޭނާ ބުންޏެވެ.\n"އެއް ފުލުހަކު ޒަހަމް ވެގެން ފަރުވާ ވެސް އެބަދޭ،" އޭނާ ބުންޏެވެ.\nRaheenukuri Dhivehin salaamaiy kurun pic.twitter.com/zrP7Ef4m2L\n— Luke (@Lucasjalyl) July 2, 2020\nއެ ރަށުގައި ރިސޯޓް ހެދުމުގެ ކޮންސްޓްރަކްޝަން މަސައްކަތް ކުރަނީ މިލަންދޫ ދާއިރާގެ މެމްބަރު އަލީ ރިޒާގެ ކުންފުންޏަކުންނެވެ. ބޮޑުފިނޮޅުގައި މި ވަގުތު 200 އަށް ވުރެ ގިނަ ބިދޭސީން މަސައްކަތް ކުރާއިރު އެ މީހުން ހަޅުތާލު ކުރަމުން ދަނީ ހަ މަހުގެ މުސާރަ ނުދީ އޮތް ކަމަށް ބުނެ އެވެ. މި މައްސަލަ ހޫނުވެފައި ވަނީ އެ ރަށުގައި މަސައްކަތް ކުރާ ބައެއް ދިވެހިން އެ ރަށުން ފޭބުމަށް ބިދޭސީން މިއަދު ހުރަސް އެޅުމާ ހިސާބުން ކަމަށް އެކަން އެނގޭ ބައެއް މީހުން "މިހާރަ"ށް ބުންޏެވެ.\n"އޭގެ ތެރޭގައި އެބައުޅޭ މި ރަށުގެ ބައެއް މީހުން ވެސް. އެ މީހުން ރަށަށް އަންނަން ބޭނުންގެން އުޅެނިކޮށް ފޭބިޔަ ނުދީ ހިފަހައްޓައިގެން ތިބީ. އެކަމަކު މިރޭ އޭގެ ތެރެއިން އެކަކު ފަތާފައި ރަށަށް އަތުވެއްޖެ. އޭނާ ހުރީ ބިރުން ތުރުތުރު އަޅާ. ވާހަކައެއް ވެސް ނުދެއްކޭ،" ތުޅާދޫން ވާހަކަ ދެއްކި މީހާ ބުންޏެވެ.\nތުޅާދޫގެ ވަރަށް ގިނަ މީހުން މި ވަގުތު ތިބީ ރަށުގެ ބަނދަރުމައްޗަށް އެއްވެ އެވެ. ފުލުހުން މިހާރު ތައްޔާރުވަމުން ދަނީ ފުލްކިޓްގައި އެ ރަށަށް އެރުމަށް މަސައްކަތް ކުރަމުންނެވެ.\nތުޅާދޫން ވާހަކަ ދެއްކި ބައެއް މީހުން ބުނި ގޮތުގައި އެ ރަށުގައި ބައެއް ދިވެހިން ތިބީ "ރަހީނު ކޮށްފަ" އެވެ. އަދި އެކަކު ބުނީ އޭގެ ތެރެއިން ބައެއް މީހުން ވަނީ ކޮޓަރިއަކަށް ލައި ތަޅުލައިފަ އެވެ. އެކަމަކު މީގެ ތެދު ދޮގު މުޅިން ކަށަވަރެއް ނުވެ އެވެ.\n"އެ މީހުން ސަލާމަތް ކުރަން އިތުރު ފުލުހުން އަންނަންދެން މިކޮޅުގައި ފުލުހުން ތައްޔާރަށް ތިބި ކަމަށް އަޑުތައް ހުރީ،" ތުޅާދޫން ވާހަކަ ދެއްކި މީހަކު ބުންޏެވެ.\nއިތުރު ލިޔުންތައް ފުލުހުން މެމްބަރު އަލީ ރިޒާ (މިލަންދޫ) ބިދޭސީން ބ. ތުޅާދޫ ބ. އަތޮޅު ހަމަނުޖެހުން ބ. ބޮޑުފިނޮޅު\nރިޒާ ވިދާޅުވަނީ މުސާރަ ނުދެވުނީ ފައިސާ ނުލިބޭތީ ކަމަށް


Sonu aa eku Kapil show mirey alun fashanee | Mihaaru\nސޯނޫ ސޫދާ އެކު "ކަޕިލް ޝަރުމާ ޝޯ" މިރޭ އަލުން ފަށަނީ\n01 އޯގަސްޓް 2020 - 08:21\nސޮނީން ވަނީ ޝޯގެ ޕްރޮމޯ ވެސް ދައްކާލައިފި އެވެ.\nއިންޑިއާގެ އެންމެ މަގުބޫލު ޓީވީ ޝޯތަކުގެ ތެރޭގައި ގުނައިލެވޭ ކަޕިލްގެ ޝޯ އަލުން މި އަންނަނީ މެދުކެނޑިފައި އޮންނަތާ ގާތްގަނޑަކަށް ފަސް ވަރަކަށް މަސް ފަހުންނެވެ. "ދަ ކަޕިލް ޝަރުމާ ޝޯ" އަކީ ކޮންމެ ހަފުތާއެއްގެ ހޮނިހިރާއި އާދީއްތަ ދުވަހުގެ ރޭ ރާއްޖޭ ގަޑިން 9:00 ގައި ދައްކާ ޝޯއެކެވެ.\nއާ ހިތްވަރަކާ އެކު "ދަ ކަޕިލް ޝަރުމާ ޝޯ" މިރޭ ފަށާއިރު، މެހުމާނެއްގެ ގޮތުގައި ބައިވެރިވާ ސޯނޫ އަކީ އިންޑިއާގެ ލޮކްޑައުންގެ ތެރޭގައި އެންމެ ގިނަ ބައެއްގެ ސަމާލުކަން ހުއްޓުނު އެކަކެވެ. ސަބަބަކީ ލޮކްޑައުން ހެދި އިންޑިއާގެ އެކި ހިސާބުތަކުގަ އާއި ގައުމުން ބޭރުގައި ތާށިވެ، އަމިއްލަ ވަޒަނަށް ދެވޭނެ ގޮތެއް ނެތިފައި ތިބި އެތައް ބަޔަކުސޯނޫގެ އަމިއްލަ ހަރަދުގައި ފޮނުވައި ދިނުމެވެ. އެގޮތުން ބަހާއި ރޭލާއި ޗާޓަރު ފްލައިޓް ދަތުރުތަކުން ސޯނޫ އެހީވެފައިވެ އެވެ. މީގެ އިތުރުން އެކި ގޮތުން ދަތިތައް ދިމާވި އެތައް ބަޔަކަށް ސޯނޫ މިހާރު ވެސް އަންނަނީ އެހީވަމުންނެވެ.\nއޭނާ އިންސާނިއްޔަތަށް ފެށި މި މަސައްކަތަކާ އެކު އިންޑިއާގެ ގިނަ ބަޔަކު މިހާރު ސޯނޫ ސިފަކުރަނީ ހަގީގީ ބަތަލެއްގެ ގޮތުގަ އެވެ. ކަޕިލްގެ ޝޯގައި ސޯނޫގެ މި ތަޖުރިބާ މިރޭ ބެލުންތެރިންނާ ހިއްސާކުރާނެ އެވެ.\nJo banne sabke liye iss mushkil samay mein messiah, aa rahe hain woh badhane #TheKapilSharmaShow ki shaan. Miliye the one and only #SonuSood se #TheKapilSharmaShow ke naye episodes par 1 st August se har Sat-Sun raat 9:30 baje. @sonu_sood @kapilsharma @kikusharda @chandanprabhakar @krushna30 @bharti.laughterqueen @sumonachakravarti @banijayasia @archanapuransingh\nA post shared by Sony Entertainment Television (@sonytvofficial) on Jul 30, 2020 at 2:30am PDT\n"ދަ ކަޕިލް ޝަރުމާ ޝޯ" އަލުން ފަށާ އިރު މި ފަހަރު ބޮޑު ބަދަލެއް ފާހަގަކުރެވޭނެ އެވެ. އެއީ ކުރިން ޝޯގައި ބައިވެރިވާ އޯޑިއަންސް މި ފަހަރު ނެތުމެވެ. މި ބަދަލަކީ ރައްކާތެރިކަމުގެ ފިޔަވަޅެއްގެ ގޮތުން ކުރި ކަމެކެވެ. އެހެންވެ ސްޓޭޖް ކުރިމަތީގައި އިންނަ ސޯފާއެއްގައި ހިނިގަނޑު ޖަހަން އިންނަ އަރްޗަނާ ޕުރާން ސިންގްގެ ފަހަތުން މިރޭ ފެންނާނީ ކަރުދާސް އޯޑިއަންސެކެވެ.\n"ދަ ކަޕިލް ޝަރުމާ ޝޯ" އަކީ އޭގެ ހޯސްޓް ކަޕިލްގެ ނަމުގައި ގެނެސްދޭ ޝޯއެކެވެ. އޭނާއާ އެކު ޝޯގައި ފެންނަ މުހިއްމު ބައިވެރިންނަކީ ކިކީ ޝްރަދާ (އައްޗާ/ބައްޗާ ޔާދަވް) އާއި ކުރުޝްނާ އަބީޝެކް (ސަޕްނާ) އާއި ބާރުތީ ސިންގް (ބަބްލީ މޯސީ/ލައްލީ) އާއި ޗަންދަން ޕްރަބާކަރް (ޗަންދޫ) އަދި ސުމޯނާ ޗަކްރަބަތީ (ބޫރީ) އެވެ.


އަލްއުސްތާޛު މުޙައްމަދު ޢަލީ - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nޑިރެކްޓަރ، މިނިސްޓްރީ އޮފް އިސްލާމިކް އެފެއާޒް\nއަލްއުސްތާޛު މުޙައްމަދު ޢަލީ\nހއ. ތަކަންދުއަށް އުފަންވި އަލްއުސްތާޛު މުޙައްމަދު ޢަލީ، ސަރުކާރަށް ޚިދުމަތް ކުރައްވަން ފެށްޓެވީ2ފެބުރުވަރީ 1982 ގައެވެ. އަލްއުސްތާޛު މުޙައްމަދު ޢަލީ، ސަރުކާރަށް ޚިދުމަތް ކުރައްވަމުން ގެންދަވާތާ 39 އަހަރަށްވުރެ ގިނަދުވަސް ވެފައިވާއިރު، މިހާތަނަށް ސަރުކާރުގެ7އިދާރާއެއްގައި ވަނީ މަސައްކަތް ކުރައްވައިފައެވެ. އެގޮތުން، މިނިސްޓްރީ އޮފް ޕްރޮވިންޝަލް އެފެއާޒްގެ ޕިޔޯނުކަމާއި، މިނިސްޓްރީ އޮފް ޖަސްޓިސްގެ ކޯޓު ނަންބަރު6ގެ ޕިޔޯނުކަމާއި، އޯޑިޓް އޮފީހުގެ2ނަންބަރު ކާތިބުކަމާއި، އެސިސްޓެންޓް އޮޑިޓް އެކައުންޓެންޓް ކަމާއި، އޮޑިޓް އެކައުންޓެންޓްކަން ކުރައްވައިފައި ވެއެވެ. އޭގެފަހުން މިނިސްޓްރީ އޮފް ޓްރާންސްޕޯޓް އެންޑް ޝިޕިންގގެ ބަޖެޓް އޮފިސަރުކަންވެސް ކުރެއްވިއެވެ. 27 ނޮވެންބަރު 1996 ގައި އިސްލާމީ ކަންތައްތަކާބެހޭ އެންމެމަތީ މަޖިލީހުގެ ސީނިއަރ ބަޖެޓް އޮފިސަރަކަށް ބަދަލުވެވަޑައިގެންނެވި ހިސާބުން ފެށިގެން ޚިދުމަތް ކުރައްވަމުން ގެންދަވަނީ، އެ ދާއިރާގައެވެ. އިސްލާމީ ކަންތައްތަކާބެހޭ އެންމެމަތީ މަޖިލީހުގެ ސީނިއަރ ބަޖެޓް އެނަލިސްޓް ކަމާއި، އެސިސްޓެންޓް ޑިރެކްޓަރު ކަމާއި، ޑެޕިއުޓީ ޑިރެކްޓަރުކަންވެސް ކުރައްވައިފައި ވެއެވެ. މިނިސްޓްރީ އޮފް އިސްލާމިކް އެފެއާޒްގެ ޑިރެކްޓަރު ކަމުގެ މަގާމުގައި މިހާރު ހުންނެވި މުޙައްމަދު ޢަލީގެ މަސްއޫލިއްޔަތަކީ، އައުޤާފް އެންޑް އިންފްރާސްޓްރަކްޗަރ ޑިވެލޮޕްމަންޓް ސެކްޝަނާއި، ލީގަލް އެންޑް ކޮމްޕްލެއިންސް ޔުނިޓް ވިލަރެސްކޮށް ހިންގައި ބެލެހެއްޓެވުމެވެ.\nއަލްއުސްތާޛު މުޙައްމަދު ޢަލީ، ސަރުކާރުގެ އެކި ދާއިރާތަކުގައި ޚިދުމަތް ކުރެއްވިއިރު، ޚާއްޞަކޮށް، ބަޖެޓާއި ފައިސާއާބެހޭ ކަންތައް ބެލެހެއްޓެވިއިރު، އެންމެބޮޑު އިސްކަމެއް ދެއްވީ، ދައުލަތުގެ މުދަލާއި ފައިސާ ބެލެހެއްޓުމާއި ބޭނުންކުރުމުގެ ޤާނޫނާއި، ގަވާއިދުތަކާ އެއްގޮތަށް ހުރިހާ ކަމެއްވެސް ގެންދެވުމަށެވެ. މުޙައްމަދު ޢަލީއަކީ، ދިވެހި ސިވިލް ސަރވިސްގެ ގަވާއިދުގެ ކޯޑް އޮފް ކޮންޑަކްޓާ ޚިލާފުނުވެ، އެ ގަވާއިދަށް ފުރިހަމައަށް އިޙްތިރާމު ކުރައްވަމުން ގެންދަވާ އަޚްލާޤު ރަނގަޅު، އަދި މަސައްކަތް ކުރައްވާ އިދާރާގެ މަޤްޞަދާއި ލަނޑުދަނޑިތައް ހާސިލު ކުރެއްވުމުގައި ފުރިހަމައަށް ބައިވެރިވެވަޑައިގަންނަވާ ބޭފުޅެކެވެ.\nއަލްއުސްތާޛު މުޙައްމަދު ޢަލީއަކީ، އިސްލާމީ ކަންތައްތަކާބެހޭ އެންމެމަތީ މަޖިލީހުގެ އިމާމުކަންވެސް ގިނަދުވަސްތަކެއް ވަންދެން ކުރައްވައިފައިވާ ބޭފުޅެކެވެ. 1998 ވަނަ އަހަރުން ފެށިގެން އިމާމުވެވަޑައިގެން ހުކުރު ނަމާދާއި ޢީދު ނަމާދު ކުރައްވަމުން ގެންދަވައެވެ. ރާއްޖޭގައި ބާއްވާ އިންތިޚާބުތަކުގައި ވޯޓުފޮށީގެ އޮފިޝަލެއްގެ ގޮތުންނާއި، ވެރިޔާގެ ހައިސިއްޔަތުން ގިނަ އަހަރުތަކެއްގައި މަސައްކަތްކޮށްދެއްވި ބޭފުޅެކެވެ. އަދި ޝަރީޢަތާއި ޤާނޫނުގެ ދާއިރާއިން އޮނަރސް ޑިގްރީއާއި، މާސްޓަރޒް ޑިގްރީ ހާސިލު ކުރައްވައިގެން، ދިވެހިރާއްޖޭގެ ޤާނޫނީ ވަކީލެއްގެ ހައިސިއްޔަތުން ކޯޓުތަކުގައި ވަކާލާތު ކުރައްވަމުން ގެންދަވާ އަދި ޝަރުޢީ މައުޛޫނުކަންވެސް ކުރައްވަމުން ގެންދަވާ ބޭފުޅެކެވެ.\nއުމުރުފުޅުން އެންމެ 15 އަހަރުގައި، ސަރުކާރަށް ޚިދުމަތް ކުރައްވަން ފެށްޓެވި އަލްއުސްތާޛު މުޙައްމަދު ޢަލީއަކީ ވަޒީފާގެ މަސައްކަތަށާއި ހާޒިރީއަށް ފަރުވާތެރި، ޒިންމާދާރު ބޭފުޅެކެވެ. މުޙައްމަދު ޢަލީއަށް ފުރަތަމަ ޕެންޝަން ލިބިވަޑައިގެންފައިވަނީ،2ފެބުރުވަރީ 2002 ގައެވެ.


މަސްތުވާތަކެތިން ދުރުހެލިވޭ! މީ ނުރައްކާތެރި ވަބާއެއް!\nމަސްތުވާތަކެތި ބޭނުންކުރުމާއި ފުޅާދާއިރާއެއްގައި މަސްތުވާތަކެތީގެ ވިޔަފާރިކުރުމަކީ މިއަދު ރާއްޖެއަށް ފެންމަތިވެފައިވާ ވަރަށް ބޮޑު ބިރުވެރިކަމެކެވެ. މަދު ބައެއްގެ ސަބަބުން ގިނަ ޒުވާނުންތަކެއް ހަލާކުވެ، ވިއްސި ވިހާލިވެގެންދާކަމީ މިއަދު އަޅުގަނޑުމެން ދިވެހިން ހިތާމަކުރަންޖެހޭކަމެކެވެ. ދިވެހިންގެ ފާއިތުވި ދިގު މާޒީއަށް ނަޒަރު ހިންގާލާއިރު، ޒަމާނުއްސުރެ ދިވެހިން އުޅެމުންއައިސްފައި ވަނީ ވަރަށްވެސް ހިތްހަމަޖެހޭ، އެއްވެސް ބިރުވެރިކަމެއްނެތް އަމާން މާހައުލެއްގައެވެ. އެއް ގެއެއްގައި ކައްކާ އެއްޗެއް، ޖެހިގެން ހުރިގެއަށް ގެންގޮސްދިނުމާއި، އަވަށްޓެރިއަކަށް ކަމެއް ދިމާވެއްޖެނަމަ އެއަވަށްޓެރިޔާއަށް އެހީތެރިވެދިނުމަކީ ރާއްޖޭގެ އާދަކާދައާއި ސަޤާފަތާ ގުޅިފައިވާ ކަމެކެވެ. އަދި ދިވެހިން ދައްކުވައިދީފައިވަނީ އެއްބައިވަންތަކަމުގެ ލާމަސީލު މިސާލެކެވެ.\nނަމަވެސް އޭގެ އަހަރުތަކެއް ފަހުން ދިވެހިރާއްޖެ މުޅި ދުނިޔެއަށް ތަޢާރަފްވުމާއެކު ރާއްޖެއަށް ރަނގަޅު ކުރިއެރުންތަކެއް އައެވެ. އެހެންނަމަވެސް މިއައި ރަނގަޅު ކަންތައްތަކާއެކު އައި ނުރަނގަޅު ކަންތައްތަކެއްގެ ސަބަބުން މަދު އަހަރުތަކެއްތެރޭގައި މިކުޑަ ދިވެހިރާއްޖެ ވަނީ މަސްތުވާތަކެތީގެ ވަބާގައި ޖެހި ޢާއްމު ވެފައެވެ. މަސްތުވާތަކެތި ބޭނުންކުރުމާއި ގޭންގުތައް އުފެދުމާއި، މާރާމާރީ ހިންގުމާއި، މަގު ފޭރުމާއި، ކުދި ބޮޑެތި ވައްކަންތައް ކުރުމާއި، ގަދަކަމުން ޖިންސީގުޅުން ހިންގުމާއި، ޒިނޭކުރުން މިކުޑަ ދިވެހިރާއްޖޭގައި ޢާއްމުވެފައިވާއިރު، މިއިން ކޮންމެކަމެއް ކުރުމުގެ ފަހަތުގައި ވަނީ ވަސްތުވާތަކެތީގެ ވަބާކަން މުޅި ދިވެހި މުޖުތަމަޢު މިއަދު ޤަބޫލުކުރެއެވެ.\nކަންމިހެން ހުރިނަމަވެސް އަޅުގަނޑުމެންގެ މުޖުތަމަޢުގައި މަސްތުވާތަކެތީގެ ވަބާގައި ޖެހިފައިވާ ޒުވާނުންގެ އަދަދު މިވަނީ އިންތިހާދަރަޖައަށްގޮސްފައެވެ. މިފަދަ ޒުވާނުންނާއި ކުޑަކުދިން މަސްތުވާތަކެތި ބޭނުންކުރުމަށް މެދުވެރިވާ ސަބަބެއްކަމަށްވެފައިވަނީ އެކުގައިއުޅޭ ރައްޓެހިންގެ ސަބަބުންނާއި، މައިންބަފައިން ދަރިންނަށް އަޅާލަން ޖެހޭވަރަށް އަޅާނުލުމުގެ ސަބަބުން ކަމަށް ގިނަބަޔަކު ދެކޭއިރު، އެކުގައި އުޅޭ ރައްޓެހިންނަކީ އެފަދަ ކަމެއްކުރާ ބައެއްނަމަ ވަރަށް އަވަހަށް ކުއްޖާ އެމަގަށް ލަންބުވާލައެވެ. އެގޮތުން، ވަރަށް ގިނަ ފަހަރު މައިންބަފައިންނަށް އަޅާލާންވާވަރަށް އަޅާނުލުމުގެ ސަބަބުން އެކުދިންނަށް މަޤުއޮޅިދެއެވެ.\nމިގޮތަށް މަގުމަތީގައި އުޅޭ ވިޔާނުދާކުދިންނާއި ގުޅި، މަސްތުވާތަކެތީގެވަބާގައި ޖެހުމުން ދެން މަސްތުވާތަކެތި ހޯދުމަށްޓަކައި ރައްޓެހިން އެކުއްޖާ ލައްވާ އެކިގޮތް ގޮތުން ފައިސާ ހޯދަމުންދާއިރު، މިކުދިން ލައްވާ ފުޅާދާއިރާއެއްގައި މަސްތުވާތަކެތި ވިއްކައިގެންނާއި އެނޫންވެސް ގޮތްގޮތުން ފައިސާ ހޯދަމުން ދާކަމީ މިއަދު އަޅުގަނޑުމެން އެންމެންވެސް ކަންބޮޑުވާންވީ މައްސަލައެކެވެ.\nމައިން ބަފައިން ނުވަތަ ބެލެނިވެރިން ދަރިންނަށް އަޅާލަން ޖެހޭ މިންވަރަށް އަޅާނުލުމުގެ ސަބަބުން ދަރިން މަސްތުވާތަކެތީގެ ވަބާގައި ޖެހެނީ މިއަދު މަދެއްކޮށެެއް ނޫނެވެ. މައިން ބަފައިން އަޅާނުލާ ބޮޑެތިވާ ކުދިން އެކުދިން މަގުމަށްޗަށް ނިކުމެ މަގުމަތީގައި އުޅޭ ބޮޑެތި ގްރޫޕް ތަކާއިގުޅި މަސްތުވާތަކެތީގެ ވަބާގައި ޖެހެމުންދާއިރު، މިފަދަ ކުދިން މަސްތުވާތަކެތީގެ ކުޑަ އެތިކޮޅަކަށް އެކިވަރުގެ ވައްްކަމާއި މާރާމާރީގައި ބައިވެރިވަމުންދާކަން ފާހަގަކުރެވެއެވެ. މާރާމާރީ އާއި ވައްކަން ވެސް ފެށިގެން އަންނަނީ މަސްތުވާތަކެތީގެ ސަބަބުން ކަމަށް ގިނަބަޔަކު ދެކެއެވެ.\nފުލުހުންްގެ ތަފާސްހިސާބުތަކުން ދައްކާގޮތުން ވޭތުވެދިޔަ 2008 ން ފެށިގެން 2013 ވަނަ އަހަރުގެ ނިޔަލަށް 29 މީހަކު މިދުނިޔެ ދޫކޮށްފައިވާއިރު، އޭގެތެރޭގައި ގިނައީ ކުށެއްނެތް މަޢުސޫމް ކުދިންކަމީ މިއަދު އަޅުގަނޑުމެން ކަންބޮޑުވާންޖެހޭ މައްސަލައެކެވެ. ސަބަބަކީ ގިނަ ފަހަރަށް މިފަދަ ގްރޫޕް މާރާމާރީތަކުގައި ހަރަކާތްތެރިވާ ފަރާތްތައް ފުލުހުންގެ ބެލުމުގެދަށަށް ގެނެވޭއިރު ގިނަ ފަހަރަށް މިފަދަ ފަރާތްތަކަކީ މަސްތުވާތަކެތި ބޭނުންކުރާ ފަރާތްތަކަށްވުމެވެ.\nއެެހެންނަމަވެސް އިސްވެދެންނެވުނު ގޮންޖެހުންތަކާއެކުވެސް މަސްތުވާތަކެތި ބޭނުންކޮށް އެތަކެތީގެ ވިޔަފާރި ކުރާފަރާތްތައް ހޯދުމަށް މޯލްޑިވްސް ޕޮލިސް ސަރވިސް އިން ރެއާދުވާލު ކެނޑިނޭޅި ގެންދަނީ ތަފާތު އޮޕަރޭޝަންތައް ހިންގަމުންނެވެ. އަދި މި އޮޕަރޭޝަންތަކުގައި މަސްތުވާތަކެތި ބޭނުންކުރާ ފަރާތްތައް ހޯދާ އެފަދަ ފަރާތްތަކާމެދު ގެންދަނީ ތަފާތު ފިޔަވަޅުތައް އަޅަމުންނެވެ. އެގޮތުން ވޭތުވެދިޔަ 2013 ވަނަ އަހަރުވެސް ގިނަގުނަ މަސައްކަތްތަކެއް ކުރެވުނު ނަމަވެސް، މޯލްޑިވްސް ޕޮލިސް ސަރވިސް އިން 2014 ވަނަ އަހަރު އެންމެ ބޮޑު އިސްކަމެއްދީގެން ހާޟިލްކުރަން ބޭނުންވާ އެންމެ މުހިންމު ލަނޑުދަނޑތަކުގެތެރޭގައި މަސްތުވާތަކެތީގެ ވަބާ މުޅި ރާއްޖެއިން ހުއްޓުވުމަކަށް ގެނައުމަށް ކަމާގުޅޭ ދާއިރާތަކާއި ގުޅިގެން މަސައްކަތްކުރުން ހިމެނެއެވެ. މިގޮތުން މަސްތުވާތަކެތި ބޭނުންކޮށް ފުޅާ ދާއިރާއެއްގައި އެތަކެތީގެ ވިޔަފާރިކުރާ ފަރާތްތައް ހޯދާ، އެފަދަ ފަރާތްތަކާމެދު ފިޔަވަޅުއެޅުމަށް، ފުލުހުންނާއި ކަސްޓަމްސް ގުޅިގެން މިހާރުވެސް ގެންދަނީ ގިނަގުނަ މަސައްކަތްތައް ކުރަމުންނެވެ. އަދި މިފަދަ ފަރާތްތައް ހޯދުމަށް މާލެއާއި އަތޮޅުތަކުގައި ފުލުހުން ގެންދަނީ ތަފާތު އޮޕަރޭޝަންތައް ރާވާ ހިންގަމުންނެވެ.\nފުލުހުންގެ ތަފާސް ހިސާބުތަފާސް ހިސާބުތަކަށް ބަލާއިރު 2008 ވަނަ އަހަރު މަސްތުވާތަކެތީގެ 2427 މައްސަލައެއް ފުލުހުންނަށް ހުށަހެޅިފައިވާއިރު، 2009 ވަނަ އަހަރު 2258 މައްސަލައަކާއި، 2010 ވަނަ އަހަރު 1618 މައްސަލައެއް އަދި 2011 ވަނަ އަހަރު 1824 މައްސަލައަކާއި 2012 އަހަރު 2534 މަސްތުވާތަކެތީގެ މައްސަލައެއް ފުލުހުންނަށް ހުށަހެޅިފައިވާއިރު 2013 ވަނަ އަހަރު 3969 މައްސަލަ ފުލުހުންނަށް ހުށަހެޅިފައިވާކަން ހިތާމައާއިއެކު ފާހަގަކޮށްލަންޖެހެެއވެ.\nމުޖުތަމައުގައި ހިނގާ މިފަދަ ކުށްތައް މަދުކުރުމަށް ޢާއްމު ރައްޔިތުންގެ ފަރާތުން ފުލުހުންނަށް އެއްބާރުލުން ދެއްވުން މިއަދު މިވަނީ ބޭނުންވެފައެވެ. ޢާއްމު ރައްޔިތުންގެ އެހީތެރިކަން އަބަދުވެސް ފުލުހުންނަށް ބޭނުންވާއިރު، އަޅުގަނޑުމެންގެ ޅަ ދަރިން މަސްތުވާތަކެތީގެ ވަބާއިން ދުރުހެލި ކުރުމަށްޓަކައި މުޖުތަމަޢު ގުޅިގެން ވަރަށް ގިނަ މަސައްކަތްތަކެއް މިހާރު މިވަނީ ކުރަން ޖެހިފައެވެ. މަސްތުވާތަކެތިން މި ޒުވާން ޖީލް ސަލާމަތްކުރުމަށްޓަކައި މައިން ބަފައިން ނުވަތަ ބެލެނިވެރިން އަދާކުރަންޖެހިފައިވާ ރޯލް ވަރަށްވެސް ބޮޑެވެ. މިގޮތުން ކުދިން ގެއަށް ގެންނަ ތަކެއްޗާއި، އަދި ގެންގުޅޭ ތަކެއްޗަކީ ކޮބައިކަންދެނެގަތުމާއި، އަދި ތިމާގެ އުފަން ދަރިފުޅާއިއެކު އުޅޭ ރައްޓެހިން ދެނެގަތުމާއި، އެކުދިން އުޅޭ އުޅުން ބަލާ ދެނެގަތުން މުހިއްމެވެ. އެހެންނޫންނަމަ މިފަދަ މަޢުސޫމް ކުދިން މަސްތުވާތަކެތީގެ ސަބަބުން ބިކަހާލުގައި ޖެހި ދިއުމަކީ ދުރުކަމެއް ނޫނެވެ. މަސްތުވާތަކެތީގެ މިނުރައްކާތެރި ވަމާއިން ދިވެހި މުޖުތަމަޢު ސަލާމަތްކުރެވޭނީ މުޖުތަމަޢުގެ އެންމެހާ އަފުރާދުންގެ އެހީތެރިކަމާއި އެއްބާރުލުން ލިބިގެންނެވެ.


ކޮފީ ބޯ މީހުންނަށް ނުރައްކާތެރި ބަލި ޖެހުން މަދު – DhiDaily\nކޮފީ ބޯ މީހުންނަށް ނުރައްކާތެރި ބަލި ޖެހުން މަދު\nވަރަށް ގިނަ ދިވެހިން ނިދާ ތެދުވެ ކޮފީ ބުޔުަކީ މިހާރުގެ އާދައެކެވެ. އެކަމުގެ ސަބަބުން ފެށުން ރަނގަޅުވެގެން ދާކަމަށް ބައެއް މީހުން ޤަބޫލުކުރެއެވެ. އެފަދަ ޤަބޫލުކުރުންތަށް ކުރާ މީހުންނަށް އޮތް އުފާވެރި ޙަބަރަކީ ގިނައިން ކޮފީ ބޯނަމަ މީހާގެ އުމުރު ދިގުވާ ކަމަށް ދާދި ފަހުގެ ކުރެވުނު ދިރާސާއަކުން ދެއްކި ޙަބަރެވެ.\nދާދިފަހުން ކުރެވުނު2ދިރާސާއިން މިކަން ހާމަވިއެވެ. މި ދިރާސާގައި ބައިވެރިވި ފަރާތްތަކުގެ ދިރިއުޅުން ހުންނަގޮތާއި އެމީހުންގެ ޞިއްޙީ މަޢުލޫމާތުތަކާއި ކޮފީ ބޯ މިންވަރާއި މިފަދަ ގިނަ ކަންތައްތަކެއް ބެލެވިފައިވެއެވެ. 700،000 ކޮޕީ ބޯ މީހުން ހިމްނައިގެން ކުރި މި ދިރާސާގައި ދިގު މުއްދަތަކަށް މި މީހުންގެ ހަރަކާތްތައް މޮނީޓަރ ކުރިއެވެ. އެކި މީހުންނަށް ތަފާތު ވަށްތަރުގެ ކޮފީ ދިނެވެ.\nމިދިރާސާ ކުރުމުގައި ހަރަކާތްތެރިވި އިސް އޮފިޝަލުން ހަމަކުރާގޮތުގައި ކެފޭއިން އަކީ ޞިއްޙަތަށް ގެއްލުން ހުރި މައްދާއެއް ނަމަ ވެސް އެއިން ވެސް ފައިދާ ކުރާކަން އެނގުނު ކަމަށެވެ.\nޔޫރަޕްގައި 16 އަހަރުން ދަށުގެ 500،000 ކުދިން ބޭނުންކޮށް ކުރި2ވަނަ ދިރާސާއިން އެނގުނު ގޮތުގައި ކުދިން ކޮފީ ބުއިމުގެ ސަބަބުން ފުރާނައަށް ނުރައްކާ ވާފަދަ ބަލިތައް ޖެހުން މަދުކަން އެނގުނެވެ. މީގެ އިތުރުން އެމެރިކާގައި 16 އަހަރުން މަތީގެ މީހުން ބޭނުންކޮށްގެން ހެދުނު ދިރާސާއިން ވެސް ކޮފީ ބޯމީހުން ހިތުގެ ބަލިތަކާއި ކެންސަރާއި ފުއްޕާމޭގެ ބަލިތަކުގެ އިތުރުން ހަކުރު ބަލިފަދަ ބަލި ޖެހުން މަދުކަން އެނގިފައިވެއެވެ.\nކޮންމެ ދުވަހަކު2ނުވަތަ3ތަށި ކޮފީ ބޯމީހުން މަރުވާ މީހުންގެ ނިސްބަތް ލަސްކަން ފާހަގަ ކުރެވުނެވެ. އަދި ކޮފީބޯ އަންހެނުންނަށް ވުރެ ފިރިހެނުންގެ އުމުރު ދިގުކަން އެނގިގެން ދިޔައެވެ.\nކޮފީ ބޯމީހުންގެ މޭގަނޑު ރަނގަޅުވެ ހަކުރު އެއްވަރެއްގައި ހިފަހައްޓުމަށް އެހީތެރިވެދެއެވެ. ސިއްޙީ މާހިރުން މަޢުލޫމާތު ހަމަކުރާ ގޮތުގައި ކޮފީއަކީ އެހާގިނައިން ބުއިއުން ރަނގަޅު އެއްޗެއް ނޫން ކަމަށެވެ. ދުވާލަކު5ތަށްޓަށްވުރެ ގިނައިން ކޮފީ ބުއިމަކީ ޞިއްޙަތަށް ގެއްލުން ހުރިކަމެކެވެ. ޞިއްޙީ ގޮތުން މައްސަލަ ހުންނަ މީހުން ކޮޕީ ބުއިން ރަނގަޅެއް ނޫނެވެ.\nކުރެވުނު ދިރާސާތަކުގެ އަލީގައި ބުނެވެން އޮތީ ގިނައިން ކޮފީ ބޯ މީހުން ޅައުމުރުގައި މަރުވުމުގެ ނިސްބަތް ދަށްކަމެވެ.


Balivaa massala ah Mohan kanbodeh nuvey\nބަލިވާ މައްސަލާގައި މޯހަން ކަންބޮޑެއް ނުވޭ\nސުޕަ ޔުނައިޓެޑް ސްޕޯޓްސް އާއެކު މި ހާލަތުގައި ބަލިވުމުގެ މައްސަލަ ކުރިމަތި ވިއަސް ކަންބޮޑު ނުވާ ކަމަށް، އެ ޓީމުގެ ކޯޗް މުހައްމަދު ޝިޔާޒު (މޯހަން) ބުނެފި އެވެ.\nމި ސީޒަންގައި ދެ ކުލަބުގައި މިހާތަނަށް މޯހަން ވަނީ ހަ މެޗުން ބަލިވެފަ އެވެ. އޭނާގެ ކުރީގެ ކުލަބު އީގަލްސްގައި ފަސް މެޗުން ބަލިވި އެވެ. އެއީ 2017 ގެ ފަހުން ލީގްގައި އެހާ ގިނަ މެޗުތަކުން އޭނާ ބަލިވި ފުރަތަމަ ފަހަރެވެ. ދ. ކުޑަހުވަދޫ ޓީމަށް، މިނިވަން ޗެމްޕިއަންޝިޕް ފުޓްބޯޅަ މުބާރާތް ކާމިޔާބު ކޮށްދީ، އެ އަަހަރުގެ ދިވެހި ޕްރިމިއާ ލީގަށް ކުރިމަތިލައި އެ ޓީމާއެކު 11 މެޗުން ބަލިވި އެވެ. އެއީ ދިވެހި ލީގްގެ ތާރީހްގައި މޯހަން މިހާތަަނަށް އެންމެ ގިނަ މެޗުތަކުން ބަލިވި ސީޒަނެވެ. އޭރު މޯހަން ބުނެފައި ވަނީ، ކުޑަހުވަދޫ ޓީމާއެކު އޭނާގެ މަސައްކަތަކީ ފުޓްބޯޅައަށްޓަކައި ކޮށްދޭ މަަސައްކަތެއް ކަމަށެވެ.\nމެޗަކުން ބަލިނުވެ، ދިވެހި ޕްރިމިއާ ލީގް ކާމިޔާބު ކުރި ހަމައެކަނި ދިވެހި ކޯޗްގެ ގޮތުގައި ހުރި މޯހަން ބުނީ ސަސް އާއެކު މިވަގުތު ބަލިވުމަކީ އޭނާ ކަންބޮޑުވާ ކަމެއް ނޫން ކަމަށެވެ ސަސްގައި އޭނާގެ ޕްރޮޖެކްޓް ނިމޭއިރު ޓީމު ރަނގަޅަށް އޮންނާނެ ކަމުގެ ޔަގީންކަން މޯހަން ދިނެވެ. އޭނާ ސަސް އާ ހަވާލުވީ ތިން އަހަރުގެ މުއްދަތަށެވެ. އީގަލްސް ކަހަލަ ޓީމެއްގައި ފަސް މެޗުން ބަލިވުމަކީ އޭނާވެސް ކަންބޮޑުވި ކަމެއް ކަމަށް މޯހަން ބުންޏެވެ.\n"މީގައި މިހާރު އެންމެ މުހިންމު ކަމަކީ ކޮން ކަމަކާ ކުރިމަތިލައިގެންތޯ އެއެއް އެނގުން ވަރަށް މުހިންމު، އީގަލްސްގައި ބަލިވުން އެއީ ހަމަ ހަގީގަތުގައިވެސް ބޮޑު މައްސަލައެއްގެ ގޮތުގައި އަޅުގަނޑު ގަބޫލު ކުރީ. އީގަލްސްގައި މިދިޔަ ދެ ސީޒަންގައި ބަލި ނުވާވަރަށް މި ސީޒަންގެ ކުރި ކޮޅު އެ ހުރި މެޗުތަކުން އަޅުގަނޑު ބަލިވެފައި ހުރީ. އެއީ އެ ކުލަބުން ދުރުވާން ޖެހުނު އެއް ސަބަބު ހަގީގަތުގައި،" މެޗުތަކުން ބަލިވުމަކީ ޕްރޮފައިލްއަށް އެހާ ރަނގަޅު ކަމަކަށް ނުވާއިރު އެކަމާ ކަންބޮޑު ނުވޭތޯ ސުވާލު ކުރުމުން މޯހަން ބުންޏެވެ.\n"ދެން މިހާވާލުވެ ހުރި (ސަސް ގެ) ޕްރޮޖެކްޓް މިއީ އެހެން ކަހަލަ ޕްރޮޖެކްޓެއް އެހެންވީމަ މިއީކީ މި ސީޒަނަކަށް ނޫން މި ތައްޔާރު ވަނީއެއް. މި ސީޒަންގައި އެންމެ ބޮޑު އެއްކަމަކަށް އަޅުގަނޑުމެންގެ މިއޮތީ ސަވައިވް ވުން. ދެން ކުރިއަށް އޮތް ސީޒަންތަކަށް ތައްޔާރުވާން ވަރަށް ބޮޑެތި ބަދަލުތައް މުސްތަގުބަލުގައި ޓީމަށް އަދި ކުޅުންތެރިންނަށްވެސް އަންނާނެ. އެވަރަށް ފޯކަސް ކޮށްގެން ތައްޔާރުވާ ޓީމެއް މި ޓީމަކީ.\nމިހާރު (ސަސް ގައި) މި ބަލި ތަކަކީ އަޅުގަނޑަށް މާކަބޮޑު މައްސަލަތަކެއް ނޫން. ދެން ތިބުނާހެން ޕްރޮފައިލްގައި ހުންނާނެ އެ އަދަުތައް ލިޔެވިފައި. އެހެންނަމަވެސް ފަހުން ދެން ނިމޭއިރުގައި މި ހޯދާ ކާމިޔާބެއް ކަންނޭންގެ މީގައި މުހިންމު ކަމަކީ އޭރަށް މީހުންނަށް ގަބޫލު ކުރެވޭނީ ކަމެއް ފައްޓައިގެން ގޮސް ކުރިއަށް ދެވި ކާމިޔާބެއް ހޯދޭނީ ކިހާވަރަކުން ކަމެއް. އެ މަސައްކަތް މިހާރު އަޅުގަނޑު މި ކުރަނީ."\nގިނަ މެޗުތަކުން އޭރު އީގަލްސްގައި ބަލިވާން ދިމާވި އެއް ސަބަބަކީ، މުހިންމު ކުޅުންތެރިން އަނިޔާވި އިރުވެސް މޯހަން ކުޅޭ އޯޕަން ގޭމެވެ. އެންމެ ފަހުން ގްރީން ސްޓްރީޓްސް އާ ދެކޮޅަށް ސަސް ބަލިވި މެޗުގައިވެސް އޭނާ ކުޅުނީ އޯޕަން ގޭމެކެވެ.\nޓީމުގެ މިޑްފީލްޑަށް މައްސަލަ ދިމާވެފައި ވާއިރު މުހިންމު ޑިފެންޑަރު އަބްދުﷲ ހަނީފު (ބެންޖޯޯ) ވެސް އެ މެޗުގައި ނުކުޅެ އެވެ. އެހެނެންނަމަވެސް މޯހަން އިހްތިޔަރު ކުރީ އޯޕަން ގޭމެއް ކުޅޭށެވެ. އެ ވިސްނުން ބަދަލު ކުރުމުގެ ވިސްނުމެއް ނުގެންގުޅެންތޯ ސުވާލު ކުރުމުން އޭނާ ބުނީ، މީހުން ބަލާ ހިތްވާ ކަހަލަ އެޓޭކިން ފުޓްބޯޅައެއް ކުޅުމަކީ އޭނާ ގަބޫލު ކުރާ މުހިންމު އެއްކަންތައް ކަމަށެވެ.\n"މީ އެންޓަޓައިމެންޓް ކަމެއް ވީމަ އަޅުގަނޑު ގަބޫލު ކުރާހިތް ވަނީ މި އެންޓައިމެންޓާއެކީގައޭ ނަތީޖާ ނެރެން މަސައްކަތް ކުރަން ޖެހޭނީ. މީ އަޅުގަނޑު ގަބޫލު ކުރާ ގޮތް އެކި ކޯޗުން އެކި ގޮތަަށް ގަބޫލު ކުރާނީ،" މޯހަން ވާހަކަ ދެއްކި އެވެ.\n"ރީތި ފުޓްބޯޅައެއް ކުޅެގެން ނަތީޖާ ނެރެވޭތޯ މަސައްކަތް ކުރުން އަޅުގަނޑުގެ ވިސްނުމަކީ. ދެން މިކަހަލަ ލީގެއްގައި އެކި މެޗަށް ކުދިކުދި ބަދަލު އަންނާނެ އެހެންނަމަވެސް މާކަ ބޮޑު ބަދަލެއް ނުގެންނާނަން. ބޭނުން ވަނީ ހަމަ ވިހާވެސް ބޮޑަށް އެޓޭކިން ފުޓްބޯޅައެއް ކުޅެން ވިހާވެސް ގިނަ ކުޅުންތެރިން އެޓޭކަށް އަރައިގެން. ދެން ބޯޅަ ގެއްލުނީމަ ޑިފެންސް ކުރާ ސްޓައިލަކަށް. ތިފާހަގަ ކުރިހެން މިގޮތަށް ކުޅޭއިރު އޯޕަން ވާނެ. ވަރަށް ގިނައިން ފުރުސަތު ލިބޭނެ އިދިކޮޅު ޓީމަށް."\nމޯހަން ބުނީ މިދިޔަ ދެ މެޗުގައި އޭނާ ޓީމަށް ކުރިމަތިވި މައްސަލައަކީ އުފެދުނު ހަމަލާތައް ގޯލަށް ވައްދާ ނުލެވުން ކަމަށެވެ. ކުރިއަށް ހުރި މެޗުތަކުގައި އެކަންކަން ރަނގަޅު ކުރުމަށް އޭނާ އިސްކަން ދޭނެ ކަމަށް މޯހަން ބުންޏެވެ. މޯހަންގެ ސަސް މިރޭ ނުކުންނާނީ ކުރިން އޭނާ ކޯޗް ކޮށްދިން އީގަލްސް އާ ދެކޮޅަށެވެ.


BREAKING NEWS: Covid-19: Hospital Gai Admit Kohfaivaa Adhadhu Kulliakah Madhuvejje - Vaguthu\nކޮވިޑް-19: ހޮސްޕިޓަލްގައި އެޑްމިޓް ކޮށްފައިވާ މީހުންގެ އަދަދު ކުއްލިއަކަށް މަދުވެއްޖެ\nރާއްޖެ އިން ކޮވިޑް-19 ޖެހިފައިވާ މީހުންގެ ތެރެއިން ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު ފާއިތުވި އެއްހަފްތާ ދުވަހުގެ ތެރޭގައި ވެސް މަދުނުވާ މިންވަރަށް މިއަދު މަދުވެފައިވާ ކަމަށް އެޗްޕީއޭގެ ތަފާސް ހިސާބުތަކުން ދައްކައިފިއެވެ.\nއެޗްޕީއޭ އިން މިރޭ އާއްމުކުރި ތަފާސް ހިސާބަށް ބަލާއިރު ކޮވިޑް ޖެހިފައިވާ މީހުންގެ ތެރެއިން މިހާރު ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދަކީ 270 އެވެ. އެހެންކަމުން މިއަދަކީ މެއި މަހުގެ 19 ވަނަ ދުވަހަށް ފަހު ހޮސްޕިޓަލްގައި އެޑްމިޓް ކޮށްގެން ފަރުވާދޭ މީހުންގެ އަދަދު މިހައި ބޮޑަށް ދަށަށް ދިޔަ ފުރަތަމަ ދުވަހެވެ.\nރޭ އެޗްޕީއޭ އިން އިއުލާން ކުރި މައުލޫމާތައް ބަލާއިރު އިއްޔެ އިރުއޮއްސުމާއި ހަމައަށް 285 މީހަކަށް އައީ ހޮސްޕިޓަލްގައި ފަރުވާ ދެމުންނެވެ. އެހެންކަމުން ހޮސްޕިޓަލްގައި ފަރުވާ ދެމުންދިޔަ މީހުންގެ ޖުމްލަ އަދަދު މިއަދު 15 މީހަކު ވަނީ މަދުވެފައެވެ. އިއްޔެ އިރުއޮއްސުނު ފަހުން މިއަދު އިރުއޮއްސުމާއި ދެމެދު ހުޅުމާލޭ ކޮވިޑް ފެސިލިޓީގައި ފަރުވާ ދެމުން ގެންދިޔަ ތިން މީހަކު ވަނީ ނިޔާވެފައެވެ.\nމިހާރު ހޮސްޕިޓަލްގައި ފަރުވާ ދެމުންދާ މީހުން އެޑްމިޓް ކޮށްފައިވާ ހޮސްޕިޓަލްތަކުގެ ތަފްސީލެއް އަދި ނުލިބެއެވެ.\nމެއި މަހަކީ އެންމެ ގިނަ ބަޔަކަށް ހޮސްޕިޓަލްގައި އެޑްމިޓް ކޮށްގެން ފަރުވާ ދޭން ޖެހުނު މަހެވެ. މިމަހު އެންމެ ގިނަ މީހުންނަށް ފަރުވާ ދިނީ މެއި މަހުގެ 22 ވަނަ ދުވަހު އެވެ. އެދުވަހު 294 މީހަކު އެޑްމިޓް ކޮށްގެން ފަރުވާ ދިން ކަމަށް ތަފާސް ހިސާބުތަކުން ދައްކައެވެ.\nމެއި މަސް ފެށުނުއިރު ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދިޔައީ 160 މީހުންނަށެވެ. އޭގެ ފަހުން އަދަދުތައް އިތުރުވަމުން އައިސް މަހުގެ ފަހު ހަފްތާއަށް އެޅުނުއިރު އެވްރެޖްކޮށް ކޮންމެ ދުވަހަކު 07 މީހަކު ހޮސްޕިޓަލްގައި އެޑްމިޓް ކުރަން ޖެހުނެވެ.\nމިއަދު ރާއްޖެ އިން 1299 މީހަކު ވަނީ ކޮވިޑް-19 އަށް ފައްސިވެފައެވެ. އޭގެތެރެއިން މާލެ އިން ފައްސިވީ 799 މީހުންނެވެ. އަތޮޅުތެރޭގެ މީހުން ދިރިއުޅޭ ރަށްތަކާއި ރިސޯޓްތަކުން 500 މީހުން ފައްސިވިއެވެ.\nމެއި 27, 2021 23:06\nމީހުންތައް މަރުވީމާ މަދުވާނެ ދޯ\nމެއި 27, 2021 23:11\nމިވާގޮތެއް ނޭންގުނު މިހީވަނީ ބަޔަކު އޮޅުކޮއްގެން ގެންގުޅޭ\nމެއި 27, 2021 23:31\nމީހުން މަރުވަންޏާ މަދުވާނެ އެންނު.\nމެއި 28, 2021 00:11\nމީހުންތަކަށް އެކަށީގެންވާ އަޅާލުން ނުލިބި މަ ރުވެގެން ދިޔައީމަ މަދުވާނެ ދޯ\nމެއި 28, 2021 00:26\nމީހުންނަށް އަޅާނުލާތިއްބާމަރުވާތީ މީހުންތައް ބިރުންތިތަނަށް ނުދަނީ. ހާލުބޮޑުނުވަނީކީއެއްނޫން\nމެއި 28, 2021 00:27\nސަބަބު ވަ ރައް ސާފު ފަ ރުވާކުޱަވިމަ މީހުން ނުދަނި ގެތައް ފުރިއްޖެ\nމެއި 28, 2021 01:06\nޝައްވާލުމަސް ނިމޭއިރު ތިޔަކަން އޮންނާނީ އާދައިގެ ހާލަތެއްގައި. މިއީ ކޮންމެ އަހަރަކުވެސް މިކަން އޮންނަ ގޮތް. ކޮވިޑް އުޅޭތީ މިއަހަރު މާބޮޑުކަމަކަށް ހަދައިގެން އުޅެނީ. ގޭގައި ތިބެގެން ފަރުވާދިނަސް ރަނގަޅުވާ މީހާ ރަނގަޅުވާނެ. ކޮންމެހެން ތިޔަ ތަނަށް ނުގެންދިޔަސް ވާނީ މިހެން. ތިތަނަށް ގެންދިޔައިމާ އިތުރު ބަލިތައް ޖެހިގެން އިތުރު ކަންކަން މެދުވެރިވާނެ.\nމެއި 28, 2021 03:50\nވާގޮތް ނޭގޭތަ މިހާރު ދަރުބާރުގޭގައި ތިބޭ މީހުންނަށް ގުޅީމާ ޑރ ލައްވާ ބަލިމީހާއަށް ގުޅާދަ ހަދަންވީގޮތް ކިޔާދެނީ ގޭގަ ދޭނެ ދަރުވާ އަދި އެބުނާ ފެސިލިޓީއަށް ހޭވެރިކަން ހުރިއްޔާ ނުދާށޭ ބުނޭ ބިރުން މިހާރު އެތަނަށް ނުދަނީ ބަލުވިޔަސް ޓެސްޓްކުރާކަށް ބޭނުމެއްނޫން ގޭގައި ތަޅުއެޅުވޭނެތީ\nމެއި 28, 2021 03:54\nފަޒުނާ ފެސިލިޓިއަށްގޮސް އެތަން ހަމަޔަކަށް އަޅުވީ އަނެއްކޮޅުން އިބޫވެސް ރައްޔިތުންނަށް އެވަރަށް ނަސޭހަތްދީފި ﷲއަށް ޙަމްދުހުރި ދުނިޔެއިން ވަކިވާ މީހުންގެ އަދަދު ދަށަށް ދިޔާމަ\nމިހާރު އަބައަށް އެގޭނު ރައްޔިތުން ނުކުމެ ހަޅޭލެވީމާ ކަންވާކަން އަދި ނޫސްތަކުން ކުރާމަސައްކަތް ރައީސް ބަލާގެންފިކަން\nމެއި 28, 2021 09:15\nފަޒުނާ ދިޔަ ދުވަހުއޭ 13 މީހަކު ފުލުފުލުން ނިޔާވީ.\nމެއި 28, 2021 11:49


Tharahgeeaai viyafaareege gulhumaa gulheygothun japan aa mashvaraa kohfi – Iru\nސަމާ·4މާރިޗު 2021\nމިނިސްޓްރީ އޮފް ފޮރިން އެފެއަރޒާއި ޖަޕާންގެ މިނިސްްޓްރީ އޮފް ފޮރިން އެފެއަރޒް ގުޅިގެން ބާއްވާ “ޖަޕާން-މޯލްޑިވްސް ޕޮލިސީ ޑައިލޮގް”ގެ 3ވަނަ މަޝްވަރާ ބައްދަލުވުން މިއަދު ބާއްވައިފިއެވެ.\nކޯވިޑް-19ގެ ސަބަބުން ވަރޗުއަލްކޮށް ބޭއްވި މި ބައްދަލުވުމުގައި މައިގަނޑު ގޮތެއްގައި މަޝްވަރާކުރެވުނީ ދެގައުމުގެ މެދުގައި އޮތް ތަރައްގީއާއި ވިޔަފާރީގެ ގުޅުމާއި، ސަރަހައްދީ އަދި މެރިޓައިމް ގުޅުންތަކާއި ބެހޭގޮތުންނެވެ.\nމިބައްދަލުވުމުގައި ދިވެހިރާއްޖޭގެ ވަފުދުގެ އިސްވެރިއެއްގެ ގޮތުގައި ބައިވެރިވެވަޑައިގަތީ މިނިސްޓަރ އޮފް ސްޓޭޓް ފޮރ ފޮރިން އެފެއާޒް އަހުމަދު ޚަލީލްއެވެ. އަދި ޖަޕާނުގެ ފަރާތުން އެގައުމުގެ ވަފުދުގެ އިސްވެރިއެއްގެ ގޮތުގައި ބައިވެރިވެވަޑައިގަތީ ޖަޕާނުގެ ޚާރިޖީ ވުޒާރާގެ ސައުތު އީސްޓް އެންޑް ސައުތު ވެސްޓް އޭޝިއަން އެފެއާޒް ޑިޕާޓްމެންޓްގެ ޑިރެކްޓަރ ޖެނެރަލް ކޮބަޔަޝީ ކެނިޗީއެވެ.\nމި ބައްދަލުވުމުގައި ދެޤައުމުގެ ދެމެދުގައި މިހާރުވެސް އޮތް ގުޅުން އިތުރަށް ހަރުދަނާކޮށް، ކުރިއަށް އޮތްތަނުގައި އިތުރު ދާއިރާތަކުން ގުުޅުން ބަދަހިކުރުމާ ގުޅޭ ގޮތުން މަޝްވަރާކުރެވުނެވެ.\nމި ބައްދަލުވުމުގައި ވާހަކަފުޅުދައްކަވަމުން ސްޓޭޓް މިނިސްޓަރ ޚަލީލް ވަނީ ދެގައުމުގެ މެދުގައި އޮތް ޒަމާންވީ، ޚާއްސަ ގުޅުން ފާހަގަކޮށް، އެގުޅުން ދިވެހިރާއްޖެއިން އަބަދުވެސް ދަމަހައްޓާނެކަމުގެ ޔަގީންކަންދެއްވާފައެވެ. އަދި ކޮވިޑް-19 ގެ ސަބަބުން ދިމާވި ހީނަރުކަމުން އަރައިގަތުމަށް ދިވެހިރާއްޖެއަށް ވެދެއްވި އެހީތަކަށް ޖަޕާނުގެ ސަރުކާރަށް ސްޓޭޓް މިނިސްޓަރުވަނީ ޝުކުރު ދަންނަވާފައެވެ.\nކިނޮޅަހުގެ ފެނާއި ނަރުދަމާ ގާއިމުކުރުމުގެ މަސައްކަތް ކުރިއަށް\nބައިނަލްއަޤްވާމީ އަދި ސަރަހައްދީ މައްސަލަތަކުގައި ދިވެހިރާއްޖެއިން ޖަޕާނަށް ދެއްވާ އެއްބާރުލުމަށް ޝުކުރުދަންނަވައި ޖަޕާން ފޮރިން މިނިސްޓްރީގެ ޑިރެކްޓަރ ޖެނެރަލް ކޮބަޔަޝީވެސް ވަނީ ދެގައުމުގެ މެދުގައި އޮތް ގާތް ގުޅުން ފާހަގަކުރައްވާފައެވެ. އަދި ދިވެހިރާއްޖެއަކީ ޖަޕާނުގެ މުހިއްމު ބައިވެރިއެއްކަން ފާހަގޮށް، ކޮބަޔަޝީ ވަނީ ޖަޕާނުގެ ވެރިރަށް ޓޯކިޔޯޯގައި މިއަހަރު ބާއްވާ ހޫނު މޫސުމުގެ އޮލިމްޕިކްސްއަށް ދާ ދިވެހި ޓީމްއަށް މަރުހަބާ ކިޔަންް ޖަޕާނުން އިންތިޒާރުކުރާކަމަށް ވިދާޅުވެފައެވެ.\nއަދި ދެގައުމުގެ މެދުގައި ރަސްމީކޮށް ޑިޕްލޮމެޓިކް ގުޅުން ގާއިމުކުރިތާ 55 އަހަރުވަނީ 2022 ގައި ކަމުން، އެއީ ދެގައުމަށްވެސް މުހިއްމު އަހަރެއްކަމުގައި ކޮބަޔަޝީވަނީ ފާހަގަކުރައްވާފައެވެ. އަދި ކުރިއަށް އޮތްތަނުގައި ދެގައުމުގެ އިސް އޮފިޝަލުންވެސް އެއް ޤައުމުން އަނެއް ޤައުމަށް ޒިޔާރަތް ކުރުމާ ބެހޭގޮތުން މަޝްވަރާކުރައްވާނެ ކަމަށްވެސް ކޮބަޔަޝީގެ ވާހަކަފުޅުގައި ވިދާޅުވިއެވެ.


Maafaru Airport gai Border Control system eh bahahtaifi – Iru\nމާފަރު އެއާޕޯޓުގައި ބޯޑާ ކޮންޓްރޯލް ސިސްޓަމެއް ބަހައްޓައިފި\nނ. މާފަރު އިންޓަނޭޝަނަލް އެއާޕޯޓުގައި ބޯޑަ ކޮންޓްރޯލް ނިޒާމަށް ހަމަޖައްސާފައިވާ ވަގުތީ އިންތިޒާމުގެ ބަދަލުގައި އާ ނިޒާމެއް ގާއިމުކޮށް، މިދިޔަ ހަފުތާގައި މަސައްކަތް ފުރިހަމަކޮށްފައިވާ ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓްރީން މިއަދު ބުނެފި އެވެ.\nމިނިސްޓްރީގެ ދަށުން ހިންގާ، ނެޝަނަލް ސެންޓަ ފޮ އިންފޮމޭޝަން ޓެކްނޮލޮޖީ (އެންސީއައިޓީ) އިން އެ މަސައްކަތް މިނިންމީ ދިޔަ ބުދަ ދުވަހު އެވެ. މާފަރު ވައިގެ ބަނދަރުގައި މި ނިޒާމު ގާއިމުކުރުމާ އެކު ރާއްޖޭގެ ހުރިހާ ވައިގެ ބަނދަރަކާއި ކަނޑުގެ ބަނދަރުތަކުގައި މި ހިދުމަތް ގާއިމްކުރެވުނީ ކަމަށް މިނިސްޓްރީން ބުންޏެވެ.\nއަދި ބޯޑާ ކޮންޓްރޯލް ނިޒާމަކީ އެންމެ ފަހުގެ ތަރައްގީ އާއި އެކުގައި މަސައްކަތްކުރާ ނިޒާމެއް ކަމަށާއި އެ ނިޒާމު ގާއިމުކުރުމުން ރާއްޖެއަށް އަންނަ ފަތުރުވެރިންނަށް ފަސޭހައިން މާފަރަށް ދަތުރުކުރެވޭނެ ކަމަށް އެ މިނިސްޓްރީން ބުންޏެވެ. އަދި އެއީ ގައުމުގެ މިވަގުތު ހާލަތަށް ބަލާއިރު ލިބޭނެ އެންމެ ބޮޑު އެއް ފަސޭހަކަން ވެސް މިނިސްޓްރީން ފާހަގަކޮށްފައިވެއެވެ.\nފްލެޓަށް އެދުމަށް އަމަލު ކުރަން ޖެހޭ ގަވާއިދުތަކެއް އާންމުކުރަނީ


Sri Devi Aaeku Heydhakuri Fahu Vaguthukolhu Firimeehaage Dhulun - Vaguthu\nސްރީ ދޭވީއެކު ހޭދަކުރި ފަހު ވަގުތުކޮޅު ފިރިމީހާގެ ދުލުން\nސްރީ ދޭވީގެ ކުއްލި މަރުގެ ވާހަކައަށް އަދިވެސް ނިމުމެއް ނާދެއެވެ. އެ މަރަށް މިހާރު ހަފްތާއެއް ވެއްޖެއެވެ. އެކަމާއި އެންމެ ހިތާމަ ކުރާ އެކަކީ ފިރިމީހާ ބޮނޭ ކަޕޫރެވެ.\nބޮނޭ ކަޕޫރް މި ވަނީ ސްރީ ދޭވީ މަރުވި ދުވަހު ކަންތައްވިގޮތުގެ ވާހަކަ އޭނާގެ ގާތް ރަހުމަތްތެރިއަކަށް ފުރަތަަމަ ކިޔާދީފައެވެ. އޭގެ ތެރޭގައި އޭނާ ދުބާއީ އަށް ކުރި އަންޝެޑިއުލް ދަތުރާއި ގުޅޭ ވާހަކަތައްވެސް ހިއްސާ ކުރިއެވެ. އަދި ސްރީދޭވީއަށް ދިން ސަޕްރައިޒްގެ ވާހަކައާއި އެކުގައި ހޭދަކުރި ވަގުތުކޮޅުގެ ވާހަކަތައްވެސް ހިއްސާކުރިއެވެ.\nމީގެ އިތުރުން ބޮނޭއަށް ސްރީ ދޭވީ ބިލިގާ ތެރެއަށް ގެނބިފައި އޮއްވާ ފެނުނު ގޮތުގެ ވާހަކަވެސް ވަނީ ކިޔާދީފައެވެ.\nމިކަންތައް ބޮނޭ ކިޔާދީފައި ވަނީ 30 އަހަރުވީ ގާތް ރަހުމަތްތެރިއެއްކަމަށްވާ ކޮމާލް ނަހްތާއަށެވެ. ކޮމާލް ވަނީ އެ ވާހަކަތައް މީސް މީޑިއާގައި ހިއްސާކޮށްފައެވެ.\nއެ ވާހަކަތަކަށް ބަލާއިރު. 24 ފެބްރުއަރީ 2018 ވަނަ ދުވަހުގެ ހެނދުނު ސްރީ ދޭވީއާ ވާހަކަދެއްކިކަމަށް ބޮނޭ ބުންޏެވެ. އަދި އޭނާ މަތިން ހަނދާންވާ ވާހަކަވެސް ބުންޏެވެ. އޭނާއަކަށް އެއިރު ބޮނޭ ދުބާއިއަށް ދާން އުޅޭކަމެއް ނޭގޭނެއެވެ.\nބޮނޭ ބުނީ، ފެބްރުއަރީ 24 ވަނަ ދުވަހު ދުބާއި ގަޑިން އިރުއޮއްސި 6:30 ގައި ސްރީ ދޭވީ އުޅުނު ހޮޓަލަށް އޭނާއަށް ދެވުނު ކަަމަށެވެ. ގޮސް ސްރީ ދޭވީއާއެކު ވަގުތު ކޮޅެއް ހޭދަ ކުރުމަށްފަހު ބޭރަށް ކާން ދިޔުމަށް ބުނުމުން، ސްރީ ދޭވީ ދިޔައީ ފެންވަރާށެވެ.\nސްރީ ދޭވީ ފެންވަރަށް ދިޔައީ ބޮޑު ކޮޓަރިއަށެވެ. ބޮނޭ ބުނީ އޭނާ ހުރީ ސިޓިންގ ރޫމްގައި ކްރިކެޓް ބެލުމަށް ކަމަށެވެ. ސްރީ ދޭވީ ފާހާނައަށް ގޮސް މާގިނަ އިރުވާހެން ހީވުމުން ފުރަތަމަ ޓީވީ ކައިރީ އިނދެފައި ބޮނޭ ގޮވާލުމުން ސްރީ ދޭވީގެ ހަބަރެއް ނުވިއެވެ. އަދި ދެތިން ފަހަރަށް ގޮވާ ހަބަރެއް ނުވުމުން ދިޔައީ ސްރީ ދޭވީ ފެންވަރަން ވަތް ކޮޓަރިއަށެވެ.\nއެެއިރު ސްރީ ދޭވީ ފާހަނާގައި އޭނާ އުޅޭ ކަން އިނގެނީ އިސްކުރުދޫކޮށްފައި ހުރި އަޑުއިވުމުންނެވެ. ބޮނޭ ބުނީ، އެވަރަށް ދޮރުގައި ތެޅުމުންވެސް ސްރީ ދޭވީ ދޮރުނުހުޅުވުމުން ކޮންމެވެސް ވަރަކަށް ބިރުގަތް ކަމަށެވެ. އަދި އަވަސް އަވަހަށް ދޮރު ހުޅުވިއެވެ. އެއިރު ފާހަނާގެ ދޮރު އިނީ ތަޅުނުލައެވެ.\nދޮރު ހުޅުވިތަނާ ބޮނޭއަށް ފެންނަނީ ސްރީ ދޭވީ ބިލިގާ ތެރޭގައި އެއްވެސް ހަރަކާތެއް ނެތިއެވެ. ވަގުތުން ކައިރިއަށް ގޮސް ސްރީ ދޭވީގެ ހަށިގަނޑު ބިލިގާ ތެރެއިން ނަގާ ހަރަކާތް ކުރޭތޯ ބެލިއެވެ. ބޮނޭ ބުނީ، އެ ބިލިގާގައި ފުރާ ފެން އޮތް ނަމަވެސް ބޭރަށް އެއްވެސް ވަރަކަށް ފެން ފައިބާފައި ނުވާކަމަށެވެ. އޭގެ ތެރޭގައި އޮއްވާ ސްރީ ދޭވީގެ ހިތް ހުއްޓުނީ ކަމެއް ނުވަތަ ނިދުނީކަމެއް ނޫނީ އެ ނޫންވެސް ކަމެއް ވީކަމެއް ނޭގޭކަަމަށް ބޮނޭ ބުނެފައި ވެއެވެ.\nސްރީ ދޭވީ މަރުވިއިރު އުމުރަކީ 54 އަހަރެވެ. އޭނާ ފިލްމީ ދާއިރާގައި 50 އަހަރު ހޭދަކޮށްފިއެވެ.\nމާޗް 4, 2018 13:29\nވަރަށް ބޮލަށް އުނދަގޫވޭ މި ނޫޙުން ސްރީދޭވީގެ ޚަބަރުތައްކިޔަން. ބޮނޭ ކަޕޫރެއްނޫން "ބޮނީ" ކަޕޫރު\nއަހަރެންގެ ބައްޕައަށް ކިޔަނީ ބޮނީ !!!!! ބޮނޭ އެއް ނޫން ބޮނީ ބޮނީ ބޮނީ\nމާޗް 4, 2018 13:49\nމާނައަކީ އޭނާ ފިލްމީ ދާއިރާއާގުޅުނީ އުމުރުން4އަހަރުގައޭތަ؟\nމާޗް 4, 2018 21:21\n.ރަނގަޅު4އަހަރުގަ\nމާޗް 4, 2018 13:51\nމާޗް 4, 2018 20:42\nޔެސް..ރަނގަޅަށް ތި ބުނީ..އޭނަ ފިލްމު ކުޅެން ފެށީ4އަހަރުގަ..މީ އާ ކަމެއްތަ؟..ތި ތިބަ ދިވެހި ފިލްމު ފިލްމުގަވެސް ދަރިންގެ ބައި ކުޅެނީ ހަމަ އެހާ ކުޑައިރު..ނޭނގުނަސް ހަޖޫ ޖަހާތި..\nމާޗް 5, 2018 08:11\nމާޗް 5, 2018 23:17\nރަނގަޅު. ކުޑަކުއްޖެއްގެ ބައި އެއުމުރުގައި ކުޅެފަ ހުރިކަމަށް ވަނީ\nމާޗް 4, 2018 13:52\nޢުމުރުން4އަހަރު ގަ ފިލްމު ކުޅެފަ ދޯ ތީނަ\nމާޗް 4, 2018 16:06\nމަރުއައިސް ހަމަކުރާނީ ކޮން އިރަކުކަމެއް ހަމަ އެކަކަށްވެސް ބުނެދޭން ނޭންގެއެވެ. އަހަރުމެންނަށް އޮތީ އެ މަރު އަތުވެދާނެކަމަށް އެކަމަށް ތައްޔާރުވެގެން ތިބުމެވެ.\nމާޗް 4, 2018 20:13\nބްރޯމެން ހަމަ ތަނެއް ދޮރެއް ނުބަލާ ކޮމަންޓުކާރާނެ. ހަމަ އުމުރުން4އަހަރުގަވެސް ފިލްމުކުޅެފާނެ ދޯ؟ އެއަށް ވުރެ ކުޑަކުދިންވެސް ކުޅޭވިޔަ. މާދެން އެއްޗެއް އެނގިގެން މޮޅެތިކޮމަންޓު ލިޔާއިރު ބޮލުގެ ބޭނުމެއް ނުކުރާނެ.


އިބްރާހީމް ދޮށިމޭނާ ކިލެގެފާނު\nއިބްރާހީމް ދޮށިމޭނާ ކިލެގެފާނު އަކީ މުހައްމަދު އަމީން ދޮށިމޭނާ ކިލެގެފާނު ގެ ކާފާ ފުޅެވެ.\nދިވެހިރާއްޖެއަކީ، ހިންދު ކަނޑު ގެ ތެރޭ ގައި، އޮޅުދޫ ކަރައިގެ ހުޅަނގު ފަރާތުން ހައްތުސްތަވާ މަތީގައި އުތުރުން ދެކުނަށް ފެތުރިފައި އޮތް ޤައުމެކެވެ. ދިވެހިރާއްޖޭ ގައި އޮތީ ޤުދުރަތީ ގޮތުން 26 އަތޮޅު ކަމުގައި ވިޔަސް ދައުލަތް ހިންގުމަށް ފަސޭހަ ކުރުމުގެ ގޮތުން އިދާރީ ގޮތުން 20 އަތޮޅަށް ސަރުކާރުން މިއަތޮޅުތައް ބައްސަވާލައްވާފައިވެއެވެ. ދިވެހިރާއްޖޭގެ ބިމުގެ ބޮޑުމިނަކީ، 298 ކިލޯމީޓަރެވެ. އެއީ، 115 ކިލޯމޭލެވެ. ދިވެހިރާއްޖޭގެ ރަށްތަކަކީ އާއްމުގޮތެއްގައި ވަރަށް ތިރި އެހާމެ ކުދިރަށްރަށެވެ. އެންމެ ބޮޑުރަށްތައް ކަމުގައި ބެލެވިފައިވާ، ހައްދުއްމަތީ ގަމާއި އައްޑުއަތޮޅު ހިތަދުއާއި ފުވައްމުލަކާއި އައްޑުއަތޮޅު ހުޅުމީދޫ ވެސް5މޭލަކަށް ވުރެ ބޮޑެއް ނުވާނެއެވެ.\nޖުލައި 1 އަކީ މީލާދީ ކަލަންޑަރުގެ 182 ވަނަ ދުވަހެވެ. ލީޕް އަހަރެއްގައި 183 ވަނަ ދުވަހެވެ.\nޖުލައި 10 އަކީ މީލާދީ ކަލަންޑަރުގެ 191 ވަނަ ދުވަހެވެ. ލީޕް އަހަރެއްގައި 192 ވަނަ ދުވަހެވެ.\nޖުލައި 12 އަކީ މީލާދީ ކަލަންޑަރުގެ 193 ވަނަ ދުވަހެވެ. ލީޕް އަހަރެއްގައި 194 ވަނަ ދުވަހެވެ.\nޖުލައި4އަކީ މީލާދީ ކަލަންޑަރުގެ 185 ވަނަ ދުވަހެވެ. ލީޕް އަހަރެއްގައި 186 ވަނަ ދުވަހެވެ.\nޖުލައި5އަކީ މީލާދީ ކަލަންޑަރުގެ 186 ވަނަ ދުވަހެވެ. ލީޕް އަހަރެއްގައި 187 ވަނަ ދުވަހެވެ.\nޖުލައި7އަކީ މީލާދީ ކަލަންޑަރުގެ 188 ވަނަ ދުވަހެވެ. ލީޕް އަހަރެއްގައި 189 ވަނަ ދުވަހެވެ.\nއަލްފާޟިލް ޤާސިމް އިބްރާހީމް ނުވަތަ ބުރުމާ ޤާސިމް އަކީ ދިވެހިރާއްޖޭގައި ފުރަތަމަ ފަހަރަށް ގިނަ ޕާޓީތަކެއް ބައިވެރިވެގެން ބާއްވާ ރިޔާސީ އިންތިޚާބުގައި ޖުމުހޫރީ ޕާޓީގެ ފަރާތުން ވާދަކުރައްވާ ރިޔާސީ ކެންޑިޑޭޓް އެވެ. އަދި ގާސިމް އިބްރާހީމް އަކީ ދިވެހިރާއްޖޭގެ މަޝްހޫރު ވިޔަފާރި ސިލްސިލާ ވިލާ ގުރޫޕްގެ ހުރިހާ ކުންފުނިތަކެއްގެ ބާނީ އަދި ވެރިފަރާތް ވެސް މެއެވެ.


Gaumee team ah nudhaa kulhuntherin ah haassa plan eh\nގައުމީ ޓީމަށް ނުދާ ކުޅުންތެރިންނަށް ހާއްސަ ޕްލޭނެއް\nމާޒިޔާގެ ކުޅުންތެރިންގެ ތެރެއިން، ގައުމީ ސްކޮޑުގައި ނުހިމެނޭ ކުޅުންތެރިންނަށް އަމާޒުކޮށްގެން ބްރޭކް ތެރޭގައި ހާއްސަ ޓްރެއިނިން ޕްރޮގްރާމެއް މާޒިޔާގެ ކޯޗް މަރުޔާން ސެކްލޮވްސްކީ އެކުލަވާލައިފި އެވެ.\nއިންޑިއަން އޯޝަން އައިލެންޑް ގޭމްސް އަށް އެކުލަވާލީ ސްކޮޑުގައި، އެންމެ ގިނަ ކުޅުންތެރިން ހިމެނެނީ މާޒިޔާއިންނެވެ. އެ ޓީމުގެ ހަތް ކުޅުންތެރިޔަކު ވަނީ ސްކޮޑުގައި ހިމެނިފަ އެވެ. މާޒިޔާގެ ޑިފެންޑަރު ސަމޫހް އަލީ (ސަމުއްޓޭ)ގެ ކަކުލަށް ލިބިފައިވާ އަނިޔާއެއްގެ ސަބަބުން ގައުމީ ސްކޮޑުގައި އޭނާއަށް ބައިވެރިއެއް ނުވެ ވުނެވެ.\nމި މަހުގެ އަށް ވަނަ ދުވަހަށް ފަހު ލީގް މެދު ކަނޑަލިއރު، މާޒިޔާއިން ވަނީ 19 ދުވަސްތޭރޭގައި ފަސް މެޗު ކުޅެފަ އެވެ. އެންމެ ފަހުން އީގަލްސްއާ ދެކޮޅަށް ކުޅުނު މެޗުގައި މާޒިޔާގެ ކުޅުންތެރިންގެ ފަރާތުން ވަރުބަލިކަން ފެނުނެވެ. އެ މެޗަށް އީގަލްސް އައީ ދިގު ބްރޭކެއް ލިބުމަށް ފަހު އެވެ.\nއެ މެޗު ކުޅުނުތާ ތިން ދުވަސް ފަހު މާޒިޔާގެ މުހިންމު ކުޅުންތެރިން ނިކުތީ ގައުމީ ޓީމު ޕްރެކްޓިހަށެވެ. ގައުމީ ޓީމުގައި ނުހިމެނުނު ކުޅުންތެރިންނާއެކު މާޒިޔާގެ ޓްރެއިނިންތައް ކުރިއަށް ގެންދިއުމުގެ ވިސްނުން ހުރީ ކިހިނެއްތޯ، ސެކްލޮވްސްކީ އާ 'އަވަސް' އިން ސުވާލު ކުރުމުން އޭނާ ބުނީ، ބާކީ ތިބި ކުޅުންތެރިންނާއެކު ޓްރޭނިން ގެންދާނެ ގޮތުގެ ޕްލޭނެއް އެކުލަވާލާފައިވާ ކަމަށެވެ.\n"މި ވަގުތު ޓީމުގައި މިތީބީ ދެ ގޯލް ކީޕަރުންނާއި، ފީލްޑް 12 ކުޅުންތެރިން، މި 25 ދުވަހު އެ ކުޅުންތެރިންނާއެކު ޓްރެއިނިން ގެންދަން ޕްލޭނެއް އެބައޮތް،" 'އަވަސް' އާ ވާހަކަ ދައްކަމުން ސެކްލޮވްސްކީ ބުންޏެވެ. "19 އަހަރުން ދަށުގެ ގައުމީ ޓީމާއެކު ދެ މެޗު ކުޅުމަށް ވަނީ ހަމަޖެހިފަ."\nބްރޭކާ ކުރިމަތި ލާއިރު މާޒިޔާ ކުޅުންތެރިން ވަރަށް ބޮޑަށް ވަރުބަލި ވެފައިވާކަން ސެކްލޮވްސްކީ ފާހަގަ ކުރި އެވެ. އޭނާ ބުނީ، މި ވަގުތު ޓީމުގެ ތިބި ކުޅުންތެރިންނާއެކު އެކަމަށް ސަމާލުކަން ދީގެން ޕްރެކްޓިސް ކުރާނެ ކަމަށެވެ.\n"މައްސަލައަކީ ދެ މެޗުގެ ދޭތެރެއިން ރިކަވާވުމަށް އެކަށީގެންވާ ވަގުތު ނުލިބުމެއް ނޫން،" ސެކްލޮވްސްކީ ވާހަކަ ދެއްކި އެވެ. "ސަބަބަކީ ފުރަތަމަ ތިން މެޗު ތިން ދުވަހުގެ ގެޕެއް ލިބިގެންވެސް ކުޅެވިދާނެ، ނަމަވެސް ތިން ވަނަ މެޗަށް ފަހު މަދުވެގެން ރިކަވާރީވާން ހަ ދުވަސް ބޭނުން ވާނެ، އެހެންނަމަވެސް މާޒިޔާއިން ކުޅުނީ ކޮންމެ ހަތަރު ދުވަހަކުން މެޗެއް، އަދި އެ ހަތަރު މެޗުގައިވެސް އަހަރެމެންނާ ދެކޮޅަށް ނިކުންނަ ޓީމު އަންނަނީ އަށެއް ނުވަތަ ނުވަ ދުވަހުގެ ބްރޭކަކަށް ފަހު."\nއޭނާ ބުނީ ޝެޑިއުލް ކޮންމެ ގޮތަކަށް އޮތަސް އެކަން ބަދަލު ނުކުރެވޭނެ ކަމަށާއި އެހެންވެ އޮތް ގޮތަކީ ރިކަވާވެގެން މެޗުތަކަށް ތައްޔާރުވުން ކަމަށެވެ. އޭނާ ބުނީ ކައިރިކައިރީގައި ގިނަ މެޗުތަކެއް ކުޅެން ޖެހުމަކީ ކުޅުންތެރިންގެ ކުރިއެރުމަށްވެސް ކުރިމަތިވާނެ ގޮންޖެހުމެއް ކަމަށެވެ.


"Ill Noise" ge ticket vikkan fashaifi | Mihaaru\n"އިލް ނޮއިސް" ގެ ޕޯސްޓަރެއްގައި މުންކޮ: މިއީ އޭނާ ފީޗާ ފިލްމަކުން ފެންނަ ފުރަތަމަ ފަހަރު.\n"އިލް ނޮއިސް"ގެ ޓިކެޓް ޝްވެކް ސިނަމާ އިން ވިއްކަން ފަށައިފި\n06 މާޗް 2017 - 20:464comments\nމިރޭ 8:00 އިން ފެށިގެން ޓިކެޓް ވިއްކަން ފެށި އިރު، ފްރިމިއާ ނައިޓްގެ ޓިކެޓަށް ވަރަށް ބާރު ބޮޑު.\nމި މަހުގެ 23 ވަނަ ދުވަހު ޕްރިމިއާކުރާ ތިއޭޓަ މިރާޖާއި އޯކޭޒް އިންކްގެ ފިލްމް "އިލް ނޮއިސް" ގެ ޓިކެޓް ޝްވެކް ސިނަމާ އިން މިރޭ ވިއްކަން ފަށައިފި އެވެ.\nފިލްމުގެ މާކެޓިންއާ ހަވާލުވެ ހުރި ރޭޝަން ޝަރީފް ބުނީ މިރޭ 8:00 އިން ފެށިގެން ޓިކެޓް ވިއްކަން ފެށިއިރު، ފްރިމިއާ ނައިޓްގެ ޓިކެޓަށް ވަރަށް ބާރު ބޮޑު ކަމަށެވެ.\nއެހެންވެ "އިލް ނޮއިސް" ބަލާލަން ޝައުގުވެރިވާ މީހުން ވީހާ ވެސް އަވަހަކަށް ޓިކެޓް ނެގުމަށް ފިލްމުގެ ޓީމުން ވަނީ އެދިފަ އެވެ. ރޭޝަން ބުނީ މިހާރު ހަމަޖެހިފައި އޮތް ގޮތުން ޝްވެކްގައި މި މަހުގެ 23 އިން 30 އަށް ޝޯ ތައް ދައްކާނެ ކަމަށެވެ.\n"ކޮންމެ ދުވަހަކު ދެ ޝޯ ދައްކާނެ. އެކަމަކު ތަރުހީބު ލިބޭ ވަރަކުން ޝޯތައް އިތުރުކުރާ ކަހަލަ ގޮތަކަށް އަޅުގަނޑުމެންގެ ޕްލޭންތައް ހުރީ،" އޭނާ ބުންޏެވެ.\nމި ފިލްމް ރާއްޖޭން ބޭރުގައި ވެސް ދައްކަން ވަނީ ހަމަޖެހިފަ އެވެ. އެގޮތުން ސްރީ ލަންކާ، ބަންގްލަދޭޝް، ނޭޕާލް އަދި ބޫޓާންގައި ފިލްމް އަޅުވަން މިހާރު ވަނީ ހަމަޖެހިފަ އެވެ.\nމީގެ އިތުރުން ސިންގަޕޫރާއި މެލޭޝިއާގައި ވެސް "އިލް ނޮއިސް" އަޅުވަން މިހާރު އަންނަނީ ވާހަކަތަކެއް ދެކެވެމުންނެވެ.\n"ރާއްޖޭން ބޭރުގައި ފިލްމް އެޅުވި ނަމަވެސް އަދި ޑޭޓްތައް ފައިނަލެއް ނުވޭ،" ރޭޝަން ބުންޏެވެ.\nއޯކޭޒް އިންކްގެ ސާޖީ (ކ) އާއި ތިއޭޓަ މިރާޖްގެ މުންކޮ ފިލްމާ ބެހޭ ގޮތުން ވާހަކަ ދައްކަނީ. ފޮޓޯ: ނިޝާން އަލީ/މިހާރު\n"އިލް ނޮއިސް" އަކީ ތިއޭޓަ ޕްލޭތަކުން އާންމުންގެ މަގުބޫލުކަން ހޯދާފައިވާ މުހައްމަދު މުންތަސިރު (މުންކޮ) ގެ ފުރަތަމަ ފީޗާ ފިލްމެވެ. މިއީ އޭނާ 2012 ވަނަ އަހަރު ގެނެސް ދިން ޕްލޭއަށް ބިނާކޮށް ހަދާފައިވާ ފިލްމެކެވެ. އެހެންވެ ބޮޑު ސްކްރީނުން މުންކޮގެ އެކްޓިން ބަލާލަން ޝައުގުވެރިވާ މީހުންނަށް "އިލް ނޮއިސް" ވާނީ ވަރަށް ހާއްސަ ފިލްމަކަށެވެ.\nފިލްމުގެ މުހިއްމު ރޯލެއް މުންކޮ ކުޅެފައިވާ އިރު، ތިއޭޓަ ޕްލޭތަކުން ފެނިފައިވާ އަހުމަދު އަލަމް، ޝަމްއަތު އިބްރާހީމް، އަހުމަދު ނިމާލް އަދި ޖޫދު ވެސް "އިލް ނޮއިސް" އިން ފެންނާނެ އެވެ.\nދިވެހި ސިނަމާއިން އާންމުކޮށް ފެންނަ ފިލްމުތަކާ މާ ބޮޑަށް ވެސް ތަފާތު ކޮންސެޕްޓަކަށް ހަދާފައިވާ "އިލް ނޮއިސް" ޑައިރެކްޓްކޮށްފައި ވަނީ އިސްމާއީލް ނިހާދެވެ.\nމުންކޮގެ ވާހަކައަށް ހަދާފައިވާ ފިލްމުގެ ސްކްރީންޕްލޭ ލިޔެފައި ވަނީ އަހުމަދު މައުރޫފް ޖަމީލެވެ. މީގެ މައިގަނޑު ޑައިލޮގްތައް ހުންނާނީ އިނގިރޭސިންނެވެ.\n"އިލް ނޮއިސް" ގެ ޓްރެއިލާ.\nފިލްމީ ދާއިރާއަށް މުޅިން އާ ޓީމަކުން ގެނެސްދޭ "އިލް ނޮއިސް" ފިލްމެއްގެ ގޮތުގައި ބޮޑު ސްކްރީނަށް ގެންނަ އިރު، މީގެ ދިގު މިނަކީ އެއް ގަޑިއިރާއި 40 މިނިޓެވެ. ސްޓޭޖް ޕްލޭގެ ދިގު މިނަކީ ގަޑިއެއްހާ އިރެވެ.\n"ފިލްމާ ދޭތެރޭ މުޅި ޓީމް ވަރަށް ހިތްހަޖެހޭ. މިއީ މުޅިން ހަމަ ދިވެހިންކޮށްފައި އޮތް ވަރަށް ފުރިހަމަ އަދި ވަރަށް ރަނގަޅު މަސައްކަތެއް. އެހެންވީމަ ފިލްމަށް އާންމުންގެ ވަރަށް ބޮޑު ތަރުހީބެއް ލިބޭނެ ކަމަށް ގަބޫލު އުންމީދު ކުރެވޭ،" ރޭޝަމް ބުންޏެވެ.\nމުހައްމަދު އިކްރާމް ބެކް މިއުޒިކް ހަދާފައިވާ "އިލް ނޮއިސް" ވެގެން ދާނީ މި އަހަރު އަޅުވާ ތިން ވަނަ ފިލްމަށެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ މުހައްމަދު މުންތަސިރު (މުންކޮ) ޝްވެކް ސިނަމާ ފިލްމު "އިލް ނޮއިޒް"\n"އިލް ނޮއިސް" ގެ ފަހު ޓްރެއިލާ މާ ޝައުގުވެރި\n"އިލް ނޮއިސް"ގެ ޕޯސްޓަރު ޝެއާކޮށްގެން ޗުއްޓީ ދަތުރެއް


Mimahuge mihaathanah bai lakka ah vure gina fathuruverin ziyaaraiykohfi - vNews.mv\nމިމަހުގެ މިހާތަނަށް ބައި ލައްކައަށްވުރެ ގިނަ ފަތުރުވެރިން ޒިޔާރަތްކޮށްފި\nމަރްޔަމް ލީން 17 February 2021, 14:09\nމިމަހުގެ މިހާތަނަށް ބައި ލައްކައަށްވުރެ ގިނަ ފަތުރުވެރިން ރާއްޖެ ޒިޔާރަތްކޮސްފައިވާކަމަށް ޓުއަރިޒަމް މިނިސްޓްރީން ބުނެފިއެވެ.\nޓުއަރިޒަމް މިނިސްޓްރީން އެންމެ ފަހުން އާންމުކުރި ތަފާސް ހިސާބުތައް ދައްކާގޮތުން މިމަހުގެ އެއްވަނަ ދުވަހުން ފެށިގެން 16 ވަނަ ދުވަހުގެ ނިޔަލަށް 52،943 ފަތުރުވެރިން ރާއްޖެ ޒިޔާރަތްކޮށްފައިވެއެވެ،\nމިމަހު އެންމެ ގިނަ ފަތުރުވެރިން ޒިޔާރަތްކޮށްފައިވަނީ، މިމަހުގެ 14ވަނަ ދުވަހުގައެވެ. އެދުވަހު ރާއްޖެއަށް 4856 ފަރުތުވެރިން ޒިޔާރަތްކޮށްފައިވެއެވެ. ދެން އެންމެ ގިނަ ފަތުރުވެރިން ޒިޔާރަތްކުރި 12ވަނަ ދުވަހު 4809 ފަތުރުވެރިން ވަނީ ޒިޔާރަތްކޮށްފައެވެ.\nމިދިޔަ ޖެނުއަރީމަހު ރާއްޖެ ޒިޔާރަތްކޮށްފައިވަނީ 92،103 ފަތުރުވެރިންނެެވެ. މިއާއެކު މިއަހަރުގެ މިހާތަނަށް ރާއްޖެ ޒިޔާރަތްކުރި ފަތުރުވެރިންގެ ޖުމްލަ އަދަދު ވަނީ، 145،046 އަށް އަރާފައެވެ. މިދިޔަ އަހަރުގެ މިމުއްދަތުގައި ރާއްޖެ ޒިޔާރަތްކޮށްފައިވަނީ، 257،910 ފަތުރުވެރިންނެވެ.\nމިއަހަރުގެ މިހާތަނަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ ރަޝިއާއިންނެވެ. އެގައުމުން 31،798 ފަތުރުވެެރިން ޒިޔާރަތްކޮށްފައިވެއެވެ. ދެން އެންމެ ގިނަ ފަތުރުވެރިން ޒިޔާރަތްކުރި އިންޑިއާއިން 31،739 ފަތުރުވެރިން ޒިޔާރަތްކޮށްފައިވެއެވެ.\nމީގެއިތުރުން ޔޫކްރެއިިންއާއި، ކަޒަކިސްތާން، ރޮމޭނިއާ ޖާމަނީ، ފްރާންސް އަދި ސްވިޒަލޭންޑާއި އިނގިރޭސިވިލާތުންވެސް ގިނަ އަދަދެއްގެ ފަތުރުވެރިން ވަނީ ޒިޔާރަތްކޮށްފައެވެ.\nއަހަރުގެ މިހާތަނަށް ފަތުރުވެރިންނަށް ޚިދުމަތްދޭ 641 ތަނެއް ހުޅުވާފައިވާއިރު، މީގެތެރޭގައި ހިމެނެނީ 145 ރިސޯޓާއި، 11 ހޮޓެލް އަދި 136ސަފާރީގެ އިތުރުން 349 ގެސްޓްހަސްއެވެ.\nމީއީ 43،976 ބެޑް ކެޕޭސިޓީއެވެ. އެގޮތުން ބެޑް ކެޕޭސިޓީ އެންމެ ގިނައީ ރިސޯޓްތަކުގައެެވެ. ރިސޯޓުތަކުގެ ބެޑް ކެޕޭސިޓީއަކީ 33،432 އެވެ. ދެން ބެޑް ކެޕޭސިޓީ އެންމެ ގިނައީ ގެސްޓްހައުސްތަކުގައެވެ. އެގޮތުން ގެސްޓްހައުސްތަކުގެ ބެޑް ކެެޕޭސިޓީއަކީ 6450އެވެ.\nކަމެއް ފަށާއިރު އުސްއޮޅިތަކެއް ގިރާކުރާނެކަން ގަބޫލުކުރަންޖެހޭ


BML community fund ge ehee maafuhttah - vNews.mv\nމަރްޔަމް ލީން 19 April 2022, 12:15\nބޭންކް އޮފް މޯލްޑިވްސްގެ ކޮމިއުނިޓީ ފަންޑުގެ ދަށުން ކ. މާފުށީގައި ފޮތް ކިއުމަށް މަޑުކޮށްލާނެ ހާއްސަ ތަނެއް ގާއިމްކޮށްފިއެވެ.\n"ފޮތް ގުންޒަރު"ގެ ނަމުގައި މި ޕްރޮޖެކްޓް ހިންގާފައިވަނީ ނިއު ސްޓާރ ސްޕޯޓްސް ކްލަބުންނެވެ. މިއީ މާފުށީގައި ދިރިއުޅޭ ފަރާތްތަކާއި ޒިޔާރަތްކުރާ ފަރާތްތައް މަޑުކޮށްލާނެ ހިތްފަސޭހަ މާހައުލެއް ހޯދައިދިނުމަށާއި އެތަނުގައި މަޑުކޮށްލާ ވަގުތަކީ ފައިދާހުރި ވަގުތުކޮޅަކަށް ހެދުމުގެ މަގުސަދުގައި ހިންގި ޕްރޮޖެކްޓެއްކަމަށް ބީއެމްއެލްއިން ބުނެއެވެ.\nރަށުގެ ބަނދަރު ސަރަހައްދުގައި ގާއިމްކުރެވިފައިވާ މި ފޮތް ގުންޒަރުގައި އެކި އުމުރު ފުރާތަކަށް ހާއްސަ ފޮތް އެކުލެވެއެވެ. އަދި ބޭރުގައި ބެންޗް ބަހައްޓައި އަދި އިންޑޯ ބައިގައި ބީން ބޭގް ވެސް ވަނީ ބަހައްޓާފައެވެ.\nމި ޕްރޮޖެކްޓާ ގުޅޭގޮތުން ނިއު ސްޓާރ ސްޕޯޓްސް ކްލަބްގެ ފަރާތުން ވިދާޅުވީ ފޮތް ގުންޒަރަކީ ރަށުގެ ރައްޔިތުންނާއި ފަތުރުވެރިން ހިތްފަސޭހަ މާހައުލެއްގައި ދިމާވެ ފޮތްކިޔާލުމަށް ރަނގަޅު ތަނެއްކަމަށެވެ. އެތަނުގައި އެކި އުމުރުފުރާތަކާ ގުޅޭ އެކަށީގެންވާ އަދަދެއްގެ ފޮތް ހުރުމާއެކު އެތަނުގައި މަޑުކޮށްލާ ވަގުތަކީވެސް މައުލޫމާތު މުއްސަނދިވެ، ހިތް ފަސޭހަ ވަގުތުކޮޅަކަށް ވެގެން ދާނެކަމަށް އޭނަ ވިދާޅުވިއެވެ.\nބީއެމްއެލް ކޮމިއުނިޓީ ފަންޑަަކީ އާންމު ފަރުދުންނާއި ހިލޭ ސާބަހަށް މަސައްކަތްކުރާ ޖަމިއްޔާތަކަށް އަމާޒުކޮށްގެން ރަށްރަށުގައި ދެމެހެއްޓެނެވި ގޮތެއްގައި ޕްރޮޖެކްޓް ހިންގުމަށް ހުޅުވާލާ ފުރުސަތެކެވެ. ރާއްޖޭގެ ހުރިހާ އަތޮޅެއް ހިމެނޭހެން މިހާތަނަށް 65 ޕްރޮޖެކްޓަށް މާލީ އެހީތެރިކަން ފޯރުކޮށްދީފައިވާއިރު ކ. އަތޮޅުގެ3ރަށަކަށް ވަނީ އެހީތެރިކަން ފޯރުކޮށްދީފައެވެ. މި ރަށްތަކަކީ ގާފަރު، ކާށިދޫ އަދި މާފުއްޓެވެ.


Mahatma Gandhi Ge Kaafa Kiaa Meeheh Ge Dhari Eh7Aharah Jalah - Vaguthu\nއިންޑިއާގެ ސުލްހަ މަސްލަސްކަމަށްޓަކައި އެތައް ގުރުބާނީއެއް ވެފައިވާ މަހާތުމާ ގާންދީއަށް ކާފަ ކިއާ މީހެއްގެ ދަރިއެއް 441،419.17 ޑޮލަރު ވަގަށް ނެގުމުގެ ތުހުމަތުގައި ހަތް އަހަރަށް ޖަލަށްލައިފިއެވެ.\nދެކުނު އެފްރިކާގައި ހުއްޓާ ޖަލަށްލާފައި ވަނީ ރަމްގޯބިން ނަމަކަށް ކިޔާ މީހެކެވެ. އޭނާ އުޅެފައި ވަނީ މަހަރާޖް ނަމަކަށް ކިޔާ މީހަކާއެކު، ހެދުމާއި ފެޝަނަބަލް އެއްޗެހި ވިއްކުމުގެ ވިޔަފާރީގައެވެ. އަދި ފައިސާގެ ދަތިކަން ކުރިމަތިވެފައިވާ ކަމަށް ބުނެ މަހަރާޖްގެ އަތުން ލޯނެއް ވެސް ނަގާފައިވެއެވެ. ނަމަވެސް ރަމްގޯބިން ވަނީ ކުރެވުނު ވިޔަފާރީގައި މަކަރު ހަދާފައެވެ.\nއެގޮތުން 84،982.79 ޑޮލަރުގެ މުދާ ތައްޔާރަށް ހުރި ކަމަށާއި އެ އަދަަދަށް ފައިސާ ދިނުމަށް ރަމްގޯބިން ވަނީ މަހަރާޖްއަށް ހުށަހަޅައިފައެވެ. އަދި ސޮއިކޮށްފައިވާ ޕާޗޭސް އޮޑާއަކާއި ނެޓް ކެއަރ ބޭންކުގެ އިންވޮއިސްއާއި ޑެލިވަރީ ނޯޓުތައް ވެސް ވަނީ މަހަރާޖްއަށް ފޮނުވިއެވެ.\nފައިސާ ދައްކާފައިވާ ކަމުގެ ހެކި ވެސް ރަމްގޯބިން ވަނީ ބޭންކް މެދުވެރިކޮށް މަހަރާޖްއަށް ފޮނުވާފައެވެ. ރަމްގޯބިންގެ އާއިލާއަށް އޮންނަ އިތުބާރާއި ލިޔެކިޔުން ތަކަށް ބަލައިފައި މަހަރާޖް ވަނީ ރަމްގޯބިންއަށް ލޯނެއް ދިނުމަށް އެއްބަސްވުމުގައި ސޮއި ކޮށްފައެވެ.\nނަމަވެސް އެއްބަސްވުމުގައި ސޮއި ކުރުމަށް ފަހު އެ ލިޔެކިޔުންތަކަކީ އަސްލު ލިޔެކިޔުން ތަކެއް ނޫންކަން މަހަރާޖްއަށް އެނގުނެވެ. މިކަމުގެ ސަބަބުން މައްސަލަ ފުލުހަށް ހުށަހަޅައި އެކަން ތަހުގީގު ކުރުމަށް ފަހު ރަމްގޯބިން ވަނީ ހަތް އަހަރު ދުވަހު ދެކުނު އެފްރިކާގެ ޖަލަށް ލުމަށް ނިންމާފައެވެ.\nމަހާތުމާ ގާންދީގެ އެހެން ދަރިންއެކޭ އެއްފަދައިން ރަމްގޯބިންއަކީ ހިލޭ ސާބަހަށް އެންޖީއޯ ތަކުގައި މަސައްކަތް ކޮށްދޭ މީހެކެވެ. ރަމްގޯބިން އަކީ އެންޖީއޯއެއްގެ ސީއީއޯއެކެވެ.\nޖޫން 9, 2021 15:32\nމަހާތުމާ ގާންދީއަށް މުނި ކާފަ ކިޔާ މީހެކއް...\nޖޫން 9, 2021 18:16


Ras Online - ވޭނީކަރުނަ - 24 ވަނަ ބައި\nވޭނީކަރުނަ - 24 ވަނަ ބައި\nޞާދިރު ޢަލީދީދީ 12 ޖެނުއަރީ 2021\nމިހާތަނުން ކިސްރާ ދައްތަ ސައިމޭޒު ދަމަމުން އެތަނަށް އަތުވެއްޖެއެވެ. އަދި އޭނާގެ ގާތުގައި ބުންޏެވެ. [ކޮފީ ބޯނަން ހެއްޔެވެ؟] [ހަމަ މިހާރު ތޯއެވެ؟]\n[ދެން ކޮންއިރަކު ހެއްޔެވެ؟]\n[އަނެއްކާ މެހްމާނަކު އަންނަނީތޯއެވެ؟] [ނޫނެކެވެ. ޝާންބޭބެ ކޮފީގެވާހަކަ ބުނުއްވީތީ ތައްޔާރުކުރީއެވެ. މިހާރު ޝާންބޭބެ ކޮބައިތޯއެވެ؟]\n[ކޮޓަރީގައި އެބަ އޮންނެވިއެވެ.]\n[އޭނާގެ އެއްވެސްކަމެއް ދައްތަގެ ކޮޓަރިއަކު އިންތިޒާމް ކުރެވިފައި ނުހުރޭތޯއެވެ؟] [މޮޔަގަނޑާއެވެ.] ކިސްރާ ދައްތަ ހޭންފަށައިފިއެވެ..... އޭނާއެހެނީ ކީއްވެގެން ކަމެއް ނޭނގެއެވެ... [ދެވަނަ ކުއްޖާ ލިބުނުފަހުން އަހަރެން ކުދިންގެ ކޮޓަރިއަށް އައީއެވެ. އަހަރެން ރޭގަނޑު ހަތަރުދަމު އުޅެންޖެހެނީ ހޭލައެވެ. އެހެން ނަމަވެސް އެއްވެސް ކަމަކާނުލާ އޭނާއަށް އުނދަގޫ ކުރަންވީ ކީއްކުރަން ހެއްޔެވެ؟]\n[އެކަމަކު ކުދިންގެ ފަރާތުން އެލިބޭ އުނދަގުލުން މަންމައާއި ބައްޕައަށް އެއްވަރަކަށް ރާޙަތްކުރަން ވާނެއެވެ. ފިރިމީހާއަށްވެސް އެއުނދަގޫ ޖައްސަން ވާނެއެވެ.]\n[އެހެންދޯއެވެ...] ކިސްރާ ދައްތަ އާދައިގެ މަތިން ލޯތްބާއެކު ހިނިތުން ވެލަމުން ބުންޏެވެ.... [މިހާރު ދެން ރަމްލާއަށްވެސް ކުއްޖަކު ލިބެނީއެވެ. އަހަރެން ހުރިހާ ވާހަކައެއްވެސް ދެން އަހާނީ ރަމްލާގެ ގާތުންނެވެ.]\nއަސްތާއެވެ.... ރަމްލާ ވިސްނާލިއެވެ. އޭނާ ބޭނުންވަނީ ދަރިއަކު ނުލިބި އަބަދުވެސް މިގޮތަށް އުޅުމަށެވެ. އޭނާ އެދެނީ މުޢާޒު އެހެން ކޮޓަރިއެއްގައި ނިދުމަށެވެ. އޭނާއާއި ދުރުގައި އުޅުމަށެވެ.\nއެވަގުތު ފޯންކޯލްގެ މަތިން ކުއްލިއަކަށް ހަދާން ވެއްޖެއެވެ. ގަޑި ބަލާލިއިރު ދިހައެއް ޖަހައިފިއެވެ. ކިސްރާ ދައްތަ ސައިތައްޓެއް ހަދައިގެން ތެދުވަމުން ބުންޏެވެ.\nޝާންބޭބެއަށް މިސައިތަށި ދީފައި އައިސް ކޮއްކޮއަށް ސައިތައްޓެއް ހަދާދޭނަމެވެ.]\nއެކަށީގެންވާ ވަރަށްވުރެ ގިނައިރުވެފައި އެނބުރި އައިރު އޭނާހުރީ ހެވި ދިލިފައެވެ. އޭނާ ހެމުން ބުންޏެވެ.] ރީތި ފިރިހެނުން ވަރަށް ބޮޑާވެސް ވާނެއެވެ.] [ކޮން ގޮތަކުންތޯއެވެ؟]\n[ސައިތަށި ހިފައިގެން ވަނުމާއެކު ގާތުގައި ބައިދާފައި ދިހަވަރަކަށް މިނިޓްއިރު ވަންދެން ބޯމޮޑެދޭން ބުނީއެވެ.]\nދެން ދައްތަ ބޯ މޮޑެދެއްވީތޯއެވެ؟] [އާއެކެވެ.]\n[އައްޗީއެވެ. އަޅުގަނޑުނަމަކަ ތިޔަކަމެއް ނުކުރާނަމެވެ.] އޭނާގެ ތަސައްވުރުގައި ވަނީ އޭނާގެ ހުތުރު ފިރިމީހާއެވެ. ކިސްރާ ދައްތަ ފަރުވާތެރިކަމާއިއެކު ރަމްލާގެ މޫނަށް ބަލާލިއެވެ. ދެން ބާރަށް ހީގަތެވެ.\n[ކޮއްކޯއެވެ. ކައިވެނީގެ ޙަޔާތުގެ އަސްލަކީ ކޮބައިކަން އަދި ރަމްލާއަށް ނުފެންނަނީއެވެ. މަޑުމަޑުންގޮސް ހުރިހާކަމެއް އެނގިދާނެއެވެ. އާއެކެވެ. ރަމްލާ ހިމޭންވިއެވެ. ދެން ވިސްނަން ފެށިއެވެ.... ކިސްރާ ދައްތަ ސައިތައްޓެއް ހަދާފައި އޭނާގެ އަތަށް ދިނުމުން އޭގައި ހިފިތަނާ އެތެރޭން ކުޑަކޮއްކޮ ރޯއަޑުއިވެން ފަށައިފިއެވެ. ހަމައެއާއެކު ކިސްރާ ދުއްވައިގަތެވެ.\nމިފަކީރު މިއުޅޭ ޙާލެއްތާއެވެ....\nމަޑުމަޑުން މިހެންބުނެލާފައި ރަމްލާ އެތިއެތި ފޮދުން ސައިބޯން ފަށައިފިއެވެ.... ދިހައެއް ޖަހައިފިއެވެ. އެކަމަކު އަދިވެސް މުޢާޒުގެ ފޯނެއް ނާދެއެވެ... އޭނާ ކްލަބަށް ދިޔަކަން އެނގުމުން މުޢާޒު ނުރުހުންވީ ބާވައޭ ބައެއް ފަހަރު ހިތައް އަރައެވެ. އެހެންނޫނީ އޭނާ އުފަލުގައިވާކަން އެނގުމުން މުޢާޒުވެސް އުފާވީއެވެ.... ފަރުވާލެއް ނެތެވެ.... އޭނާ ކްލަބަށް ދިޔައީ ހިލޭ މީހަކާ އެއްކަކު ނޫނެވެ. ޅިޔަނަކާ އެކުގައެވެ.... މުޢާޒު ފޯންކުރަން ހަދާން ނެތިއްޖިއްޔާ އަދި މާރަނގަޅެވެ. ކުއްލިއަކަށް މައިދައިތަގެ މަތިން ހަނދާން ވެއްޖެއެވެ.... ވަރަށް ރަނގަޅު އަންހެނެކެވެ.\nސައި ބޮއިނިމިގެން އޭނާ ތަށި ބަހައްޓައިފިއެވެ. ޓީވީއަކު މުހިންމު ޕްރޮގްރާމެއް ނެތެވެ. އެހެންކަމުން އޭނާ ތެދުވެގެންގޮސް ޓީވީ ނިވާލިއެވެ. ގޭތެރެއަށް ހިމޭންކަން ވެރިވެއްޖެއެވެ. ބަރާބަރު ދިހަގަޑި ބައިގާ ފޯންގެ ރަނގަބީލު ވާން ފަށައިފިއެވެ....\n[ރަމްލާއެވެ.] މުޢާޒު ބޭގަރާރު ކަމާއެކު ބުންޏެވެ.\n[ލައްބައެވެ.] ރަމްލާ މަޑުމަޑުން ބުންޏެވެ. [ބައިގަނޑިއިރު ވަންދެން އިންތިޒާރުކުރަން ޖެހުނީ ދޯއެވެ. މާފުކުރާށެވެ. މިފޯނަށް މިވީ ކީއްކަމެއް އެއްގޮތަކަށްވެސް ނޭގެއެވެ. ދިހަގަޑި ފަނަރައިން ފެށިގެން އަހަރެން ގުޅަން މަސައްކަތްކުރީމެވެ. އެކަމަކު ގުޅޭގޮތް ނުވީއެވެ. ރަމްލާ އިންތިޒާރު ކުރާނެކަން އަހަންނަށް އެނގެއެވެ. ކިހިނެތް ހެއްޔެވެ؟]\nއޭނާ ލޯތާބްއެކު އަހާލިގޮތުން ރަމްލާއަށް ޖަވާބުދޭންވެސް ހަނދާން ނެތުނެވެ.\n[މިވަގުތު ތިޔަކުރަނީ ކީއްހެއްޔެވެ؟] ރޭގަނޑުގެ ހަމަހިމޭން ކަމުގެ ތެރޭގައި ފޯނުން މުޢާޒުގެ އަޑު ފިސާރި ފުރިހަމަވެފައި ފުދޭވަރަކަށް ބަރެވެ. އަސަރުން ފުރިފައިވާކަން ދޭހަވެއެވެ. މިރެއަކީ މިކަން އެންމެ ފުރަތަމައަށް އޭނާއަށް އިޙްސާސްވީ ރެއެވެ. އެއަޑު އިވުމުން އޭނާއަށް ހީވަނީ ހިތުގެ މައްޗަށް ފިނިފެންމާ އޮހެމުންދާ ހެންނެވެ. މީގެ ކުރީގައި އޭނާ އެއްގޮތަކަށްވެސް މުޢާޒުގެ އަޑާމެދު ވިސްނާފައެއް ނެތެވެ.\n[އަހަރެންގެ ފުރާނައާއެވެ. އަނގައިން ނުބުނެ ތިއިނީ ކީއްވެފާ ހެއްޔެވެ؟] މުޢާޒު ދެވަނަ ފަހަރަށް ސުވާލުކުރިއެވެ.\n[އަޅުގަނޑުގެ ޙާލު ރަނގަޅެވެ.] އޭނާ މަޑުމަޑުން ބުންޏެވެ.\n[ނޫނެކެވެ. އަހަންނަށް ހީވަނީ ރަމްލާގެ ހިތްހަމަނުޖެހޭ ހެންނެވެ. މާބޮޑަށް ފިކުރުކުރަނީ ދޯއެވެ.] [އަޅުގަނޑު މިއިނީ އުފަލުގައެވެ. ހިތްހަމަ ޖެހިގެންނެވެ.] އޭނާ ހިތާދެކޮޅަށް ހީނލާފައި ބުންޏެވެ. މިހާތަނަށް ދާއިރަށް ކިސްރާ ދައްތަ އައިސް ކައިރީގައި އިށީދެއްޖެއެވެ.\n[އަންނާނީ ކޮންއިރަކުން ހެއްޔެވެ؟ އަހަރެން މިހުންނަނީ ވަރަށް ހާސްވެފައެވެ.]\nމުޢާޒުގެ ސުވާލާގުޅޭ ޖަވާބުގެ ބަދަލުގައި އޭނާ ބުންޏެވެ. [މަންމަ ކޮބައިތޯއެވެ. މަންމަގެ ޙާލު ކިހިނެއް ތޯއެވެ؟] [މިހާރު މަންމަ އޮންނެވީ ނިދިކުރައްވާފައެވެ. އެހެން ނޫންނަމަ މަންމަ މިތަނަށް ގެނުވީމުހެވެ.] މުޢާޒު ބުންޏެވެ. [މަންމަވެސް އިންނެވީ ރަމްލާއާމެދު ފިކުރު ބޮޑުވެފައެވެ. ކޮންމެ ދުވަހަކުވެސް ރަމްލާ އަންނާނީ ކޮންއިރަކުންތޯ ސުވާލުކުރައްވައެވެ.]\n[އަޅުގަނޑު ލަހެއް ނުވާނަމެވެ.] ރަމްލާ މޯޅިވެފައިވާ އަޑަކުން ބުންޏެވެ.\n[ނިކަން އަހަރެންގެ އަތަށް ފޯނު ދީބަލާށެވެ.] ކިސްރާ އޭނާގެ އާދައިގެ މަތިން ފޯނު އަތުލައިފިއެވެ.\n[ޙާލު ކިހިނެއް ހެއްޔެވެ.]\n[ދައްތާއެވެ. އަޅުގަނޑުގެ އަންހެނުން ފޮނުވާނީ ކޮންއިރަކުން ތޯއެވެ.] [ފޮނުވާ ދީފާނަމެވެ. މާބޮޑަށް ހާސްނުވާށެވެ.]\n[ކޮން އިރަކުންތޯއެވެ.... މިހާރު ދެން އެންމެ ރަނގަޅަށް ދުވަސްވެސް ވެއްޖެ ނޫންތޯއެވެ.]\n[ލޯބީގައި މޮޔަނުވާށެވެ.] ކިސްރާ ބުންޏެވެ. [އަޅުގަނޑު މޮޔަވީތާ ކޮންޒަމާނެއް ތޯއެވެ؟] މުޢާޒު ހެމުން ބުންޏެވެ. އެއާއެކު ކިސްރާވެސް ހޭންފަށައިފިއެވެ.\n[އަޑުއަހާށެވެ. ދައްތަ ބުނީތީ އަދި އެއްހަފްތާއަށް ލަސްކޮށްލާށެވެ.]\n[މިހާރު ދެން ތިޔަ ގޯސްވަނީއެވެ.] [ނިކަން ދެކެބަލާށެވެ. ރަމްލާ އައިފަހުން އަހަރެން މިއުޅެނީ އެކި ކަންތައްތަކާހެދި ނޭވާ ނުލެވިގެންނެވެ. މާދަމައަކީ އަހަރެން ވިހޭތާ ފަނަރަވަނަ ދުވަހެވެ. އަދި އެއް ހަފާތްއަށް ލާހޫރަށް ގޮސްލުމަށްވެސް އަހަރެންގެ ހިތަށް އެބަ އަރައެވެ. ރަމްލާ އަދި ހުއްޓަދޭށެވެ. އޭރުންއޭނާ ގޮވައިގެން ދިއުމުގެ ނަމުގައި އަހަންނަށް ދެވިދާނެއެވެ. އެހެންނޫނީ ގެއިން ނުކުތުމަކީ ވަރަށް އުނދަގޫ ކަމެކެވެ.]\n[ފުރަތަމަ އަޅުގަނޑުގެ ހަނދެއްފަދަ އަނބިމީހާ މިކޮޅަށް އަޔަދެއްވާށެވެ.]\nކިސްރާ ދައްތަ ބާރަށް ހީނގެންފިއެވެ. [އަމެވެ.... މަނިކުފާނުގެ ހަނދެއްފަދަ އަނބިމީހާއާއި ވާހަކަ ދައްކާލާށެވެ.]\n[ރަމްލާއެވެ....] މުޢާޒު ޖަޒުބާތުގައި ތެމިފައިވާ އަޑަކުން ބުންޏެވެ. [އަހަރެން އަދި އެއްހަފުތާގެ ޗުއްޓީ ދީފީމެވެ.] [ލައްބައެވެ. ވަރަށް ރަނގަޅެވެ....] ރަމްލާ މަޑުމައިތިރި ގޮތަކަށް ބުންޏެވެ.


Eid namaadhuge inthizaamthah hamajehifaivaagoeh Eid namaadhuge inthizaamthah hamajehifaivaagoeh\nޢީދުނަމާދުގެ އިންތިޒާމުތައް ހަމަޖެހިފައިވާގޮތް\nބޮޑު ޖަމާއަތުގައި އީދު ނަމާދުކުރަނީ - ފައިލް ފޮޓޯ : ޕީއެސްއެމް ނިއުސް\nމާލެއާއި ހުޅުމާލެއާއި ވިލިމާލެ ހިމެނޭގޮތަށް4ސަރަޙައްދެއްގައި ބޮޑުޖަމާޢަތުގައި ޢީދުނަމާދުކުރުމުގެ އިންތިޒާމް އިސްލާމިކް މިނސްޓްރީންވަނީ ހަމަޖައްސާފައެވެ.\nއިސްލާމިކް މިނިސްޓްރީން މިހާރުމިވަނީ މާލޭގައި ބޮޑުޖަމާޢަތުގައި ނަމާދުކުރާ ސަރަޙައްދުތައްކަމަށްވާ އިސްލާމީ މަރުކަޒު ސަރަޙައްދާއި، ސްޓޭޑިއަމް ސަރަޙައްދުގައި ނަމާދުކުރުމުގެ އިންތިޒާމްތައް ހަމަޖައްސާފައިވާ ގޮތުގެ މަޢުލޫމާތު ޙިއްސާކޮށްފައެވެ. އިސްލާމީ މަރުކަޒު ސަރަޙައްދުގައި އިމާމުވެ ޢީދު ނަމާދުކުރާނީ އައްޝައިޙް މުޙައްމަދު ރަޝީދް އިބްރާހީމް ރަޝީދެވެ. މާލެ ދެކުނުފަރާތު ސްޓޭޑިއަމްގައި އިމާމުވެ ނަމާދުކުރާނީ އަޝައިޙް މުޙައްމަދު ލަތީފެވެ.\nއިސްލާމީ މަރުކަޒު ސަރަޙައްދާއި، ސްޓޭޑިއަމް ސަރަޙައްދުގައިވެސް އަންހެނުންނާއި ފިރިހެނުން ނަމާދުކުރުމަށް ވަނީ ވަކިޚާއްސަ ސަރަޙައްދުތައް ކަނޑައަޅާފައެވެ. ސްޓޭޑިއަމް ސަރަޙައްދުގައި އަންހެނުން ނަމާދުކުރުމަށް ހަމަޖެހިފައިވަނީ ޣިޔާސުއްދީން ސުކޫލާ ވީފަޅިން ސްޓޭޑިއަމް ތެރޭގައެވެ. އަދި ފިރިހެނުން ނަމާދުކުރުމަށް ހަމަޖެހިފައިވަނީ އިސަކަންދަރުކޮށި ކުރިމަތިން އޮންނަ ސްޓޭޑިއަމް ސަރަޙައްދުގައެވެ. މި ސަރަޙައްދަށް ނަމާދައްއަންނަ ފަރާތްތަކުގެ އުޅަނދުތައް ޕާކުރުމުގެ އިންތިޒާމް ހަމަޖައްސާފައިވަނީ ބާސްކެޓް ކޯޓު ފުރަގަހުގައި އޮންނަ ފުޓުބޯޅަކުޅޭ ބިމުގައެވެ. ޢީދު ނަމާދުވަގުތު މި ސަރަޙައްދައް އުޅަނދުތަކަށް ވަދެވޭނީ ބޮޑުތަކުރުފާނުމަގުން އަމީނީމަގާ ވީކޮޅަށެވެ.\nއިސްލާމީ މަރުކަޒު ސަރަޙައްދުގައި އަންހެނުން ނަމާދުކުރާނީ ރަސްރަނި ބަގީޗާއާ ވީފަޅީގައި މިސްކިތުން ބައެއް ހިމެނޭގޮތަށެވެ. އަދި ފިރިހެނުން ނަމާދުކުރާނީ ޖުމްހޫރީ މައިދާނާ ވީފަޅީގައި އިސްލާމީ މަރުކަޒުން ބައެއް ހިމެނޭގޮތަށެވެ.\nބޮޑު ޖަމާޢަތުގައި ނަމާދުކުރާ ދެ ސަރަޙައްދުގައިވެސް ވުޟޫ ކުރެވޭނެ އިންތިޒާމާއި، ފަސްޓް އެއިޑްގެ ޚިދުމަތް ލިބޭނެ އިންތިޒާމުތައްވެސްވަނީ ހަމަޖައްސާފައެވެ.\nނަމާދައްދާ ފަރާތްތަކުގެ ސެކިއުރިޓީ ބެލެހެއްޓުމާއި، މީހުން ތަރުތީބުކުރުކުރުމުގައި އެހީތެރިވެދޭނީ ފުލުހުންނާއި، ކެޑޭޓް، ސްކައުޓް އަދި ގަރލް ގައިޑުންނެވެ.\nއިސްލާމިކް މިނިސްޓްރީން އިސްނަގައިގެން ބާއްވާ މި ހަރަކާތަކީ ސަރުކާރުގެ މުއައްސަސަތަކައި، ކުންފުނިތަކާއި، ބައެއް ދީނީ ޖަމްޢިއްޔާތަކެއް ގުޅިގެން ބާއްވާ ހަރަކާތެކެވެ. ހުޅުމާލޭގައި ޢީދު ނަމާދުކުރާނީ ސެންޓްރަލް ޕާރކްގައި، ވިލިމާލޭގައި ނަމާދުކުރާނީ ވިލިމާލޭ ބޯޅަދަނޑުގައެވެ.


Sona: Priyanka ge aa viyafaari\nސޯނާ: ޕްރިޔަންކާގެ އާ ވިޔަފާރީ\nސުޕަރ ސްޓަރ ޕްރިޔަންކާ ޗޯޕްރާ ޖޯނަސް ނިއުޔޯކްގައި ހުޅުވި “ސޯނާ” ރެސްޓޯރަންޓުގެ ސަބަބުން އޭނާ އިންޑިއާގެ ކާއެއްޗެއްސަށް ކުރާ ލޯބި ހާމަވެގެންދެއެވެ. ޕްރިޔަންކާ ބުނެފައިވަނީ އޭނާގެ ހުނަރުވެރިކަން މި ރެސްޓޯރެންޓުގެ ނަމާއި، ޑިސައިން، މެނިއު އަދި އެތާގެ މިއުޒިކުން ފެނިގެން ދާނެ ކަމަށެވެ.\nރެސްޓޯރަންޓު އާންމުކޮށް ހުޅުވާނީ މިމަހުގެ ފަހުކޮޅު ކަމަށާއި އެމެރިކާގައި ދިރިއުޅޭ އިންޑިއާ ކާނާއަށް ލޯބިކުރާ އެންމެން މިތަނަށް އަންނާނެކަމަށް އުންމީދުކުރާކަމަށް ޕްރިޔަންކާ ބުނެފައިވެއެވެ. ޕްރިޔަންކާއަކީ ކާމިޔާބު ފިލްމީ ތަރިއެއް، ޕޮރޮޑިއުސަރެއް، ލިޔުންތެރިއެއް އަދި ވިޔަފާރިވެރިއެކެވެ. މިހާރު މި ލިސްޓަށް ރެސްޓޯރެންޓަރެއްގެ ނަންވަނީ އިތުރުވެފައެވެ.\nޕްރިޔަންކާ ބުނެފައިވަނީ އޭނާ މި ރެސްޓޯރަންޓާއި މެދުގައި ފަޚުރުވެރިވާ ކަމަށެވެ. އަދި ހަމަ އެހެންމެ ސޯނާގެ ނަމުން ނަންދީފައިވާ މި ރެސްޓޯރަންޓަކީ އޭނާ ވަރަށް ކުރިންސުރެ ދެކެމުން އަންނަ ހުވަފެނެއް ކަމަށްވެސް ޕްރިޔަންކާ ވަނީ ބުނެފައެވެ.\nމި ރެސްޓޯރަންޓް ޑިޒައިން ކުރަން ޕްރިޔަންކާއަށް އެހީތެރިވެފައިވަނީ މެލީސާ ބައުވާއެވެ. އަދި ރެސްޓޯރަންޓްގެ ކައްކާއަކީ ހަރީނަޔަކް އެވެ. ޕްރިޔަންކާވަނީ ރެސްޓޯރަންޓް ކާމިޔާބު ކަމާއި އެކުގައި ނިންމުމަށް އެހީ ތެރިވި އެންމެނަށްވެސް ޝުކުރު އަދާކޮށްފައެވެ. މީގެ ތެރޭގައި އޭނާގެ ރަހުމަތްތެރި މަނީޝް ގޯޔަކް އަދި ޑޭވިޑް ރޭބިން ހިމެނެއެވެ.\nޕްރިޔަންކާ މި ކަން އިއުލާން ކޮށްފައިވަނީ އިންސްޓްގަރާމުގައެވެ. މި ޕޯސްޓަށް ވަނީ ވަރަށް ގިނަ ބެލުންތެރިންގެ ތަރުހީބު އަދި ލޯބި ލިބިފައެވެ. މީގެ ތެރޭގައިވެސް އިންޑިއާގެ މީހުން ގިނަ ކަމަށް ފާހަކަ ކޮށްލެވެއެވެ.\nބޮލީވުޑް, ޕްރިޔަންކާ ޗޯޕްރާ


Sushant Ge Maraaeku Aa Vaahakathakeh: Novemberugai Kaiveni Kuran Dhiyaee Thayyaaruvamun - Vaguthu\nޝުޝަނަތްގެ މަރާއެކު އާ ވާހަކަތަކެއް: ނޮވެމްބަރުގައި ކައިވެނި ކުރަން ދިޔައީ ތައްޔާރުވަމުން\nބޮލީވުޑަށް ލިިބިގެންދިޔަ އެންްމެ ހިތާމަވެރި އެއް ހާދިސާއަކަށް ސުޝަންތް ސިންގ ރާޖްޕުޓްގެ މަރުގެ ހާދިސާ މި ވަނީ ވެފައެވެ. އޭނާ އަމިއްލައަށް ދަން ޖެހިގެން މަރުވީ ޖޫން 14 ވަނަ ދުވަހުއެވެ. ސުޝަންތް މަރުވި ސަބަބު ހޯދުމަށް ފުލުހުން ދަނީ އެތައް މަސައްކަތްތަކެއް ކުރަމުނެވެ.\nއެ މަސައްކަތުގެ ތެރެއިން އޭނާގެ ލޯބިވެރިޔާ ކަމަށް އަޑުފެތުރިފައިވާ ރިއާ ސިކްރަބޯޓީގެ ބަޔާން ފުލުހުން ވަނީ ނަގާފައެވެ. ޖޫން 18 ވަނަ ދުވަހު އޭނާގެ ބަޔާން ނަގާފައި ވަނީ މުމްބާއީ ފުލުހުންނެވެ.\nޓައިމްސް އޮފް އިންޑިއާއިން ބުނެފައިވާގޮތުގައި، ރިއާ ފުލުހުންނަށް ދިން ކަމަށް ބުނާ ބަޔާނުގައި ހިމެނޭ ބައެއް މައުލޫމާތުތައް އެ މީހުންނަށް ވަނީ އެނގިފައެވެ. އެގޮތުން ކުރިން އެ ދެ މީހުންނާއި ގުޅޭގޮތުން ދެކެވެުންދިޔަ ބައެއް ވާހަކަތައް ވަނީ ހަގީގަތަކަށް ވެފައި ކަމަށް ޓައިމްސް އޮން އިންޑިއާގައި ވެއެވެ.\nރިއާ އާ ހަވާލާދީ ޓައިމް އޮފް އިންޑިއާއިން ބުނެފައިވާގޮތުން ސުޝަން އާއި އޭނާއާ ދެ މީހުން އެއްކޮށް ދިރިއުޅެމުން ގޮސްފައި ވެއެވެ. އަދި ދެ މީހުން ނޮވެމްބަރު މަސް ތެރޭގައި ކައިވެނި ކުރަން ތައްޔާރުވަމުން ދާތީ ދެމީހުންވެސް ދިޔައީ އެޕާޓްމެންޓެއް ހޯދުމުގެ މަސައްކަތް ކުރަމުންނެވެ.\nއެކްޓްރެސްއެއްގެ ގޮތުގައިވެސް ފެނިގެން ގޮސްފައިވާ ރިއާގެ ފޯނުވެސް ފުލުހުން ވަނީ ބަލާފައެވެ. އޭގައި ހުރި ފޮޓޯތަކާއި، ވީޑިއޯތަކާއި، މެސެޖްތައްވެސް ވަނީ ބަލާފައެވެ.\nއަދި ސުޝަންތް ދަންެޖެހުމުގެ ދުވަސްކޮޅެއް ކުރިން ދެ މީހުން ގުޅުމަށް ހީނަރުކަން އައިސް ބްރޭކްއަޕްވި ކަމަށްވެސް ރިއާ ބުނި ކަމަށް ވެއެވެ. އަދި ދެ މީހުން އެކުގައި ދިރިއުޅެމުންދިޔަ ގެއިން ރިއާ ނުކުމެގެން ދިޔައީ މި ފުރަބަންދު ތެރޭގައި ދިމާވި މައްސަލަތަކާއި ގުޅިގެން ކަމަށްވެސް ރިއާ ބުނެފައިވާ ކަމަށް އެ ނޫހުގައި ވެއެވެ.\nއެހެން ނަމަވެސް ދެ މީހުންގެ އެ ބްރޭކްއަޕަށްފަހު ދިޔައީ ގުޅުން ކުރިއަށްގެންދަމުންނެވެ. އެގޮތުން ފޯނުން ގުޅައިގެންނާއި، މެސެޖް މެދުވެރިކޮށް ދެމީހުން ވާހަކަދެއްކި ކަމަށް ވެއެވެ.\nއަދި ސުޝަންތް އެރޭ ނިދުމުގެ ކުރިން އެންމެ ފަހުން ގުޅާފައި ވަނީވެސް ރިއާއަށް ކަން ވަނީ ހާމަވެފައެވެ.\nސުޝަންތުގެ މަރާއެކު ބޮލީވުޑްގެ ގިނަ ތަރިންތަކެއް މިހާރު ވަނީ ހޫނުފެނަށް ވެއްޓިފައެވެ.


MMPRC check thah jamaa kuree gavaaidhaa eh gothah: BML\nމިއަދު އޮތް ކޮމިޓީގެ ބައްދަލުވުމުގައި ބީއެމްއެލްގެ ޑެޕިއުޓީ ޗީފް އެގްޒެކެޓިވް އޮފިސަރު މުހައްމަދު ޝަރީފް-- ފޮޓޯ: މަޖިލިސް\n16 ޖުލައި 2019 1 ކޮމެންޓް\nއެމްއެމްޕީއާރްސީ ޗެކުތައް ޖަމާކުރީ ގަވާއިދާ އެއް ގޮތަށް، ހިޔާނާތުގައި ބޭންކުގެ ބައިވެރިވުމެއް ނެތް: ބީއެމްއެލް\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ ޗެކުތައް ބޭންކް އޮފް މޯލްޑިވްސް (ބީއެމްއެލް) އިން ޖަމާ ކުރީ ގަވާއިދާއި އެއްގޮތަށް ކަމަށް ބީއެމްއެލްގެ ޑެޕިއުޓީ ޗީފް އެގްޒެކެޓިވް އޮފިސަރު މުހައްމަދު ޝަރީފް ވިދާޅުވެއްޖެ އެވެ.\nއެމްއެމްޕީއާރްސީގެ ހާއްސަ އޮޑިޓް ރިޕޯޓުތަކާއި ގުޅޭ ގޮތުން، ރައްޔިތުންގެ މަޖިލީހުގެ މާލިއްޔަތު ކޮމިޓީގެ މެންބަރުން މިއަދު ވަނީ ބީއެމްއެލްގެ ބޭފުޅުންނާ ބައްދަލުކުރައްވައިފަ އެވެ. ކޮމިޓީގެ ބައްދަލުވުމުގައި ޝަރީފް ވަނީ ހިޔާނާތުގައި ބީއެމްއެލްގެ ބައިވެރިވުމެއް ނެތް ކަމަށް ތަކުރާރުކޮށް ވިދާޅުވެފަ އެވެ.\nޗެކްތަކުގައި ބޯޑުގެ ދެ މެމްބަރަކު ސޮއި ކުރައްވަން ޖެހިވަޑައިގަންނަވާ ގޮތަށް އެމްއެމްޕީއާރުސީގެ ބޯޑު ރިޒޮލިއުޝަނަކުން ވަނީ ފާސްކޮށްފަ އެވެ. ނަމަވެސް ޗެކް އެންޑޯސްމަންޓް އުސޫލާ ހިލާފަށް އެމްއެމްޕީއާރުސީގެ ޗެކްތައް އެސްއޯއެފް އެކައުންޓަށް ޖަމާކުރި ސަބަބު އޮޅުންފިލުވައި ދިނުމަށް ކޮމިޓީގެ މެމްބަރުން ވަނީ ބީއެމްއެލް ގެ ފަރާތުން އެދިވަޑައިގެންފަ އެވެ.\nޝަރީފް ވިދާޅުވީ ޗެކް ތަކާ މެދު ބޭންކުން އަމަލުކޮށްފައި ވަނީ ގާނޫނާއި ގަވާއިދުތަކާއި ބޭންކުން އަމަލުކުރަން ހުންނަ ޕްރޮސީޖާތަކާ އެއްގޮތަށް ކަމަށެވެ.\nއަދި އެންޑޯސްމަންޓް ވެރިފައި ކުރުމުގައި ބޯޑުގެ ރިޒޮލިއުޝަނަކަށް ބޭންކުން ބަލަން ނުޖެހޭ ކަމަށާއި އެ ރިޒޮލިއުޝަން ބޭނުން ވަނީ ބޭންކުގައި ހުޅުވާފައިވާ އެކައުންޓް އޮޕަރޭޓް ކުރަން އެކަނި ކަަމަށް ވެސް ޝަރީފު ވިދާޅުވި އެވެ.\n"ތަކުރާރުކޮށް މި ދަންނަވަނީ ބޯޑު ރިޒޮލިއުޝަނެއް ވެސް އޮންނާކަށް ވެސް ނުޖެހޭ ޖަމާކުރަން. ޗެކް އެންޑޯސް ކުރުމުގެ ޕްރޮސެސްގައި އޮންނަ ގާނޫނުގެ ކުރަން ޖެހޭ ކަމެއް. މިހާރު ކަންތައްތައް ދިމާވި ގޮތުން ރިސްކު އޮތް ކަމަކަށް ވާތީ މިއޮތީ ހުއްޓާލާފައި،" ޝަރީފް ވިދާޅުވި އެވެ.\nޗެކް ޖަމާކުރުމުގައި ބަލަން ޖެހެނީ ޗެކް ދޫކުރި ފަރާތާއި ޖަމާކުރާ ފަރާތުގެ މައުލޫމާތުތައް ފުރިހަމަވެފައިވޭތޯ އެކަނި ކަމަށް ވެސް ޝަރީފް ވިދާޅުވި އެވެ.\nޝަރީފް ވިދާޅުވީ ޚިޔާނާތުގެ މައްސަލާގައި ބީއެމްއެލްގެ ޒިންމާ އެފަރާތުން އުފުލާފައިވާ ކަމަށެވެ. އެގޮތުން ޝައްކު އުފެދުނު މުއާމަލާތެއް އެމްއެމްއޭގެ ފައިނޭންޝަލް އިންޓެލިޖެންސް ޔުނިޓް (އެފްއައިޔޫ) އަށް ރިޕޯޓްކުރި ކަމަށް އޭނާ ވިދާޅުވި އެވެ.\nޝަރީފް ވިދާޅުވީ އޭގެ ފަހުން އަމަލު ކުރީ އެފްއައިޔޫގެ އިރުޝާދުގެ ދަށުން ކަމަށާއި އެހިސާބުން އެސްއޯއެފްގެ އެކައުންޓުގެ މުއާމަލާތްތައް ހުއްޓުވި ކަމަށެވެ.\nނަމަވެސް ފަހުން އެފްއައިޔޫ އާއެކު ކުރެވުނު މަޝްވަރާތަކުގައި، އެކައުންޓެއް ހިފެއްޓުމާއި ޓްރާންސްސެކްޝަން ހުއްޓުވުމުގެ ބާރު ބޭންކަށް ލިބިފައި ނުވާ ކަމަށް އެފަރާތުން ބުނި ކަމަށް ޝަރީފް ވިދާޅުވި އެވެ. ޝަރީފް ވިދާޅުވީ އެފްއައިޔޫ އިން ބުނި ގޮތުގައި އެ ބާރު ލިބިގެން ވަނީ އެފްއައިޔޫ އަށެވެ. އެހެންކަމުން އެފްއައިޔޫ އިން އެންގުމާ އެއް ގޮތަށް އެކައުންޓްތައް ދޫކޮށްލީ ކަމަށް ޝަރީފް ވިދާޅުވި އެވެ.\nއަދި ބީއެމްއެލް އިން ފައިލްކުރި އެސްޓީއާރަކީ ޝައްކު އުފެދޭ ފަދަ މުއާމަލާތެއްގެ ގޮތުގައި ބެލެވެން ނެތް ކަމަށް ކަނޑައަޅާ އެފްއައިޔޫ އިން އެނަލިސިސް ރިޕޯޓެއް ގައި ހިމަނާފައިވާ ކަމަށް ޝަރީފް ވިދާޅުވި އެވެ.\nމިއަދުގެ ކޮމިޓީގައި ބައެއް މެމްބަރުން ވަނީ ބީއެމްއެއެލުގެ ވާހަކަތަކާއި މެދު ނުރުހުން ފާޅުކުރައްވައިފަ އެވެ.\nއެމްއެމްޕީއާރުސީގެ 1.3 ބިލިއަން ރުފިޔާގެ ހިޔާނާތުގައި ބީއެމްއެލްގެ މުވައްޒަފުންގެ ބައިވެރިވުން ހިމެނޭ ކަމަށް ތުހުމަތުކޮށް ރައްޔިތުންގެ މަޖިލީހުގެ މާލިއްޔަތު ކޮމިޓީގައި އެންޓި ކޮރަޕްޝަން ކޮމިޝަން (އޭސީސީ) އިން ދެއްކި ވާހަކަތައް މީގެ ކުރިން ބީއެމްއެލް އިން ވަނީ ދޮގުކޮށްފަ އެވެ.\nރައްޔިތުންގެ މަޖިލީހުގެ މާލިއްޔަތު ކޮމިޓީގެ މިއަދުގެ ބައްދަލުވުން ގާތްގަނޑަކަށް ދެ ގަޑިއިރު ވަންދެން ކުރިއަށް ދިޔަ އެވެ.\nބީއެމްއެލް މަޖިލިސް 2019 އެމްއެމްއޭ އެމްއެމްޕީއާރުސީ އެމްއެމްޕީއާރުސީ ހިޔާނާތް\nއެހެންވީމާ ކަރަޕްސަންވެސް ހިނގާފަވަނީ ގަވާއިދާއި އެއްގޮތައްތާ..


Mi aharu raajje ah ai fathuruverin ge adhadhu2lakka aa gaathah\n27 ފެބްރުއަރީ 2021 - 15:26:41\nމި އަހަރުގެ މިހާތަނަށް ރާއްޖެ އައި ފަތުރުވެރިންގެ އަދަދު 180،000 މައްޗަށް އަރައިފި އެވެ.\nޓޫރިޒަމް މިނިސްޓްރީން އާންމުކޮށްފައިވާ އެންމެފަހުގެ ތަފާސްހިސާބުތަކަށް ބަލާއިރު، މިއަހަރުގެ މިހާތަނަށް އައި ފަތުރުވެރިންގެ ޖުމްލަ އަދަދު 180,468 ގައި އުޅޭއިރު އޭގެ ތެރެއިން 88,365 މީހުންނަކީ ފެބްރުއަރީ މަހުގެ ތެރޭގައި އައި މީހުންނެވެ.\nއަދި މިއަދު އެކަނި ވެސް ވަނީ 4074 ފަތުރުވެރިންގެ ރާއްޖެއައިސްފައިވެ އެވެ. މި މަސް ފެށުނުއިރު 2000 ގައި އުޅުނު އަދަދުތައް މިމަހުގެ މިހާތަނަށް އައިއިރު ކޮންމެ ދުވަހުކު އިތުރުވަމުން ގޮސްފައިވާކަމަށް ވެސް ތަފާސްހިސާބުތަކުން ދައްކަ އެވެ.\nއެންމެ ގިނަ ފަތުރުވެރިން މިމަހު އައިސްފައިވަނީ މިމަހުގެ 14 ވަނަ ދުވަހާއި 21 ވަނަ ދުވަހުގަ އެވެ. އެގޮތުން މިމަހުގެ 14 ވަނަ ދުވަހު 4856 ފަތުރުވެރިއަކު ރާއްޖެ އައަިސްފައިވާއިރު، މިމަހުގެ 21 ވަނަ ދުވަހު މިއަދަދުވަނީ ބޮޑުތަނުން އިތުރުވެ، 5268 އަރާފަ އެވެ.\nއެންމެ ގިނަ ފަތުރުވެރިން ޒިޔާރާތްކުރި ގައުމުތަކަށް ބަލާއިރު ލިސްޓުގެ ކުރީގައި އުޅެނީ އިންޑިއާ އެވެ. އެގައުމުން 40,045 މީހުން އައިސްފައިވާއިރު ދެވަނައިގައި އޮތް ރަޝިއާއިން ވަނީ 37,308 މީހުން އައިސްފަ އެވެ. އަދި އެ ލިސްޓުގެ ތިން ވަނައިގައި ޔޫކްރެއިން އޮތީ 11,767 ފަތުރުވެރިނާއެކު އެވެ.\nމި އަހަރުގެ މިހާތަނަށް 656 ޓޫރިސްޓް ފެސިިލިޓީއަކުން ހިދުމަތް ދެމުންދާއިރު އޮޕަރޭޝަންގައި 44,829 އެނދު އެބަ އުޅެ އެވެ.


Ungoofaaru Police Gadha Fadha Double L Molhuviya Nudhee Hifahattaifi | ungoofaaru.com\nބަނޑޭރިގަނޑު/ރަށު ކުޅިވަރު/އުނގޫފާރު ޕޮލިސް ގަދަފަދަ ޑަބަލް އެލް މޮޅުވިޔަ ނުދީ ހިފަހައްޓާފި!\nމުހައްމަދު އިމްރާން (ދަގަނޑޭ) 17 ޖުލައި 2019\nއުނގޫފާރު ކޮމިއުނިޓީ ސެންޓަރުން ިއިންތިޒާމު ކޮށްގެން ކުރިއަށް ގެންދާ “ޔޫ އެޗް އެލް ޓޮޕް ވަން ލީގު”ގެ ރޭގެ މެޗުން ތިޔަމަސް މޮޅުވޭ އަދި ދަ ޑަބަލް އެލް އާއި އުނގޫފާރު ޕޮލިސް ކުޅުނު މެޗު އެއްވަރު ވެއްޖެއެވެ.\nރޭގެ ފުރަތަމަ މެޗުގައި ބައްދަލު ކުރީ ދަ ޓަބަލް އެލް އަދި އުނގޫފާރު ޕޮލިސް އެވެ. މި މިޗު ނިމުނީ 1-1 އެއްވަރު ވެގެންނެވެ. ފޯރިގަދަ ކުޅުމެއް ފެނިގެން ދިޔަ މި މެޗު ޑަބަލް އެލް ގެ ފަރާތުން ގިނަ ހަމަލާތަކެއް އުފެއްދިއެވެ. މި ހަމަލާތައް ދިފާއުކޮށް ޑަބަލް އެލް ހުއްޓުވުމުގާ މުހިންމު ދައުރެއް އަދާކުރީ އުނގޫފާރު ޕޮލިސް ގެ ކީޕަރު ލިޖޯ އެވެ. މި މެޗުގާ ޑަބަލް އެލް އައް ލަނޑު ޖަހާދިނީ ނައުފަލު ހަސަންއެވެ. އުނގޫފާރު ޕޮލިސްގެ ލަނޑު ޖަހާދިނީ އިގުބާލް އެވެ.\nރޭ ކުޅެވުނު ދެވަނަަ މެޗުގައި ބައްދަލު ކުރީ ތިޔަމަސް އެކުސް އަދި ޗެލްސީ މެގަރ އެވެ. މި މެޗު ނިމުނީ 0-8 ން ތިޔަމަސް މެޗު ކާމިޔާބު ކޮއްގެންނެވެ. މި މެޗުގައި ތިޔަމަސްގެ ލަަނޑުތައް ކާމިޔާބު ކޮށްދިނީ މަމްދޫހު އަބުދުލް ޤާދިރު5ލަނޑު އަދި ސައުދުﷲ ހުސައިންް، ހަސަން ފަޒީލު މިއިން ކޮއްމެ ކުޅުންތެރިޔަކު 1 ލަނޑެވެ. ދެން ފެނިގެން ދިޔައީ ޗެލްސީ މެގަރގެ ކީޕަރު އަތުން ބައިކޮޅައް ވައިން ގޯލައެކެވެ.\nމި ރޭވެސް ލީގުގެ މެޗުތައް ކުރިއަށްދާނެއެވެ. މިރޭގެ ފުރަތަމަ މެޗުގައި ބައްދަލުކުރާނީ ޔަންގް ސަޓަރ އަދި ޔަންގް ބޯއީސްއެވެ. ދެވަނަ މެޗުގައި ބައްދަލު ކުރާނީ ތިޔަމަސް އެކްސް އަދި އުނގޫފާރު ޕޮލިސްއެވެ. މާދަމާގެ މެޗުތައް 20:30 ފެށިގެން އުނގޫފާރު ކޮމިއުނިޓީ ސެންޓަރުގެ ފުޓްސަލް ދަނޑުގައި ކުރިއަށްދާނެއެވެ.\nމިމުބާރާތުގެ މެއިން ސްޕޮންސަރަކީ ޔޫ އެޗު އެލް ޓުރޭޑު އެވެ.\nޓޮޕް ވަން ފުޓްސަލް ލީގް


Coastal rowing sprint miadhu fashanee - Hali News\nމުބާރާތުގައި ބައިވެރިވާ ޓީމެއްގެ މެމްބަރަކަށް އައްޑޫސިޓީން މަރުހަބާ ދެންނެވުން: ފޮޓޯ ރޯވިން\nފަސްޓީމާއެކު ކޯސްޓަލް ރޯވިން ބީޗު ސްޕްރިންޓް މިއަދު ފަށަނީ\nރާއްޖެއާއި ރާއްޖެއިން ބޭރުގެ ފަސް ޓީމާއެކު "އިންޓަރ ސްކޫލް ކޯސްޓަލް ރޯވިން ބީޗު ސްޕްރިންޓް" މުބާރާތް މިއަދު ފަށާނެ ކަމަށް ރޯވިން އެސޯސިއޭޝަނުން ވިދާޅުވެއްޖެއެވެ.\nއެންމެ ފަހުވަގުތި މި މުބާރާތުގައި ބައިވެރިވެފައިވަނީ ރާއްޖޭގެ އިތުރުން ތައިލެންޑާއި ޕާކިސްތާނުންނެވެ. އިޓަލީ، އިނގިރޭސިވިލާތް، ޗައިނާ، އިން ވެސް މިމުބާރާތުގައި ބައިވެރިވާނެ ކަމަށް ކުރިން އަންގާފައިވެއެވެ. އެހެންނަމަވެސް ފަހުވަގުތު ބައިވެރި ނުވާގޮތަށް އެގައުމުތަކުން ވަނީ ނިންމާއެވެ.\nތައިލެންޑާއި ޕާކިސްޓނުގެ ޓީމުތަކުގައި ހިމެނޭ ޓެކްނިކަލް އޮފިޝަލުންނާއި އެތުލީޓުން މިހާރުވަނީ މުބާރާތް ބާއްވާ އައްޑޫ ސިޓީއަށް އައިސްފައެވެ. މި ޓީމްތައް އައްޑުއަށް އައިސް ތިބުމަށް ހަމަޖެހިފައިވަނީ އެކި ގެސްޓުހައުސްތަކުގައެވެ. މި ހުރިހާ ޚަރަދެއް ކުރުމަށް ހަމަޖެހިފައިވަނީ އެ ޓީމްތަކުންނެވެ.\nމި މުބާރަތް ކުރިއަށްދާނީ އައްޑޫ ހިތަދޫ ފަތާ ފެންގަނޑު (ޓްރެކް) ސަރަހައްދުގައެވެ. އެ ސަރަހައްދު މިކަމަށް ތައްޔާރު ކުރުމުގެ މަސައްކަތް މިހާރުވެސް ދަނީ ކުރިއަށެވެ. މުބާރާތް ފެށުމަށް ހަމަޖެހިފައިވަނީ މިއަދު މެންދުރުފަހު 2:30 ގައި ކަމަށް ރޯވިން އެސޯސިއޭޝަންގެ ރައީސް އަހުމަދު ހަބީބު ވިދާޅުވިއެވެ.\nމި މުބާރާތުގެ ޓައިޓަލް ސްޕޮންސަރަކީ އެމްޑަބްލިޔުއެސްސީއެވެ. ޑެސްޓިނޭޝަން ޕާޓްނަރ އަކީ ވިޒިޓް މޯލްޑިވްސްއެވެ. ޑިޖިޓަލް ޕާޓްނަރ އަކީ އުރީދޫއެވެ. އޮފިޝަލް ޖާޒީ ސްޕޮންސަރ ކޮށްދެއްވައިފައިވަނީ ސަނީ އެންޓަރޕްރައިސަސް އެވެ. ޑްރިންކް ޕާޓްނަރއަކީ މޮގުމޮގު އެވެ. މުބާރާތުގެ އޮފިޝަލް މީޑިއާއަކީ ރާއްޖެ ޓީވީއެވެ. މީގެ އިތުރުން ކޯޕަރޭޓް ސޮޕޮންސަރުންނަކީ ސަރުކާރުގެ މައިވިޔަފާރި ކުންފުނި ކަމަށްވާ އެސްޓިއޯ، ސިގްނޭޗަރ، ސޮނޭވާ، އައްޑޫ ސިޓީ ކައުންސިލް، ވެންޒަރ ކޮމްޕެނީ ޕްރައިވެޓް ލިމިޓެޑެވެ.\nއިތުރު ލިޔުންތައް ރޯވިން އައްޑޫ ސިޓީ ދިވެހި ކުޅިވަރު


ތާރީޚު: 12 ނޮވެމްބަރ 2019\nދިރާސީ 01 އަހަރަށް\nރަސްގެތީމް ސްކޫލް / އެކަޑަމިކް ސެކްޝަން\n14- ސްކޫލުގެ ހުރިހާ ވަސީލަތްތައް (ލައިބްރަރީ، އިންޓަރނެޓް ފަދަ) ދަރިވަރުންނަ އެންމެ ފައިދާ ހުރި ގޮތަކަށް ބޭނުންކުރުން\nވަޒީފާއަށް އެދޭ ފޯމް މި ސްކޫލްގެ އޮފީހުން ލިބެން ހުންނާނެއެވެ. އަދި ސިވިލް ސަރވިސްގެ www.csc.gov.mvވެބްސައިޓުން މި ފޯމް ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ނޮވެމްބަރ 20 ވާ ބުދަ ދުވަހުގެ 14:00 ގެ ކުރިން، ރަސްގެތީމް ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ، [email protected] އެވެ.އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލްކުރެވޭނެއެވެ.\n- މި މަޤާމަށް މީހަކު ހޮވުމަށް އިންޓަވިއު ކުރުން އޮންނާނީ، 2019 ނޮވެމްބަރ 21 އާއި 2019 ޑިސެމްބަރ 05 އާ ދެމެދުގެ ތާރީޚެއްގައި ރަސްގެތީމް ސްކޫލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6580361 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.


އެންމެމަދުން ލިބެންޖެހޭ މުސާރަ ކަނޑައަޅާ މާއްދާ އުވާލުމަށް ހުށަހެޅިފައިވާ އިސްލާހު – ކަހަނަލަ\nމިމާއްދާތަކަކީ ރާއްޖޭގައި މަސައްކަތް ކުރާ މީހުންނަށް އެންމެމަދުން ލިބެންޖެހޭ މުސާރަކަނޑައެޅުމުގެ ބާރު މިނިސްޓަރަށް ދޭ މާއްދާއާއި، މިނިސްޓަރު ކަނޑަޅާ އެންމެކުޑަކޮށް ލިބެންޖެހޭ މުސާރަ މުވައްޒަފުންނަށް އެނގޭނެހެން ނޯޓިސްނެރުމަށް އަނގާ މާއްދާއާއި އަދި ކަނޑައެޅޭ އެންމެކުޑަ މުސާރަ ދިނުމުގައި އިހްމާލުވާ ވަޒީފާދޭ ފަރާތްތަކާދޭތެރޭ އެޅޭނެ ފިޔަވަޅުތައް ބަޔާންކުރާ މާއްދާއެވެ. މުވައްޒަފުންގެ ހައްގުތަކަށް އިހްތިރާމްކުރުން ކުޑަ މިރާއްޖޭގައި އެންމެކުޑަ މުސާރަ ކަނޑައެޅުމާއިބެހޭ މާއްދާތަށް ވަޒީފާއާއިބެހޭ ގާނޫނުން އުނިކުރުމަކީ ކަންބޮޑުވާންޖެހޭ ކަމެކެވެ.\nވަޒީފާއާއި ބެހޭ ގާނޫނުގެ 60 ވަނަ މާއްދާގައިވަނީ ބައެއްކަހަލަ ވަޒީފާތަކަށް އެންމެމަދުން ލިބެންޖެހޭ މުސާރައެއް ކަނޑައެޅުމާއި، ބަދަލުގެނައުމާއި އަދި އުވާލުމުގެ އިހްތިޔާރު އެކަމަށް ކަނޑައަޅާ ބޯޑުގެ ލަފާގެ ދަށުން ވަޒީފާއާއި ބެހޭ މިނިސްޓަރަށް ދީފައެވެ. މިކަހަލަ ގާނޫނެއްގެ އެންމެބޮޑު ބޭނުކަމީ އެކަށީގެންވާ ވަރަށްވުރެ ދަށްމުސާރައެއްދީގެން މީހުންލައްވާ މަސައްކަތް ކުރުން ހުއްޓުވުމެވެ. މިކަމަކީ ރާއްޖޭގައި އެންމެ ފައިދާބޮޑުކޮށް ހިންގާ ވިޔަފާރިކަމަށްވާ ފަތުރުވެރިކަމުގެ ވިޔަފާރީގައިވެސް ވަރަށްބޮޑަށް ބޭނުންކޮށްފައިވާ ކަމެކެވެ. މިހެން މިކަން އޮތްއިރު، މިހުށަހެޅުނު އިސްލާހަކީ މިކަހަލަ ގޮތަކަށް މުވައްޒަފުންނާ ދޭތެރޭ ކަންތައްކުރާ ފަރާތްތަކުގެ ތާއީދާއި އެއްކޮށް ހުށަހެޅުނު އިސްލާހެއްކަމަށްވުމަކީ އެކަށީގެންވާ ކަމެކެވެ.\nއެންމެ މަދުން މުސާރަ ލިބެންޖެހޭ މިންވަރު ކަނޑައެޅުމަކީ މަސައްކަތް ކުރާ ފަރާތްތަކުގެ، ހާއްސަކޮށް ދަށްފަންތީގެ ވަޒީފާތަކުގައި މަސައްކަތްކުރާ މީހުންގެ، ހައްގުތަކެއް ހިމާޔަތް ކުރުމަށް އެޅޭ ވަރަށް މުހިންމު ކަމެކެވެ. މީގެ ސަބަބުން މުޖްތަމައުގައި އާމްދަނީ ބެހުމުގައި ހަމަހަމަކަން ގާއިމު ކުރުމަށް އެހީ ލިބެއެވެ. މިކަހަލަ ގާނޫނެއް ނެތް ގައުމެއް މަދެވެ. ދުނިޔޭގެ ގިނަ ގައުމުތަކުގައި އެންމެމަދުން ލިބެން ޖެހޭ މުސާރަ ކަނޑައަޅާ ގާނޫނެއް ކޮންމެވެސް ސިފައެއްގައި ހެދިފައި ވެއެވެ.\nމިކަހަލަ ގާނޫނެއްގެ ސަބަބުން އެންމެ ބޮޑަށް ކަންބޮޑުވާނެ އެއް ފަރާތަކީ ވަޒީފާދޭ ފަރާތްތަކެވެ. އެކަމަކު ވަޒީފާ ދޭފަރާތްތަކަށްވެސް މިކަމުގެ ސަބަބަނުން ފައިދާ ތަކެއް ވާނެކަން ޔަގީނެވެ. ރަގަޅު މުސާރައެއް ދިނިމުން މަސައްކަތް ކުރާ މީހުންގެ ހިތްހަމަޖެހި އެމީހުންގެ އުފެއްދުންތެރިކަން އިތުރުވުމަކީ ދިރާސާތަކުން ދައްކާފައިވާ ކަންތަކެވެ. މިގާނޫނުގެ ދަށުން މުސާރައެއް ކަނޑައަޅާއިރު އެއިރެއްގައި އޮންނަ އިގްތިސާދީ ހާލަތަށް ބަލާ އަދި މުސާރަ ކަނޑައެޅޭ ދާއިރާއާއިގުޅޭ ގޮތަށް މުސާރަ ކަނޑައެޅޭނަމަ ޖުމްލަގޮތެއްގައި ގައުމަށްވާނީ ފައިދާއެވެ. އަހަރެމެންގެ މެންބަރުން މިއިސްލާހާ ދޭތެރޭ ދެކޭގޮތް ހޯދާ، އާންމު ރައްޔިތުންނަށް ފައިދާ ވާނެ ގޮތަކަށް މިކަމުގައި ބަހުސްކޮށް ވޯޓުދިނުމަށް އިލްތިމާސް ކުރުމަކީ ރަގަޅު ގޮތަކަށް ވާނެއެވެ.\n← އެކްސްޕޯޓް އިމްޕޯޓް ގާނޫނު އިސްލާހު ކުރާއިރު ކުރެވިދާނެ ބައެއް މުހިންމު ކަންތައްތައް ސިވިލް ސާވިސްގެ ސައިޒް ކުޑަކުރުން →


ޕްރިމިއާ ލީގު މިރޭ ފަށާއިރު ގަވާއިދަށް ނުވަ ބަދަލެއް\nއިނގިރޭސި ޕްރިމިއާ ލީގު ފެށުމުގެ ސުންގަޑި ކުޑަތަންވަމުންދާއިރު ބަލާލަން ޖެހޭ އެއްކަމަކީ މިކުޅިވަރަށް އަލަށް ތައާރަފް ކުރެވޭ ކަންތައްތަކާއި އޭގެ ގަވާއިދަށް ގެނެވޭ ބަދަލުތަކެވެ. ފުޓްބޯޅައިގެ ފޯރި ހިފެހެއްޓުމަށް ނުވަތަ އިތުރުކުރުމަށް އަބަދު ވެސް އޭގެ ގަވާއިދުތައް ރިވައިސް ކުރެވި ބަދަލުތައް ގެނެވެ އެވެ. އޭގެތެރެއިން ބައެއް ގަވާއިދު ތަކަކަކީ ކަމުދާ ކަންކަމަށް ވެގެންދާއިރު ބައެއް އެހެން ގަވާއިދުތައް ކަމުނުގޮސްގެން ދޫކޮށްލަން ވެސް ޖެހެ އެވެ. ވޭތުވެދިޔަ ތަނުގައި ފުޓްބޯޅައިގެ ގަވާއިދަށް ގެނެވުނު އެންމެ މުހިއްމު އެއް ބަދަލަކީ އަމިއްލަ ޓީމުގެ ކީޕަރަށް ފައިން ޖައްސާ ބޯޅައިގައި ކީޕަރަށް އަތް ނުލެވޭ ގޮތަށް ގެނުވުނު ބަދަލެވެ. މި ބަދަލުގެ ސަބަބުން ފުޓްބޯޅައަކީ ކުރިއަށްވުރެ ފޯރިގަދަ އަދި ބަލާހިތްވާ ކުޅިވަރަކަށް ވެގެންދިޔަ އެވެ. ކަމުނުގޮސްގެން ދޫކޮށްލި ބައެއް ގަވާއިދުތަކުގެ ތެރޭގައި ރަން ގޯލާއި ރިހި ގޯލު ހިމެނެ އެވެ.\nޕްރިމިއާ ލީގު މިރޭ ފެށިގެން ދާއިރު މިފަހަރު އެލީގުގެ ގަވާއިދުތަކަށް ބައެއް މުހިއްމު ބަދަލުތައް ވަނީ ގެނެވިފަ އެވެ. މިބަދަލުތަކަކީ ކިހާ މުހިއްމު އަދި ބޭނުންތެރި ގަވާއިދު ތަކެއްކަން އެނގޭނީ ލީގު ފެށުމުންނެވެ. އޭގެތެރެއިން މިފަހަރުގެ ލީގުގައި ފެންނާނެ ބަދަލުތަކަށް މި ލިޔުމުގައި ބަލާލާނަމެވެ.\n1- ވީޑިއޯ އެސިސްޓެންޓް ރެފްރީ (ވީއޭއާރު)\nމެޗުގައި އޮފިޝަލުންނަށް ހެދޭ ގޯސްތައް މަދުކޮށް މެޗުތައް ވީހާ ވެސް އިންސާފުވެރިކަމާ އެކު ކުރިއަށް ގެންދިއުމަށް ޒަމާނީ ޓެކްނޮލޮޖީގެ އެހީގައި ތައާރަފް ކުރެވުނު ވީއޭއާރު ފުރަތަމަ ރަސްމީކޮށް ބޭނުންކުރެވުނީ 2017 ވަނަ އަހަރު އޮސްޓްރޭލިއާގެ އޭ ލީގުގައެވެ. އަދި އޭގެފަހުން އެމެރިކާގެ މޭޖަރ ލީގު ސޮކަރ އަށް ވީއޭއާރު ތައާރަފްވި އެވެ. މިހާރު މި ސިސްޓަމް ޖަރުމަނާއި ފްރާންސް ސްޕެއިން އަދި އިޓަލީ ލީގުގައި ބޭނުންކުރެ އެވެ. މިދިޔަ އަހަރު ރަޝިއާގައި އޮތް ވޯލްޑް ކަޕްގައި ވެސް ވީއޭއާރު ބޭނުންކުރިއިރު ނިމިގެން ދިޔަ ޔޫއެފާ ޗެމްޕިއަންސްލީގުގެ ނޮކްއައުޓް ބުރާއި ހަމައިން ވީއޭއާރު ތައާރަފް ކުރެވުނެވެ. އިނގިރޭސި ލީގުގައި މުޅިން އަލަށް ވީއޭއާރު މިފަހަރު ބޭނުންކުރާއިރު މިދިޔަ ސީޒަނުގެ އިނގިރޭސި އެފްއޭ ކަޕްގައި މިސިސްޓަމް ބޭނުންކޮށްފައިވާކަން ފާހަގަކޮށްލަން ޖެހެ އެވެ.\n2- ބޯޅައިގައި އަތްލުން\nބޯޅައިގައި އަތްލުމުގައި އަބަދުވެސް އެންމެ ބޮޑަށް ކުރެވޭ ބަހުސަކީ ހޭންޑްބޯލް އެއްތޯ ނުވަތަ ބޯލް ހޭންޑެއްތޯ ކުރެވޭ ސުވާލުގެ ޖަވާބުގައި ކުރެވޭ ބަހުސެވެ. ކޮންމެއަކަސް ބޯޅައިގައި އަތްލުމުން އަމަލުކުރާ ގޮތުގެ ގަވާއިދަށް ގެނެވުނު އެންމެ މުހިއްމު ބަދަލަކީ ހަމަލާ ދޭ ޓީމުގެ ކުޅުންތެރިއެއްގެ ބޯލްހޭންޑަކަށް ފަހު ނުވަތަ ގަސްދުގައި ނޫން ގޮތަކަށް ބޯޅައިގައި އަތްލެވުމަށްފަހު ގޯލަށް ވަންނަ ބޯޅައަކީ ގޯލެއް ކަމުގައި ނުބެލުމެވެ. ކުރީގެ އުސޫލުން ބަލާނަމަ އެފަދަ ކަމަކަށްފަހު ގޯލަށް ބޯޅަ ވަދެފިނަމަ ބަލަނީ ގޯލެއްކަމުގަ އެވެ.\n3- ޕެނަލްޓީ ޖެހުން\nޕެނަލްޓީ ޖަހާއިރު ގޯލްކީޕަރަށް ގޯލު ރޮނގަށް ވުރެ ފަހަތުގައި ނުހުރެވޭނެ އެވެ. ކީޕަރުގެ ދެފައި ރޮނގުމަތީގައި ބަހައްޓަން ޖެހޭ ގަވާއިދު އިސްލާހު ކުރެވިފައި ވާއިރު މިހާރު ރޮނގުމަތީގައި ބަހައްޓަން މަޖުބޫރީ އެއްފަ އެވެ. އަދި ގޯލްކީޕަރަށް ގޯލު ދަނޑީގައި އަތްލާ ނެހެދޭނެއެވެ. ޕެނަލްޓީ ޖަހާ ކުޅުންތެރިއާ އަށް ޕެނަލްޓީ ޖެހުމުގެ ކުރިން އެއްވެސް ފަރުވާއެއް ހޯދުމުގެ ފުރުސަތެއް މިހާރަކު ނެތެވެ.\n4- ގޯލް ކުރިމަތިން ޖެހުން\nގޯލް ކުރިމަތިން ޖަހާ ޖެހުންތަކުގައި ބޯޅަ ޕެނަލްޓީ އޭރިއާއިން ބޭރުނުވަނީސް އެޓީމުގެ އެހެން ކުޅުންތެރިއަކަށް މިހާރު އެބޯޅަ ކުޅެވިދާނެ އެވެ. ކުރިން އޮންނަ ގޮތަށް ކޮންމެހެން ބޯޅަ އޭރިއާއިން ބޭރަށް ދަންދެން މަޑުކުރާކަށް ނުޖެހޭނެ އެވެ. އަދި ގޯލް ކުރިމަތިން ޖަހާއިރު ކުރިއެކޭ ވެސް އެއްގޮތަށް އިދިކޮޅު ޓީމުގެ ކުޅުންތެރިން އޭރިއާއިން ބޭރަށް ނިކުންނަން ޖެހޭނެ އެވެ. އެހެންނަމަވެސް އޭރިއާ ތެރެއިން އެހެން ކުޅުންތެރިއަކު އެބޯޅައަށް ކުޅެފިނަމަ އިދިކޮޅު ކުޅުންތެރިންނަށް އޭރިއާއަށް ވަދެވޭނެ އެވެ.\nކާޑު ދައްކަން ޖެހޭފަދަ ފައުލެއް ކޮށްގެން ހިލޭ ޖެހުމެއް ލިބިއްޖެނަމަ ކާޑު ދައްކަންދެން މަޑުނުކޮށް ހަމަލާ ދޭ ޓީމަށް ހިލޭ ޖެހުމާއެކު މެޗު ފަށައިގެން ކުރިއަށް ގެންދެވޭނެ އެވެ. މިފަދަ ހާލަތުގައި ކާޑު ދެއްކުމަށްޓަކައި ކުޅުން މެދުކަނޑާލާ ވަގުތު އިތުރުވުމުން އެއީ ހަގީގަތުގައި ހަމަލާދޭ ޓީމު މެޗް އަވަސްކުރަން ބޭނުންވާ ހާލަތުގައި އެޓީމަށް ލިބޭ ގެއްލުމެކެވެ. މިބަދަލުގެ ސަބަބުން އެ ގެއްލުން ކުޑަކުރެވޭނެ އެވެ. މިހާލަތުގައި ދައްކަން ޖެހޭ ކާޑު އޭގެ ފަހުން މެޗް ހުއްޓިފައި އޮންނަ ވަގުތު ރެފްރީއަށް ދެއްކިދާނެ އެވެ.\n6- ކުޅުން މެދުކަނޑާލަން ޖެހި އަލުން ފަށާއިރު ރެފްރީ ބޯޅަ އެއްލުން (ޑްރޮޕް ބޯލް)\nބައެއް ފަހަރު ކުޅުންތެރިއެއްގެ ކުށަކާނުލައި މެޗް މެދު ކަނޑާލަން ޖެހެ އެވެ. މިފަދަ ހާލަތުގައި އޮންނަ އުސޫލަކީ ކުޅުން މެދު ކެނޑުނުއިރު ބޯޅަ އޮތް ހިސާބުގައި ދެޓީމުގެ ދެކުޅުންތެރިންގެ ހާޒިރުގައި ރެފްރީ ބޯޅަ މައްޗަށް އެއްލަނީ އެވެ. މި އުސޫލު މީ ޒަމާނާއި ނުގުޅޭ ބޯދާ ކަމެއްގެ ގޮތުގައި ބެލެނީ ކަންނޭނގެ އެވެ. މި ސީޒަނުން ފެށިގެން އެފަދަ ހާލަތުގައި ބޯޅަ އެއްލުމުގެ ބަދަލުގައި ބޯޅަ ލިބޭނީ ކުޅުން ހުއްޓާލިއިރު ބޯޅަ ގެންގުޅުނު ޓީމަށެވެ. ކުޅުން ހުއްޓާލިއިރު ބޯޅަ އޮތީ ޕެނަލްޓީ އޭރިއާ ތެރޭގައި ކަމަށްވާނީ ބޯޅަ ލިބޭނީ ގޯލްކީޕަރަށެވެ. އެހެންނަމަވެސް ޑްރޮޕް ބޯލް އެއްކޮށް ގެއްލޭގޮތެއް އަދި ނުވެ އެވެ. ކުޅުމުގެ ތެރެއިން ރެފްރީގެ ގައިގައި ބޯޅަޖެހި އެޖެހުމުގެ ސަބަބުން ވަކިޓީމަކަށް ހަމަލާދިނުމުގައި ފައިދާއެއް ކޮށްފިނަމަ ކުޅުން ހުއްޓުވާ ބޯޅަ އެއްލަން ރެފްރީއަށް ޖެހޭނެ އެވެ.\n7- ގުރު ނަގާ މެޗް ފެށްޓުން\nމެޗް ފަށާއިރު ގުރު ދިމާވާ ބަޔަކު އެމީހުންބޭނުންވާ ކޮޅެއް ނަގަނީ އެވެ. އަނެއްބަޔަކަށް އޮންނަނީ މެޗް ފެށްޓުމެވެ. މިހާރުގެ ދަނޑުތަކުގެ ހާލަތަށް ބަލާއިރު ވަރަށް މަދު ފަހަރަކު މެނުވީ ދަނޑުގެ ވަކިކޮޅެއްގައި ތިބުމުން ވާނެ ވަކި ފައިދާއެއް ގެއްލުމެއް ނޯވެ އެވެ. އެހެންކަމަށްވުމާ އެކު މިހާރު ގުރު ދިމާވާ ބަޔަކަށް އެމީހުން ބޭނުންނަމަ މެޗު ފަށްޓަން ނުވަތަ ކޮޅު ނަގަން ފުރުސަތު ލިބުމަކީ މާ ރަނގަޅު ގޮތެއްކަމުގައި ބެލެވެ އެވެ. އެއީ މެޗްގައި ގޯލެއް ޖެހުމަށް ކުރިއަށް ދިއުމުގެ ފުރުސަތު ފުރަތަމަ ލިބެނީ ވެސް މެޗް ފަށްޓާ ބަޔަކަށް ވިއްޔާ އެވެ.\n8- ދިފާއީ ފާރު ހަމައެކަނި ދިފާއަށް\nއަމިއްލަ ހާފުގެ ތެރެއިން ހިލޭ ޖެހުމަކާ ކުރިމަތިލާނަމަ ކުޅުންތެރިން ގެ ދިފާއީ ފާރެއްގެ ގޮތުގައި އެތުރުމަކީ ކޮންމެހެން ކުރަން ޖެހޭ ކަމެކެވެ. އަދި ވަރަށް ގިނަފަހަރަށް މިފާރުތެރެއަށް ހަމަލާދޭ ޓީމުގެ ކުޅުންތެރިން ވަދެ ތިބުމަކީ އާއްމުކޮށް ފެންނަކަމެކެވެ. މިކަމުގެ ސަބަބަބުން ކޮށްޕުމާއި ތަޅާފޮޅުމުގައި ވަގުތަކެއް ހޭދަވާތަން ފެނެ އެވެ. އަދި ގިނަފަހަރު ފާރުތެރެއިން ފެންނަ ކަންތައްތައް ނުފެންނަ ކަމަށް ރެފްރީން ހަދަ އެވެ. މިސީޒަނުން ފެށިގެން ދިފާއީ ފާރުގެ ތެރެއަށް ހަމަލާދޭ ޓީމުގެ ކުޅުންތެރިންނަކަށް ނުވަދެވޭނެ އެވެ. އެމީހުން ތިބެން ޖެހޭނީ އެ ފާރާއި މަދުވެގެން 1 މީޓަރު ދުރުގަ އެވެ.\n9- ބަދަލުކުރާ ކުޅުންތެރިން ދަނޑުން ފޭބުން\nއާއްމު އުސޫލަކީ ފައިބާ ކުޅުންތެރިން އެކަމަށް ހާއްސަކުރެވިފައި އޮންނަ ސަރަހައްދު ކަމުގައިވާ ދަނޑުގެ މެދު ރޮނގު ކައިރިން އެއްފަރާތު އަރިމަތިން ދަނޑުން ފޭބުމެވެ. މިކަމުގެ ސަބަބުން މެޗު ލަސްކުރުމުގެ ފުރުސަތު ކުޅުންތެރިންނަށް ލިބެ އެވެ. ބަދަލުކުރަން އުޅޭހެން ހީވާނަމަ ދަނޑުގެ އަނެއްފަރާތުން ވީހާވެސް ދުރަށް ދާންވީ އެވެ. ކޮންމެއަކަސް އާ ގަވާއިދުގެ ސަބަބުން އެގޮތަށް މެޗު ލަސްކުރުމުގެ ފުރުސަތެއް ނޯންނާނެ އެވެ. ފައިބާ ކުޅުންތެރިޔާ ދަނޑުން ފައިބަން ޖެހޭނީ އެ ކުޅުންތެރިޔާ އާއި އެންމެ ކައިރި ހިސާބަކުންނެވެ. ކޮންމެއަކަސް މިއީ ފަހަރެއްގައި ކުޅުންތެރިޔާއަށް އެހާ ރައްކާތެރިގޮތަކަށް ނުވުންވެސް އެކަށިގެންވާ ކަމެކެވެ. 1995 ގައި މެންޗެސްޓަރ ޔުނެއިޓެޑް ގެ މަޝްހޫރު އެރިކް ކެންޓޯނާގެ ފަރާތުން ފެނުނު ކުނގް ފޫ ކިކް ހަނދާންހުރި މީހަކަށް ވިއްޔާ މިބުނަނީ ކީކޭކަން އެނގޭނެ އެވެ. ޔުނައިޓެޑާއި ކްރިސްޓަލް ޕެލޭސްގެ މެޗުގައި ރަތްކާޑު ދެއްކުމުން ކެންޓޯނާއަށް ދަނޑުން ފައިބައިގެން ދާނެ ޖެހުނީ ޕެލަސްގެ ސަޕޯޓަރުންގެ ކައިރިން ލާފަ އެވެ. އެވަގުތު ޕެލަސްގެ ސަޕޯޓަރުންގެ ހޫނު ބަހުގެ ހަމަލާތައް އޭނާ އާއި އަމާޒުވުމުގެ ނަތީޖާއަކަށްވީ އޭގެން ސަޕޯޓަރަކަށް ކެންޓޯނާގެ ފައިތިލައިގެ ހޫނުކަން ދައްކާލުމެވެ. ކޮންމެއަކަސް މިބަދަލާއެކު ސަޕޯޓަރުންގެ ހޫނު ބަސްތަކާއި މަލާމާތާއި ފުރައްސާރަ އާއި ކުޅުންތެރިންނަށް ކުރިމަތިލާންޖެހޭ ވަރު އިތުރުވާނެކަމަށް ފެނެ އެވެ.\nމީގެ އިތުރުން ކުޅުންތެރިންނަށް ކާޑު ދައްކާގޮތަށް ޓީމުގެ ކޯޗިން ސްޓާފުންނަށް ކާޑު ދެއްކޭ ގޮތަށް ހެދުމަކީވެސް މިސީޒަނަށް ގެނެވުނު ބަދަލެކެވެ. މިގޮތުން ޗެރިޓީ ޝީލްޑް މެޗްގައި ސިޓީ ކޯޗް ޕެޕް ގާޑިއޯލާއަށް ވަނީ ރީނދޫ ކާޑު ދައްކާފަ އެވެ. އަލަށް މި ގެނެވުނު ބަދަލުތަކުގެ ސަބަބުން ގޭމަށް އަންނަނީ ކޮން ބަދަލެއްކަމާއި އަދި އެކަންކަމުގެ ސަބަބުން ދެން ނިކުންނަ ނަތީޖާތައް އެނގޭނީ ލީގު ފެށިގެން ދިޔައީމައެވެ. ބަލަން ތިބެމާ ހިނގާށެވެ.\n8 ދިފާއީ ފާރު… މި ޕޮއިންޓްގެ ދަށުން ލިޔެފައިވާ ލިޔުން ފުޓްބޯޅަ ގަވާއިދުން އެންމެ ރަނގަޅެއްނޫން


SunOnline: Technology akee anhen kudhinnah oiy hurahakah vegen nuvaane: Shahid\nޓެކްނޮލޮޖީއަކީ އަންހެން ކުދިންނަށް އޮތް ހުރަހަކަށް ވެގެން ނުވާނެ: ޝާހިދު\nމުޙައްމަދު ނާއިލް ހަފީޒް 13 Oct 2021, 18:04\nއދ.ގެ އާންމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު --\nތަރައްގީވަމުން އަންނަ މި ޒަމާނުގައި ޓެކްނޮލޮޖީގެ ވަސީލަތްތަކަކީ އަންހެން ކުދިންނަށް އޮތް ހުރަހަކަށް ވެެގެން ނުވާނެކަމަށް އދ.ގެ އާންމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nބައިނަލްއަގްވާމީ އަންހެން ކުދިންގެ ދުވަހާ ގުޅިގެން އދ.ގެ އާންމު މަޖިލީހުގެ ރައީސްގެ ހައިސިއްޔަތުން ޝާހިދު ދެއްވި ހިތޯބުގައި ވަނީ މިދިޔަ އަހަރު ކުދިންގެ ކިޔެވުމަށް އައި ގޮންޖެހުންތަކުގެ ވާހަކަ ފާހަގަކުރައްވާފައެވެ. އަދި އަންހެން ކުދިންނަށް ހުރި ދަތިތަކުގެ ވާހަކަ ވެސް ދައްކަވާފައެވެ.\n"އެންމެ ހިނދުކޮޅަކަށް ވެސް 2020ވަނަ އަހަރު ހޭދަކުރަން ޖެހުނު ދުވަސްތައް ހަނދާނަށް ގެންނަވާ. އެތައް ސަތޭކަ މިލިއަން ކުދިންނެއް ކުލާހަށް ގޮސް ކިޔަވަން ހުއްޓާލަން މަޖުބޫރުކުރުވި ހަނދާން. ގިނަ މީހުންނަށް ކުއްޖަކަށް ކިޔަވައިދޭނެ ގޮތަކާމެދު ވަރަށް ބޮޑަށް ވިސްނަން ޖެހުނު، ވީޑިއޯ އެޕްތަކާއި، ޑިޖިޓަލް ކުލާހަކަށް އެކްސެސްވާނެ ގޮތާމެދު،" ޝާހިދު ވިދާޅުވިއެވެ.\nއެއާކު ޝާހިދު ވިދާޅުވީ ދުނިޔޭގެ އެކި ކަންކޮޅުތަކުގައި ޓެކްނޮލޮޖީގެ ވަސީލަތްތައް ނެތި އެތައް މިލިއަނ އަންހެން ކުދިންނެއް ތިބިކަމަށެވެ.\n"ކޮމްޕިއުޓަރެއް ނެތި، ފޯނެއް ނެތި، އިންޓަނެޓް ނެތި، ގިނަ ފަހަރުތަކުގައި ކަރަންޓުގެ ހިދުމަތް ވެސް ނެތި. އެ ކުދިންނަށް ކިހިނެތްތޯ ތައުލީމު ހާސިލްކުރެވޭނީ،" ޝާހިދު ވިދާޅުވިއެވެ.\nޝާހިދު ވިދާޅުވީ ދުނިޔެއަށް ޓެކްނޮލޮޖީގެ ރޮނގުން އަންނަ ކުރިއެރުމާއެކު ގިނަ ކަންކަން ޑިޖިޓަލްވުމުގެ ސަބަބުން ހަމަހަމަކަމާއި އިންސާފު ގެއްލިގެން ދިއުމަށް މަގުފަހިވެފައިވާކަމަށެވެ. އަދި ވަކި ޖިންސަކަށް ވީތީ ތަފާތުކުރުންތައް ވެސް ގެންގުޅުމަށް މަގުފަހިކުރުވާފައިވާކަމަށް ވިދާޅުވިއެވެ.\nޝާހިދު ވިދާޅުވީ ޓެކްނޮލޮޖީގެ ވަސީލަތްތަަކަށް އަހުލުވެރިވެ އެ ބޭނުންކުރުމުގައި ފިރިހެން ކުދިންނަށް ވުރެ އަންހެން ކުދިންގެ ނިސްބަތް ދުނިޔޭގެ ފެންވަރުގައި ވެސް ދަށްކަމަށެވެ.\nބައިނަލްއަގްވާމީ އަންހެން ކުދިންގެ ދުވަސް ފާހަގަކުރާއިރު ދުވަހުގެ ޝިއާރެއްގެ ގޮތުގައި ކަނޑައަޅާފައިވަނީ "ޑިޖިޓަލް ޖެނެރޭޝަން، އަވާ ޖެނެރޭޝަން" މި ޝިއާރެވެ.\nޝާހިދު ރާއްޖެއަށް ކުރެއްވި ދަތުރުފުޅަށް ފަހު ނިއު ޔޯކަށް\nޓެކްނޮލޮޖީއަކީ އަންހެން ކުދިންނަށް އޮތް ހުރަހެއް ނޫން


ކުށުގެ ވެށި ހަންމަތަކުރުން – ދަޢުވާކުރާ މައްސަލަތައް މަދުކުރުން (3)\n→ ކުށުގެ ވެށި ހަންމަތަކުރުން – ގޭންގު ކުށުގެ ޤާނޫނު (4) ކުށުގެ ވެށި ހަންމަތަކުރުން – ތަޙްޤީޤާއި ދަޢުވާ އެކުގައި ގެންދިޔުން (2) ← ކުށުގެ ވެށި ހަންމަތަކުރުން – ދަޢުވާކުރާ މައްސަލަތައް މަދުކުރުން (3) ތާރީޚް: 16 އޮކްޓޯބަރ 2012 މިއަދު އަޅުގަނޑު އެއްޗެއް ދަންނަވަން މިއުޅެނީ، ދަޢުވާކުރާ މައްސަލަތައް މަދުކުރުމުގެ މައްޗަށެވެ.\nމިއަދުގެ މަންޒަރަށް ބަލާއިރު އެތައް މައްސަލައެއް ޖިނާއީ ޢަދުލުގެ ނިޒާމުގެ ތަފާތު އިދާރާތަކުގައި ދައުރުވަމުންދެއެވެ.\nފުލުހުންގެ އިދާރާގައި އެތައް މައްސަލައެއް ތަޙްޤީޤު މަރުޙަލާގައި އެބަހުއްޓެވެ. ޕީ.ޖީގެ މޭޒުމަތީގައި އެތައް މައްސަލައެއް ދަޢުވާގެ މަރުޙަލާގައި އެބަހުއްޓެވެ. ކޯޓުތަކުގައި އެތައް މައްސަލައެއް ޝަރީޢަތުގެ މަރުޙަލާގައި އެބަހުއްޓެވެ.\nމިއީ، އެތައް އަހަރަކުއްސުރެ އެއްވެފައިހުރި، ނުވަތަ ނުނިމިހުރި މައްސަލަތަކާއި، މިހާރު ހުށަހެޅިފައިވާ ނުވަތަ ހުށަހެޅެމުންދާ މައްސަލަތަކުން އުފައްދައިދޭ ޖުމްލައެކެވެ.\nމި މައްސަލަތަކުގެ ތެރޭގައި އޭގެޒާތުގައި ސީރިއަސް މައްސަލަތަކާއި ސީރިއަސް ނޫން މައްސަލަތައް އެބަހުއްޓެވެ. އޭގެ ސަބަބުން، މީހަކަށް ނުވަތަ މުދަލަކަށް ގެއްލުމެއްވެފައި ނެތް މައްސަލަތައްވެސް އެބަހުއްޓެވެ. ކުށުގެ އަނިޔާއެއް ލިބުނު ނުވަތަ ކުށުގެ ޝިކާރައަކަށްވި މީހަކު ނެތް މައްސަލަތައް އެބަހުއްޓެވެ. އެއަށްވުރެވެސް ކުދިކުދި އާދައިގެ މައްސަލަތައްވެސް އެބަހުއްޓެވެ.\nއެހެންނަމަވެސް، އަޅުގަނޑުމެންގެ ވިސްނުން މިހާތަނަށް ގެންގުޅެވިފައި ހުރިގޮތުން، މިއިން ކޮންމެ މައްސަލައެއްވެސް ހަމަކުރިޔަށް ގެންދަންޖެހެއެވެ. އެކަމުގައި ދައުލަތުގެ ފައިސާ ހޭދަވެއެވެ. އެކަމުގައި ދައުލަތުގެ މުވައްޒަފުންގެ ވަގުތު ހޭދަވެއެވެ. އެކަމުގައި ތަފާތު މުއައްސަސާތަކުގެ މަސައްކަތް ހޭދަވެއެވެ.\nސުވާލަކީ، މިއީ މިވަގުތަށް ނުވަތަ މުސްތަޤްބަލަށް އެންމެ ރަނގަޅު ގޮތްތޯއެވެ. ޤައުމެއްގެ ގޮތުގައި އެންމެ ރަނގަޅު ވިސްނުންތޯއެވެ.\nމި ސުވާލުކުރަން މުހިންމުވާ އެއް ސަބަބަކީ، ބޮޑެތި ޖިނާއީ ކުށްކުށާ ހަނގުރާމަކުރަންވެސް މިޖެހެނީ، މިދެންނެވި އެތައް ހާސް މައްސަލަތަކާ އެކުގައެވެ. މި ހުރިހާ މައްސަލަތަކެއް ހިންގަންވެސް މިތިބެނީ އެއް ބައެކެވެ. އެކަންކަމާ ނިޒާމުގެ އެކި ހަރުފަތްތަކާއި މަރުޙަލާތަކުގައި ފިޔަވަޅުއަޅަންވެސް މިތިބެނީ އެއް ބައެކެވެ. އެކަންކަމަށް ބޭނުންކުރެވެމުންދަނީ، ދައުލަތުގެ މާލީ އަދި އިންސާނީ ވަސީލަތްތަކާއި މުހިންމު ކަންކަމަށް ހޭދަކުރަން އޮތް ވަގުތެވެ.\nއެހެންކަމުން ލޯމަރާފައި ބައެއް މައްސަލަތަކުގެ ފައިލު ބަންދުކޮށް، އެ މައްސަލަތައް ދޫކޮށްލަން އެބަޖެހެއެވެ. ޖިނާއީ ޢަދުލުގެ ނިޒާމުގައި ހިމެނޭ އިދާރާތަކުގެ ލޯޑު ކުޑަކުރަން އެބަޖެހެއެވެ. މުހިންމު ކަންކަމަށް އަޅުގަނޑުމެން އެނބުރެން އެބަޖެހެއެވެ.\nދަޢުވާ ކުރުމާއި ދަޢުވާ ނުކުރުމުގެ ބާރު އޮންނަނީ ޕީ.ޖީއަށެވެ. އޭނާގެ ނިންމުމާމެދު ސުވާލެއް ނުކުރެވެއެވެ.\nއެހެންކަމުން، ތަޙްޤީޤު މަރުޙަލާގައި ނިމުމުގެ މަގުމަތީގައި ހުރި މައްސަލަތަކާއި، ޕީ.ޖީ އޮފީހުގައި މިހާރު ހުރި މައްސަލަތަކާއި، ކޯޓުތަކުގައި ހިނގަން ފަށާފައިހުރި މައްސަލަތަކުގެ ތެރެއިން މަސައްކަތް ހުއްޓާލައި، ފައިލު ބަންދުކުރަންވީ މައްސަލަތައް ޕީ.ޖީއަށް ކަނޑައެޅުއްވިދާނެއެވެ.\nޙަޤީޤަތުގައި އެކަން ކުރެއްވޭނީވެސް ހަމަ ޕީ.ޖީއަށް އެކަންޏެވެ.\nމިކަމުގައި ތިން ލިޔުމެއްގެ އެހީ ޕީ.ޖީއަށް ހޯއްދެވިދާނެއެވެ.\nފުރަތަމަ ލިޔުމަކީ، ޤާނޫނުއަސާސީގެ 133 ވަނަ މާއްދާގެ (ކ) ގެ ދަށުން އެޓަރނީ ޖެނެރަލް ކަނޑައަޅުއްވާ ދަޢުވާގެ ސިޔާސަތެވެ.\nއެ މާއްދާ ބުނާގޮތުން، ޖިނާއީ މައްސަލަތަކުގައި ޢަމަލުކުރާނޭ މައިގަނޑު ސިޔާސަތުތައް ކަނޑައަޅައި، އެ ސިޔާސަތުތައް ޕީ.ޖީއަށް އެންގުމުގެ ބާރު އެޓަރނީ ޖެނެރަލަށް ލިބިދެއެވެ.\nދެވަނަ ލިޔުމަކީ، ޤާނޫނުއަސާސީގެ 223 ވަނަ މާއްދާގެ (މ) ގެ ދަށުން ޕީ.ޖީ ކަނޑައަޅުއްވާ ދަޢުވާގެ އުސޫލުތަކެވެ.\nއެ މާއްދާ ބުނާގޮތުން، ޖިނާއީ ދަޢުވާކުރުމުގެ އެންމެހައި އުސޫލުތައް ކަނޑައެޅުމުގެ ބާރު ޕީ.ޖީއަށް ލިބިގެންވެއެވެ.\nތިންވަނަ ލިޔުމަކީ، މަޢާފުދިނުމާއި އަދަބު ލުއިކޮށްދިނުމުގެ ޤާނޫނުގެ 29 ވަނަ މާއްދާއެވެ.\nއެ މާއްދާގެ (ހ) ގައި5ބާވަތެއްގެ ކުށް، އެ ކުށުގެ އަދަބު ލިބިފައިވާ މީހުންގެ އިލްތިމާސެއް ނެތި، ރައީސުލްޖުމްހޫރިއްޔާގެ އަމިއްލަ އިސްނެގުމުގައި މަޢާފު ދެވެއެވެ. އެހެން ހަދަންޖެހޭ ސަބަބު އެ ޤާނޫނުގެ އެ މާއްދާގައި ބަޔާންވެގެންވެއެވެ. އެންމެ މުހިންމު ސަބަބަކީ، އާ ޤާނޫނުއަސާސީން ކަނޑައަޅައިދިން ހުޅުވާލެވިގެންވާ ނިޒާމާ ފުށުއަރާ ނުވަތަ ނުފެތޭ ކުށްކުށަށް އެ ކުށްކުށް ވުމެވެ.\nއެހެންކަމުން، އެ ޤާނޫނުގެ އެ މާއްދާގައި ބަޔާންކުރާ5ގިންތީގެ ތެރެއިން ގިންތިއެއްގެ ކުށެއްގެ ދަޢުވާ މިހާރު ކުރަން ތައްޔާރުވެފައިވާނަމަ، ނުވަތަ ދަޢުވާ ހިނގަހިނގާ ހުރިނަމަ، އެ ދަޢުވާއެއް ނުކޮށް ދޫކޮށްލުމަކީ، ޤާނޫނަކުން ފެންނަންއޮތް ނިޔަތެއްގެ މައްޗަށް ބިނާކޮށް، އެއްވެސް ޖެހިލުމެއްނެތި ޕީ.ޖީއަށް ކުރެވިދާނެ ކަމެކެވެ.\nއެ ކުށުގެ ބާވަތަށް ބަލައި، ކުށަށް އޮޓަމެޓިކުން، މަޢާފު ދެވެންއޮތް ކުށެއްގެ ތަޙްޤީޤު، ނުވަތަ ދަޢުވާ ނުވަތަ ޝަރީޢަތް މިހާރު ހިނގަންޖެހޭ ސަބަބެއް އަޅުގަނޑަކަށް ނުވިސްނެއެވެ.\nމިދެންނެވި3ލިޔުމުގެ އިތުރުންވެސް، ވަގުތަށާއި ޙާލަތަށާއި އެކަމުގައި ހޭދަވާނެ ވަސީލަތްތަކަށާއި، އެކަމުން ކުރާނެ މަންފާއަށާއި، އަދި ވަކިން ޚާއްޞަކޮށް، އެކަމުން ހާސިލުކޮށްދޭނެ ރައްޔިތުންގެ ޢާންމު މަސްލަޙަތަށް ބަލައި، ސީރިއަސް ނޫން މައްސަލަތަކާއި، އެ ކުށެއްގެ ސަބަބުން އޭގެޒާތުގައި ޝިކާރައަކަށްވި މީހެއް ނެތް މައްސަލަތަކާއި، އެ ކުށެއްގެ ސަބަބުން މީހަކަށް ނުވަތަ މުދަލަކަށް ލިބުނު ގެއްލުމެއް ނެތް މައްސަލަތަކާއި ގިނަ މަސައްކަތްތަކަކާއި ގިނަ ވަގުތުތަކެއް ހޭދަކޮށްގެން ކުޑަކުޑަ ކުށަކަށް ކުޑަކުޑަ އަދަބެއް އަންނާނެ ކުށްތަކުގެ ތަޙްޤީޤާއި ދަޢުވާއާއި ޝަރީޢަތް ދެން ހުއްޓާލެވިދާނެއެވެ.\nމިކަންކަން ކޮށްގެން ސަލާމަތްކުރެވޭ މީހުންނާއި ވަގުތާއި ފައިސާއިން ސީރިއަސް، ނުރައްކާތެރި ބޮޑެތި ކުށްތަކާ ހަނގުރާމަކުރަން ވަގުތާއި މީހުންނާއި ވަސީލަތް ޚާއްޞަކުރެވިދާނެއެވެ. ކުދިބޮޑު އެންމެހައި މައްސަލަތައް ކޮނޑަށްލައިގެން އުޅުމުގެ ލޯޑު ހިފޭނެވަރު މިހާރު މި ދައުލަތުގައި ނެތުމުންނެވެ. އަދި، އެކަމުން ހާސިލުވާނެ މަންފާއެއް މަސްލަޙަތެއްވެސް ނެތުމުންނެވެ.\nއަދި، މިގޮތަށް ދައުލަތުގެ ދަޢުވާގެ ލޯޑު ކުޑަކުރެވިއްޖެނަމަ، ކަމުގައި އުޅޭ ވަކީލުންނާއި ޚާއްޞަ ފަންނުތަކުގެ އެހެންމީހުން މަސައްކަތްކުރަން ހުރި މައްސަލަތަކުގެ ޢަދަދު މަދުވެ، މަސައްކަތް ކޮންމެހެން ކުރަންޖެހޭ މައްސަލަތަކަށް އެމީހުން ދޭންޖެހޭ ވަގުތުގެ ފޭރާން ހެޔޮވެ ރަނގަޅުވެގެންދާނެއެވެ. އަދި، އެކަމުން ނުކުންނަ ނަތީޖާ މާ ސާފުކޮށް ފެންނަން ފަށާނެއެވެ.\nައެންޓިިކޮރަޕްޓަރ ތިބޭފުޅާއަކީ މަޖްލީހުގެ މަސައްކަތް އެންމެ ރަގަޅަށް އަދާކުރާ ބޭފުޅެއްކަން ފާހަގަކޮށްލަން.. ގައުމަށާއި ދިވެހިންނަށް ތިކުރާ މަސައްކަތަށް ޝުކުރުވެރިވަން.. އަޅުގަނޑު އެދެނީ ވަރަށް ވަރުގަދަ އަދި ހަރުކަށި އެންޓިކޮރަޕްޝަންގެ ބިލެއް މަޖްލީހަށް ހުށަހެޅުމަށް.. ސަރުކާރަށްވެސް ކޮރަޕްޝަންގެ ސާބިތުވެފައިވާ މަޝްރޫއެއް ހުއްޓުވަން ލާޒިމްކުރާ ބިލެއް. ކޮރަޕްޝަން ހިންގާ މީހުންނަށާއި ފަރާްތްތަކަށް ހަރުކަށި އަދަބެއް ލިބޭނެ ބިލެއް. މިއީ މިހާރުން މިހާރަށްވެސް ކުރަން ލަސްވެފައިވާކަމެއް. ސަބަބަކީ ކޮރަޕްޝަންގެ ސަބަބުން ދިވެހި ދައުލަތުގެ އެތައް ފައިސާ ގެއްލި ރައްޔިތުންނަށް ނުހަނު ބޮޑު ގެއްލުމެއް ވާތީ.\n17 އޮކްޓޯބަރ 2012 | 21:44 ދުވަހުގެ މުތް”ޑިމޮކްރަސީގެ މޮޅުކަމަކީ، އެއީ، އެހާ އިންތިޒާމު ކުރެވިގެންވާ، ތަރުތީބު ކުރެވިގެންވާ، މަޑުމައިތިރި އެއްޗަކަށް ނުވާކަމެވެ. ކޮންމެވެސް ކަހަލަ ހައިޖާނުގަނޑެއް އުފެދިގެން ދިޔުމަށް އެ ޑިމޮކްރަސީ ބޭނުންވެފައި އޮންނަ އޮތުމެވެ.“